২৭.১২.২০২০ তাৰিখে ‘মন কী বাত ২.০’ৰ ১৯তম খণ্ডত প্ৰধানমন্ত্ৰীয়ে প্ৰদান কৰা ভাষণৰ অসমীয়া ৰূপান্ত | ভাৰতৰ প্ৰধানমন্ত্ৰী\n২৭.১২.২০২০ তাৰিখে ‘মন কী বাত ২.০’ৰ ১৯তম খণ্ডত প্ৰধানমন্ত্ৰীয়ে প্ৰদান কৰা ভাষণৰ অসমীয়া ৰূপান্ত\nমোৰ মৰমৰ দেশবাসীসকল, নমস্কাৰ৷ আজি ২৭ দিচেম্বৰ৷ চাৰি দিনৰ পিছতেই ২০২১ বৰ্ষ আৰম্ভ হ’ব৷ আজিৰ ‘মন কী বাত’ এক প্ৰকাৰে ২০২০ৰ অন্তিমটো ‘মন কী বাত’৷ পৰৱৰ্তী ‘মন কী বাত’ ২০২১ বৰ্ষত আৰম্ভ হ’ব৷ বন্ধুসকল, মোৰ ওচৰত আপোনালোকে প্ৰেৰণ কৰা বহু চিঠি আছে৷ মাই গভত আপোনালোকে যি পৰামৰ্শ প্ৰদান কৰে সেয়াও মোৰ সন্মুখত আছে৷ কিমান লোকে ফোন কৰিও নিজৰ কথা কৈছে৷ অধিকাংশ বাৰ্তাত বিগত বৰ্ষৰ অনুভৱ আৰু ২০২১ ৰ সৈতে জড়িত সংকল্পসমূহ আছে৷ কোলহাপুৰৰ পৰা অঞ্জলীজীয়ে লিখিছে যে নতুন বৰ্ষত আমি আনক শুভকামনা জনাও, অভিনন্দন জনাও, এইবাৰ আমি এটা নতুন কাম কৰিব পাৰো৷ এইবাৰ আমি আমাৰ দেশক অভিনন্দন জনাও, দেশক শুভকামনা জনাও৷ অঞ্জলীজী, সঁচাকৈয়ে এয়া অতিশয় সুন্দৰ বিচাৰ৷ আমাৰ দেশে ২০২১ত সফলতাৰ নতুন শিখৰ স্পৰ্শ কৰক, বিশ্বত ভাৰতৰ পৰিচয় অধিক সশক্ত হওক, এই কামনাতকৈ ডাঙৰ কথা আন কি হ’ব পাৰে৷\nবন্ধুসকল, নমো এপত মুম্বাইৰ অভিষেকজীয়ে এটা বাৰ্তা প্ৰেৰণ কৰিছে৷ তেওঁ লিখিছে যে ২০২০ত আমি যি যি দেখিলো, যি যি শিকিলো সেয়া কেতিয়াও ভবা নাছিলো৷ ক’ৰোনাৰ সৈতে জড়িত বিভিন্ন কথা তেওঁ লিখিছে৷ এই চিঠিসমূহত, এই বাৰ্তাসমূহত মই এটা কথা সাদৃশ্যতা দেখিবলৈ পাইছো৷ বিশেষভাৱে দেখা পাইছো৷ আৰু সেয়া মই আপোনালোকৰ সৈতে বিনিময় কৰিবলৈ বিচাৰিছো৷ অধিকাংশ চিঠিত জনসাধাৰণে দেশৰ সামৰ্থ, দেশবাসীৰ সামূহিক শক্তিৰ ভৰপূৰ প্ৰশংসা কৰিছে৷ যেতিয়া জনতা কাৰ্ফিউৰ দৰে অভিনৱ প্ৰয়াস সমগ্ৰ বিশ্বৰ বাবে প্ৰেৰণা হৈ পৰিল, যেতিয়া তালি–থালি বজাই দেশবাসীয়ে আমাৰ ক’ৰোনাৰ যোদ্ধাসকলক সন্মান প্ৰদৰ্শন কৰিলে, ঐক্যৱদ্ধতা প্ৰদৰ্শন কৰিলে, সেয়াও বহু লোকে স্মৰণ কৰিছে৷\nবন্ধুসকল, দেশৰ সাধাৰণতম জনতাইও এই পৰিৱৰ্তন অনুভৱ কৰিছে৷ মই দেশত আশাৰ এক অদ্ভুত প্ৰৱাহ প্ৰত্যক্ষ কৰিছো৷ প্ৰত্যাহ্বান আহিছে৷ সংকটো অনেক আহিছে৷ ক’ৰোনাৰ বাবে বিশ্বত যোগান শৃংখলত বিপত্তিৰ সৃষ্টি হৈছে৷ কিন্তু আমি এই সংকটৰ পৰা নতুন কথা শিখিছো৷ দেশত নতুন সামৰ্থৰো সৃষ্টি হৈছে৷ কথাৰে প্ৰকাশ কৰিবলৈ গ’লে এই সামৰ্থৰ নাম হ’ল ‘আত্মনিৰ্ভৰতা’৷\nবন্ধুসকল, দিল্লী নিবাসী অভিনৱ বেনাৰ্জীয়ে নিজৰ যি অনুভৱ মোলৈ লিখি প্ৰেৰণ কৰিছে সেয়া অতিশয় হদয়স্পৰ্শী৷ অভিনৱজীয়ে তেওঁৰ আত্মীৰ সৰু ল’ৰা–ছোৱালীৰ উপহাৰ ক্ৰয় কৰাৰ বাবে দিল্লীৰ ঝাণ্ডেবালান বজাৰলৈ গৈছিল৷ আপোনালোকৰ বহুতেই জানে যে দিল্লীৰ এই বজাৰখন চাইকেল আৰু খেলা সামগ্ৰীৰ বাবে বিখ্যাত৷ প্ৰথমে তাত খেলা–সামগ্ৰীৰ অৰ্থ আছিল আমদানিকৃত খেলা–সামগ্ৰী, যি সস্তাও আছিল৷ কিন্তু অভিনৱজীয়ে চিঠিত লিখিলে যে এতিয়াৰে তাৰে বহু দোকানীয়ে এই বুলি কৈ পুতলা বিক্ৰী কৰি আছে যে ভাল পুতলা লওক কিয়নো এয়া ভাৰতত নিৰ্মাণ কৰা হৈছে, ‘মেড ইন ইণ্ডিয়া’ হয়৷ গ্ৰাহকেও ভাৰতত নিৰ্মিত পুতলা ক্ৰয় কৰিছে৷ এয়াইতো হ’ল– এটা চিন্তাত কিমান এক ডাঙৰ পৰিৱৰ্তন– এয়াই জীৱন্ত প্ৰমাণ৷ দেশবাসীৰ চিন্তাধাৰাত কিমান ডাঙৰ পৰিৱৰ্তন আহিছে, সেয়াও এবছৰৰ ভিতৰতে৷ এই পৰিৱৰ্তনৰ হিচাপ ওলোৱাটো ইমান সহজ নহয়৷ অৰ্থশাস্ত্ৰীয়েও ইয়াক পৰিমাপ কৰিব নোৱাৰে৷\nবন্ধুসকল, মোলৈ বিশাখাপট্টনমৰ পৰা মুৰলীপ্ৰসাদ জীয়ে লিখিছে, তাত এক ভিন্ন ধৰণৰ চিন্তাধাৰা প্ৰকাশ পাইছে৷ ভেংকটজীয়ে লিখিছে, মই আপোনাক ২০২১ৰ বাবে মোৰ এবিচি গাঁঠি দিছো৷ মই বুজি নাপালো যে এই এবিচি–ৰ অৰ্থ কি৷ তেতিয়া মই দেখিলো যে ভেংকটজীয়ে চিঠিৰ সৈতে এখন চাৰ্ট গাঁঠি দিছে৷ মই সেই চাৰ্টখন চালো আৰু পিছত বুজি পালো যে এবিচি–ৰ অৰ্থ হ’ল আত্মনিৰ্ভৰ চাৰ্ট, এবিচি৷ এয়াও হৃদয়স্পৰ্শী৷ ভেংকটজীয়ে তেওঁ নিজে প্ৰতিদিনে ব্যৱহাৰ কৰা সামগ্ৰীসমূহৰ এখন তালিকা প্ৰস্তুত কৰিছে৷ ইয়াত বৈদ্যতিক, ষ্টেচনাৰী, ছেল্ফ কেয়াৰ সামগ্ৰীৰ উপৰিও অন্যান্য বহু সামগ্ৰী অন্তৰ্ভুক্ত কৰা হৈছে৷ ভেংকটজীয়ে কৈছে যে আমি অজানিতে বহু এনে বিদেশী সামগ্ৰীৰ ব্যৱৰহাৰ কৰো যাৰ বিকল্প অতি সহজেই ভাৰতত উপলব্ধ৷ এতিয়া তেওঁ প্ৰতিজ্ঞা গ্ৰহণ কৰিছে যিবোৰ সামগ্ৰী তেওঁ ব্যৱহাৰ কৰিব, সেইসমূহত যাতে দেশবাসীৰ পৰিশ্ৰম আৰু ঘামৰ সুঘ্ৰাণ মিহলি হৈ থাকে৷\nবন্ধুসকল, ইয়াৰ সৈতে তেওঁ আৰু এক ৰোচক কথা কৈছে৷ তেওঁ লিখিছে যে আমি আত্মনিৰ্ভৰ ভাৰতৰ সমৰ্থন কৰিছো কিন্তু আমাৰ নিৰ্মাণকাৰীসকলেও সামগ্ৰীসমূহৰ গুণগতমান যাতে কোনোগুণে হেৰফেৰ নহয় তাৰবাবও তেওঁলোকে লক্ষ্য কৰিব লাগে৷ কথাটো সঁচা৷ Zero effect, zero defect চিন্তাধাৰৰ সৈতে কাম কৰাৰ এয়াই উচিত সময়৷ মোৰ দেশৰ নিৰ্মাণকাৰীসকল আৰু ঔদ্যোগিক নেতৃত্বত মই আহ্বান জনাইছো, দেশৰ জনতাই মজবুত পদক্ষেপ গ্ৰহণ কৰিছে, মজবুত খোজ আগবঢ়াইছে৷ ভ’কেল ফ’ৰ লোকেল আজি ঘৰে ঘৰে গুঞ্জৰিত হৈছে৷ এতিয়া এয়া সুনিশ্চিত কৰাৰ সময় যে আমাৰ সামগ্ৰীসমূহো যাতে বিশ্বমানৰ হয়৷ বিশ্বৰ ভিতৰতে যিসমূহৰ শ্ৰেষ্ঠ সেয়া আমি ভাৰতত নিৰ্মাণ কৰি দেখুৱাম৷ ইয়াৰ বাবে উদ্যমী সতীৰ্থসকল আগুৱাই আহিব লাগিব৷ ষ্টাৰ্ট–আপসকলেও আগুৱাই আহিব লাগিব৷ পুনৰবাৰ ভেংকটজীক তেওঁৰ অতুলনীয় প্ৰয়াসৰ বাবে অভিনন্দন জনাইছো৷\nবন্ধুসকল, আমি এই ভাৱনা বৰ্তাই ৰাখিব লাগিব আৰু বঢ়াব লাগিব৷ মই পূৰ্বেও কৈছো আৰু পুনৰবাৰ দেশবাসীক আহ্বান জনাম৷ আপোনালোকেও এখন তালিকা প্ৰস্তুত কৰক৷ দিনটোত আমি যি সামগ্ৰী ব্যৱহাৰ কৰো, সেই সামগ্ৰীসমূহ বিবেচনা কৰি চাওক যে অজানিতে আমাৰ জীৱনত কোনবোৰ বিদেশী সামগ্ৰীয়ে প্ৰৱেশ কৰিছে৷ আমাক এক প্ৰকাৰে বন্দী কৰি তুলিছে৷ ইয়াৰ ভাৰতীয় বিকল্পসমূহ সন্ধান কৰক আৰু নিশ্চিত কৰক যে আগলৈ ভাৰতত নিৰ্মিত, ভাৰতৰ জনসাধাৰণৰ পৰিশ্ৰম তথা ঘামেৰে উৎপাদিত সামগ্ৰীসমূহ আমি ব্যৱহাৰ কৰিম৷ আপোনালোকে প্ৰতিবছৰে নৱবৰ্ষৰ প্ৰতিজ্ঞা গ্ৰহণ কৰে, এইবাৰ এনে এক প্ৰতিজ্ঞা দেশৰ বাবে গ্ৰহণ কৰক৷\nমোৰ মৰমৰ দেশবাসীসকল, আমাৰ দেশৰ সহস্ৰ বৰ্ষ পুৰণি সংস্কৃতি, সভ্যতা আৰু ৰীতি–নীতিক অত্যাচাৰীৰৰ হাতৰ পৰা ৰক্ষা কৰাৰ বাবে কিমানজনে বলিদান দিছে আজি সেয়া স্মৰণ কৰাৰ দিন৷ আজিৰ দিনটোতেই গুৰু গোৱিন্দ সিংজীৰ পুত্ৰ, চাহিবজাদে জোৰাৱৰ সিং আৰু ফতেহ সিঙক দেৱালত জীয়াই খোদিত কৰা হৈছিল৷ অত্যাচাৰীয়ে বিচাৰিছিল যে চাহিবজাদেয়ে নিজৰ আস্থা পৰিত্যাগ কৰক, মহান গুৰুৰ পৰম্পৰা পৰিত্যাগ কৰক৷ কিন্তু আমাৰ চাহিবজাদেয়ে নিচেই কম বয়সতেই সাংঘাটিক সাহস দেখুৱালে, ইচ্ছাশক্তি দেখুৱালে৷ দেৱালত জীয়াই খোদিত কৰাৰ সময়ত, এটাৰ ওপৰত এটাকৈ ইটা গঁথা হৈছিল, দেৱাল ওখ হৈ গৈ আছিল, কিন্তু তথাপিও তেওঁ সাহ নেহেৰুৱালে৷ আজিৰ দিনটোতেই গুৰু গোৱিন্দ সিংজীৰ মাতৃ মাতা গুজৰীও দেহত্যাগ কৰিছিল৷ প্ৰায় এসপ্তাহ পূৰ্বে শ্ৰী গুৰু টেগ বাহাদুৰ জীৰো দেহত্যাগৰ তিথি আছিল৷ মই ইয়াত দিল্লীত গুৰুদ্বাৰ ৰকাবগঞ্জলৈ গৈ গুৰু টেগ বাহাদুৰ জীক শ্ৰদ্ধাঞ্জলি অৰ্পণ কৰাৰ সৌভাগ্য লাভ কৰিলো৷ এই মাহত গুৰু গোৱিন্দ সিংজীৰ দ্বাৰা অনুপ্ৰাণিত অনেক লোকে মাটিত শোৱে৷ জনতাই শ্ৰী গুৰু গোৱিন্দ সিংজীৰ পৰিয়ালৰ লোকে শ্বহীদ হোৱাৰ দিনটো অতিশয় আস্থাৰে সোঁৱৰে৷ এই দেহত্যাগে সম্পূৰ্ণ মানৱতাক, দেশক নতুন শিকনি প্ৰদান কৰিছে৷ এই দেহত্যাগে আমাৰ সভ্যতাক সুৰক্ষিত কৰি ৰখাৰ মহান কাৰ্য কৰিছে৷ আমি এই কাৰ্যৰ প্ৰতি ঋণী৷ পুনৰবাৰ মই শ্ৰী গুৰু টেগ বাহাদুৰ জী, মাতা গুজৰী জী, গুৰু গোৱিন্দ সিংজী, আৰু চাৰিওজন চাহিবজাদা শ্বহীদক প্ৰণাম কৰিছো৷ এনেকুৱা অনেক শ্বহীদে ভাৰতৰ আজিৰ স্বৰূপ ৰক্ষা কৰিছে, বৰ্তাই ৰাখিছে৷\nমোৰ মৰমৰ দেশবাসীসকল, এতিয়া মই এনেকুৱা কথা এটা ক’বলৈ ওলাইছো, যাৰ দ্বাৰা আপোনালোক আনন্দিতও হ’ব আৰু গৌৰৱান্বিতও হ’ব৷ ভাৰতত বাঘৰ সংখ্যা ২০১৪ চনৰ পৰা ২০১৮ চনলৈ ৬০ শতাংশতকৈও অধিক বৃদ্ধি হৈছে৷ ২০১৪ চনত দেশত বাঘৰ সংখ্যা প্ৰায় ৭,৯০০টা আছিল৷ ২০১৯ চনত ইয়াৰ সংখ্যা বৃদ্ধি হৈ ১২,৮৫২ টা হ’ল৷ এই বাঘৰ বিষয়ে জিম কৰবেটে কৈছিল, ‘‘যিসকল লোকে বাঘত প্ৰকৃতিত স্বাচ্ছ্যন্দ ৰূপত ঘূৰি ফুৰা দেখা নাই, তেওঁলোকে ইয়াৰ সৌন্দৰ্য কল্পনা কৰিবই নোৱাৰে৷ ইয়াৰ ৰঙৰ সৌন্দৰ্য আৰু চালৰ মোহকতাৰ আণ্ডাজ লগাব নোৱাৰে৷’’ দেশৰ অধিকাংশ ৰাজ্যত, বিশেষকৈ মধ্য ভাৰতত বাঘৰ সংখ্যা বৃদ্ধি হৈছে৷ বাঘৰ সবাতোকৈ অধিক আবাদীৰ ৰাজ্যসমূহৰ ভিতৰত মধ্য প্ৰদেশ, কৰ্ণাটক আৰু মহাৰাষ্ট্ৰত ইয়াৰ সংখ্যা অধিক বৃদ্ধই হৈছে৷ সমগ্ৰ বিশ্বতে বাঘৰ বসতি হ্ৰাস পাই আহিছে৷ এনে সময়ত ভাৰতে বাঘৰ আবাদী বৃদ্ধি কৰি বিশ্ববাসীক পথ প্ৰদৰ্শিত কৰিছে৷ আপোনালো এয়াও জানে যে বিগত কিছু বৰ্ষত ভাৰতত সিংহৰ সংখ্যা বৃদ্ধই পাইছে, বাঘৰ সংখ্যা বৃদ্ধি পাইছে, ভাৰতীয় বনক্ষেত্ৰ বৃদ্ধি পাইছে৷ কেৱল চৰকাৰেই নহয়, বহু লোক, বহু সংস্থাই আমাৰ বন–তৃণ আৰু বন্যজীৱৰ সংৰক্ষণত নামি পৰিছে৷ এই সকলোবোৰ অভিনন্দনৰ পাত্ৰ৷\nবন্ধুসকল, মই তামিলনাডুৰ কইম্বাটুৰৰ এক হৃদয়স্পৰ্শী প্ৰয়াসৰ বিষয়ে পঢ়িলো৷ আপোনালোকেও ছ’চিয়েল মিডিয়াত ইয়াৰ দৃশ্যাৱলী দেখিছে৷ আমি সকলোৱে মানুহৰ হুইলচেয়াৰ দেখিছো৷ কইম্বাটুৰৰ এজনী কন্যাই নিজৰ পিতৃৰ সৈতে এক পীড়িত কুকুৰৰ বাবে হুইলচেয়াৰ নিৰ্মাণ কৰিছে৷ এই সংবেদনশীলতা, প্ৰেৰণাদায়ী হ’ব পাৰে৷ যেতিয়া ব্যক্তিৰ সকলো জীৱৰ প্ৰতি দয়া আৰু কৰুণা ভাৱ থাকে তেতিয়া এয়া সম্ভৱ হ’ব পাৰে৷ দিল্লী এনচিআৰ আৰু দেশৰ অন্য চহৰত ঠেঁটুৱৈ লগা জাৰত অঘৰী পশুসকলৰ কল্যাণৰ বাবে বহুতে কিবা–কিবি কৰিছে৷ তেওঁলোকে এই পশুবোৰৰ খোৱা–বোৱা আৰু ছুৱেটাৰ, বিচনাৰ ব্যৱস্থা কৰিছে৷ কিছুমান এনে লোক আছে যিয়ে নিতৌ শতাধিক এনে পশুৰ বাবে ভোজনৰ ব্যৱস্থা কৰিছে৷ এনে প্ৰয়াস প্ৰশংসাৰ যোগ্য হ’ব লাগে৷ কিছুমান এনে প্ৰকাৰৰ নিষ্ঠাপূৰ্ণ প্ৰয়াস উত্তৰ প্ৰদেশ কৌশম্বীতো কৰাহৈছে৷ তাত কাৰাবাস খাটি থকা বন্দীসকলে গাইবোৰক শীতৰ পৰা ৰক্ষা কৰিবলৈ পুৰণি আৰু ফটা কম্বলৰ পৰা কভাৰ প্ৰস্তুত কৰি আছে৷ এই কম্বলবোৰ কৌশম্বীসহিতে অন্য জিলাৰ কাৰাগাৰৰ পৰা একত্ৰিত কৰা হৈছে আৰু গোশালাসমূহলৈ প্ৰেৰণ কৰা হৈছে৷ কৌশম্বী কাৰাগাৰৰ কয়দীসকলে প্ৰতি সপ্তাহে এনে অনেক কভাৰ নিৰ্মাণ কৰিছে৷ আহক, আনৰ কল্যাণৰ বাবে সেৱা–ভাবেৰে এই প্ৰকাৰৰ প্ৰয়াসক উৎসাহিত কৰো৷ এই বাস্তৱিকতে এনে এক সৎকাৰ্য, যি সমাজৰ সংবেদনাসমূহক সশক্ত কৰে৷\nমোৰ মৰমৰ দেশবাসীসকল, এতিয়া যিখন পত্ৰ মোৰ সন্মুখত আছে তাত দুখন ডাঙৰ ফটো আছে৷ এই ফটো এটা মন্দিৰৰ পূৰ্বৰ আৰু এতিয়াৰ ফটো৷ এই ফটোৰ সৈতে যি পত্ৰ আছে তাত যুৱচামৰ এনে এক দলৰ বিষয়ে কোৱা হৈছে যিয়ে নিজকে যুৱ ব্ৰিগেড বুলি পৰিচয় দিয়ে৷ দৰাচলতে এই যুৱ ব্ৰিগেডে কৰ্ণাটকৰ শ্ৰী ৰংগপটনৰ ওচৰত অৱস্থিত বীৰভদ্ৰ স্বামী নামৰ এক প্ৰাচীন শিৱ মন্দিৰৰ কায়াকল্প প্ৰস্তুত কৰিছে৷ এদিন কিছু পৰ্যটকে পাহৰণিৰ সোঁতত জাহ যোৱা এই মন্দিৰৰ এক ভিডিঅ’ ছ’চিয়েল মিডিয়াত আপলোড কৰি দিলে৷ যুৱ ব্ৰিগেডে এই ভিডিঅ’ ছ’চিয়েল মিডিয়াত প্ৰত্যক্ষ কৰি একত্ৰিতভাৱে এই মন্দিৰৰ জীৰ্ণোদ্ধাৰ কৰাৰ সিদ্ধান্ত গ্ৰহণ কৰিলে৷ তেওঁলোকে মন্দিৰ পৰিসৰৰ জংগলসমূহ পৰিষ্কাৰ কৰিলে৷ য’ত মেৰমতি আৰু নিৰ্মাণৰ আৱশ্যকতা আছিল সেয়া সম্পূৰ্ণ কৰিলে৷ তেওঁলোকৰ এই ভাল কাম দেখি স্থানীয় লোকসকলেও সহায়ৰ হাত আগবঢ়ালে৷ কিছুমানে চিমেণ্ট দিলে, কিছুমানে ৰং দিলে৷ এনেকৈ বহুলোকে অৱদান আগবঢ়ালে৷ এই আটাইবোৰ যুৱক বিভিন্ন পেছাৰ সৈতে জড়িত৷ সেয়ে তেওঁলোকে সপ্তাহান্তিকৰ সময়ছোৱাত মন্দিৰৰ কাম আৰম্ভ কৰিলে৷ যুৱকসকলে মন্দিৰত দুৱাৰ লগোৱাৰ লগতে বিদ্যুতৰ সংযোগো প্ৰদান কৰিলে৷ এইদৰে তেওঁলোকে মন্দিৰটোৰ পুৰণি বৈভৱ পুনৰ স্থাপিত কৰিলে৷ ইচ্ছা আৰু দৃঢ় নিশ্চয়তা এনেকুৱা দুটা বস্তু যাৰ দ্বাৰা মানুহে প্ৰতিটো লক্ষ্য প্ৰাপ্ত কৰিব পাৰে৷ যেতিয়া মই ভাৰতৰ যুৱচামলৈ লক্ষ্য কৰো তেওঁ মই নিজকে আনন্দিত আৰু আশ্বস্ত অনুভৱ কৰো৷ আনন্দিত আৰু আশ্বস্ত এইবাবেই কিয়নো মোৰ দেশৰ যুৱচামৰ হৃদয়ত ‘কৰিব পাৰো’ৰ ভাৱনা বিদ্যমান আছে আৰু ‘কৰিমেই’ৰ সত্বাও বিদ্যমান আছে৷ তেওঁলোকৰ বাবে কোনো প্ৰত্যাহ্বানেই বৃহৎ নহয়৷ কোনো বস্তুৱেই তেওঁলোকৰ অগম্য নহয়৷ মই তামিলনাডুৰ এগৰাকী শিক্ষকৰ বিষয়ে পঢ়িলো৷ তেওঁৰ নাম হেমলতা এন কে যিয়ে বিদুপুৰমৰ এখন বিদ্যালয়ত বিশ্বৰ সবাতোকৈ পুৰণি ভাষা তামিল পঢ়ুৱায়৷ ক’ভিড–১৯ মহামাৰীতো তেওঁৰ অধ্যাপনাৰ কামত বাধা আহি পৰা নাছিল৷ হয়! তেওঁৰ সন্মুখত প্ৰত্যাহ্বান নিশ্চয়কৈ আছিল কিন্তু তেওঁ এটা উদ্ভাৱনী পথ উলিয়াই লৈছিল৷ তেওঁ নিজৰ পাঠ্যক্ৰমৰ ৫৩টা অধ্যায়ক ৰেকৰ্ড কৰিলে, এনিমেটেড ভিডিঅ’ প্ৰস্তুত কৰিলে আৰু ইয়াক এটা পেন ড্ৰাইভত লৈ নিজৰ শিক্ষাৰ্থীসকলৰ মাজত বিতৰণ কৰিলে৷ ইয়াৰ দ্বাৰা তেওঁৰ শিক্ষাৰ্থীসকল যথেষ্ট উপকৃত হ’ল৷ তেওঁলোকে অধ্যায়সমূহ ভিজুৱেলীও বুজি পালে৷ ইয়াৰ লগতে তেওঁ শিক্ষাৰ্থীসকলৰ সৈতে ফোনতো কথা পাতি থাকিল৷ ইয়াৰ দ্বাৰা শিক্ষাৰ্থীসকলৰ পঢ়াও আনন্দৰ বিষয় হৈ পৰিল৷ সমগ্ৰ দেশতে ক’ৰোনাৰ এই সময়ছোৱাত শিক্ষকসকলে যি উদ্ভাৱনী পন্থা গ্ৰহণ কৰিলে, যি পাঠ্যপুথিৰ সামগ্ৰী প্ৰস্তুত কৰিলে, অনলাইনত যি পঢ়ুৱালে, সেয়া সঁচাকৈয়ে অমূল্য৷ মই সকলো শিক্ষকক আহ্বান জনাইছো যে এই পাঠ্যপুথিৰ সামগ্ৰীসমূহৰ শিক্ষা মন্ত্ৰালয়ৰ দীক্ষা পৰ্টেলত অৱশ্যেই আপলোড কৰক৷ ইয়াৰ দ্বাৰা দেশৰ দূৰ–দুৰণিৰ শিক্ষাৰ্থীসকলো উপকৃত হ’ব৷\nবন্ধুসকল, আহক এতিয়া কথা পাতো ঝাৰখণ্ডৰ কোৰৱা জনজাতিৰ হীৰামনজীৰ৷ হীৰামনজী গঢ়ৱা জিলাৰ সিঞ্জো গাঁৱত বাস কৰে৷ আপোনালোকে জানি আচৰিত হ’ব যে কোৰৱা জনজাতিৰ আবাদীৰ সংখ্যা হ’ল প্ৰায় ৬,০০০ জন যি চহৰৰ পৰা দূৰৈত পাহাৰ আৰু হাবিত বাস কৰে৷ নিজৰ সম্প্ৰদায়ৰ সংস্কৃতি আৰু পৰিচয় ৰক্ষা কৰাৰ বাবে হীৰামন জীয়ে এক দায়িত্ব গ্ৰহণ কৰিলে৷ তেওঁ ১২ বছৰৰ অৰ্থক পৰিশ্ৰমৰ পিছত বিলুপ্ত হ’বলৈ ধৰা কোৰৱা ভাষাৰ এক শব্দকোষ প্ৰস্তুত কৰিছে৷ তেওঁ এই শব্দকোষত ঘৰ–গৃহস্থীত প্ৰয়োগ হোৱা শব্দৰ পৰা আৰম্ভ কৰি দৈনিক জীৱনত ব্যৱহাৰ হোৱা কোৰৱা ভাষাৰ অনেক শব্দৰ অৰ্থ লিখি উলিয়াইছে৷ কোৰৱা সম্প্ৰদায়ৰ বাবে হীৰামনজীয়ে যি এই কাম কৰিছে, সেয়া দেশৰ বাবে এক আদৰ্শ হৈ উঠিছে৷\nমোৰ মৰমৰ দেশবাসীসকল, কোৱা হয় যে আকবৰৰ দৰবাৰৰ এজন গুৰুত্বপূৰ্ণ সদস্য আছিল আবুল ফজল৷ তেওঁ এবাৰ কাশ্মীৰ যাত্ৰা কৰি কৈছিল যে কাশ্মীৰৰ এনে এক সৌন্দৰ্য আছে যাক দেখি অতিশয় খঙাল লোকো আনন্দত নাচি উঠিব৷ দৰাচলতে তেওঁ কাশ্মীৰৰ কেশৰৰ খেতি দেখি উল্লসিত হৈ পৰিছিল৷ কেশৰ শতিকাজুৰি কাশ্মীৰৰ সৈতে জড়িত হৈ আছে৷ কাশ্মীৰি কেশৰ মুখ্য ৰূপত পুলৱামা, বডগাম আৰু কিশ্তৱাড়ৰ দৰে ঠাইত উৎপাদন কৰা হয়৷ এই বছৰৰ মে’ মাহত কাশ্মীৰি কেশৰক জিঅ’গ্ৰাফিকেল ইণ্ডিকেচন টেগ অৰ্থাৎ জিআই টেগ প্ৰদান কৰা হৈছে৷ ইয়াৰ জৰিয়তে আমি কাশ্মীৰি কেশৰক এক বিশ্বজনীন জনপ্ৰিয় ব্ৰেণ্ড কৰি তুলিব বিচাৰিছো৷ কাশ্মীৰি কেশৰ বৈশ্বিক স্তৰত এনে মচলাৰ ৰূপত প্ৰসিদ্ধ যাৰ বহুকেইটা ঔষধীয় গুণ আছে৷ ই অত্যন্ত সুগন্ধিযুক্ত, ইয়াৰ ৰং গাঢ় আৰু ইয়াৰ সুতা দীঘল আৰু শকত হয়, যিয়ে ইয়াৰ ঔষধি মূল্য বৃদ্ধই কৰে৷ ই জম্মু–কাশ্মীৰৰ সমৃদ্ধ সাংস্কৃতিক ঐতিহ্যক প্ৰতিনিধিত্ব কৰে৷ গুণগতমানৰ কথা ক’বলৈ গ’লে কাশ্মীৰৰ কেশৰ অনন্য আৰু অন্য দেশৰ কেশৰতকৈ পৃথক৷ কাশ্মীৰৰ কেশৰক জিআই টেগ চিহ্নিত কৰাৰ ফলত ই এক পৃথক পৰিচয় লাভ কৰিছে৷ আপোনালোকে এয়া জানি সুখী হ’ব যে কাশ্মীৰৰ কেশৰে জিআই টেগৰ স্বীকৃতি লাভ কৰাৰ পিছত ডুবাইৰ এক ছুপাৰমাৰ্কেটত ইয়াক মুকলি কৰা হৈছে৷ এতিয়া ইয়াৰ ৰপ্তানি বৃদ্ধি হ’ব৷ ই আত্মনিৰ্ভৰ ভাৰত হোৱাৰ আমাৰ প্ৰয়াসক সৱলীকৃত কৰিব৷ কেশৰৰ কৃষকসকল বিশেষভাৱে উপকৃত হ’ব৷ পুলৱামাৰ ত্ৰালৰ শাৰ এলেকাৰ বাসিন্দা আব্দুল মজিদ বাণীকেই চাওক৷ তেওঁ নিজৰ জিআই টেগযুক্ত কেশৰক ৰাষ্ট্ৰীয় ছেফ্ৰন অভিযানৰ সহায়ত পাম্পোৰৰ বাণিজ্য কেন্দ্ৰত ই–বাণিজ্যৰ জৰিয়তে বিক্ৰী কৰিছে৷ তেওঁৰ দৰে বহু লোকে এই কাম কৰি আছে৷ আগলৈ যেতিয়া আপোনালোকে কেশৰ ক্ৰয় কৰিবলৈ বিচাৰে তেন্তে কাশ্মীৰৰ কেশৰহে ক্ৰয় কৰিব৷ কাশ্মীৰৰ জনতাৰ উৎসাহ এনেকুৱা যে তাৰে কেশৰৰ সোৱাদেই ভিন্ন৷\nমোৰ মৰমৰ দেশবাসীসকল, দুদিন পূৰ্বে গীতা জয়ন্তী পালন কৰা হ’ল৷ গীতাই আমাৰ জীৱনৰ প্ৰতিটো সন্দৰ্ভত প্ৰেৰণা প্ৰদান কৰে৷ কিন্তু আপোনালোকে কেতিয়াবা ভাবিছে নে গীতা কিয় এনে অদভূত গ্ৰন্থ? এইবাবেই যে এয়া স্বয়ং ভগৱান শ্ৰীকৃষ্ণৰ বাণী৷ কিন্তু গীতাৰ বিশিষ্টতা এয়াও যে এয়া জনাৰ কৌতুহলৰ পৰা আৰম্ভ হয়৷ প্ৰশ্নৰ পৰা আৰম্ভ হয়৷ অৰ্জুনে ভগৱানক প্ৰশ্ন কৰিলে, কৌতুহল সুধিলে, তেতিয়াহে গীতাৰ জ্ঞান সংসাৰে লাভ কৰিলে৷ গীতাৰ দৰে আমাৰ সংস্কৃতিত যিমান জ্ঞান আছে সেই সকলোবোৰ জিজ্ঞাসাৰ পৰা আৰম্ভ হৈছে৷ বেদান্তৰ প্ৰথম মন্ত্ৰ হ’ল– ‘অথতো ব্ৰহ্ম জিজ্ঞাসা’ অৰ্থাৎ আহক, আমি ব্ৰহ্মৰ জিজ্ঞাসা কৰো৷ সেইবাবেই আমাৰ ইয়াৰ ব্ৰহ্মৰ অন্বেষণৰো কথা কোৱা হয়৷ জিজ্ঞাসাৰ শক্তিয়েই এনেকুৱা৷ জিজ্ঞাসাই আপোনাক নিৰন্তৰে অনুপ্ৰাণিত কৰে৷ সৰু কালছোৱাত আমাৰ ভিতৰত থকা জিজ্ঞাসৰ ফলতেই আমি শিকিব পাৰো৷ অৰ্থাৎ যেতিয়ালৈ জিজ্ঞাসা আছে তেতিয়ালৈ জীৱন আছে৷ যেতিয়ালৈ জিজ্ঞাসা আছে তেতিয়ালৈ নতুন শিকাৰ ক্ৰম অব্যাহত থাকিব৷ ইয়াৰ কোনো বয়স, কোনো পৰিস্থিতিৰ কথা নাহে৷ জিজ্ঞাসাৰ এনে এক শক্তিৰ উদাহৰণ মই গম পালো, তামিলনাডুৰ বয়সস্থ শ্ৰী টি শ্ৰীনিবাসাচাৰ্য স্বামীজীৰ বিষয়ে৷ শ্ৰী টি শ্ৰীনিবাসাচাৰ্য স্বামীজীৰ বয়স ৯২ বছৰ৷ তেওঁ এই বয়সতো কম্পিউটাৰত নিজৰ কিতাপ লিখি আছে, নিজে টাইপ কৰি৷ আপোনালোকে চিন্তা কৰিছে যে কিতাপ লিখাটো বাৰু ঠিকে আছে কিন্তু তেওঁৰ সময়ততো কম্পিউটাৰেই নাছিল৷ তেন্তে তেওঁ কেতিয়া কম্পিউটাৰ শিকিলে? এয়া সত্য যে তেওঁৰ মহাবিদ্যালয়ৰ সময়ত কম্পিউটাৰ নাছিল৷ কিন্তু মনৰ জিজ্ঞাসা আৰু আত্মবিশ্বাস এতিয়াও তেওঁৰ যুৱকালৰ দৰে বিদ্যমান আছে৷ দৰাচলতে, শ্ৰী নিবাসাচাৰ্য স্বামীজী সংস্কৃত আৰু তামিলৰ বিদ্বান পুৰুষ৷ তেওঁ এই পৰ্যন্ত প্ৰায় ১৬খন আধ্যাত্মিক গ্ৰন্থ ৰচনা কৰিছে৷ কিন্তু কম্পিউটাৰ অহাৰ পিছত তেওঁ ভাবিলে যে এতিয়া কিতাপ লিখাৰ আৰু ছপা হোৱাৰ পদ্ধতি পৰিৱৰ্তন হৈছে৷ সেয়ে তেওঁ ৮৬ বছৰ বয়সত কম্পিউটাৰ শিকিলে, নিজৰ বাবে প্ৰয়োজনীয় ছফটৱেৰ শিকিলে৷ এতিয়া তেওঁ নিজৰ কিতাপ লিখি আছে৷\nবন্ধুসকল, শ্ৰী টি শ্ৰীনিবাসাচাৰ্য স্বামীজীৰ জীৱন এই কথাৰ প্ৰত্যক্ষ প্ৰমাণ যে জীৱনত তেতিয়ালৈহে শক্তি থাকে যেতিয়ালৈ জীৱনত জিজ্ঞাসা জীয়াই থাকে, শিকাৰ হেঁপাহ নমৰে৷ সেইবাবে আমি কেতিয়াও এই কথা ভাবিব নালাগে যে আমি পিছুৱাই থাকিলো৷ যদি, আমি এয়া শিকি থ’লোহেঁতেন৷ আমি এয়া ভাবিব নালাগে যে আমি শিকিব নোৱাৰো, আমি আগবাঢ়িব নোৱাৰো৷\nমোৰ মৰমৰ দেশবাসীসকল, আমি জিজ্ঞাসাৰ পৰা কিবা নতুন শিকাৰ আৰু কৰাৰ কথা কৈ আছিলো৷ নতুন বছৰত নতুন সংকল্পৰ কথা কৈ আছিলো৷ কিন্তু কিছুমান লোক এনেকুৱাও আছে যিয়ে নিৰন্তৰে কিবা নহয় কিবা এটা নতুন কৰি থাকে, নতুন নতুন সংকল্প পূৰণ কৰি থাকে৷ আপোনালোকেও নিজৰ জীৱনত অনুভৱ কৰিছে, যেতিয়া সমাজৰ বাবে কিবা কৰা হয় তেতিয়া বহুত কিবা কিবি কৰাৰ শক্তি সমাজে স্বয়ং প্ৰদান কৰে৷ সামান্য যেন বোধ হোৱা প্ৰেৰণাৰ বহু ডাঙৰ কাম হ’ব পাৰে৷ এনে এক যুৱক হ’ল শ্ৰীমান প্ৰদীপ সাংগৱান৷ গুৰুগ্ৰামৰ প্ৰদীপ সাংগৱানে ২০১৬ চনৰ পৰাই হিলিং হিমালয়া নামৰ এক অভিযান চলাই আহিছে৷ তেওঁ নিজৰ দল আৰু স্বেচ্ছাসেৱীসকলৰ সৈতে হিমালয়ৰ বিভিন্ন এলেকালৈ যায় আৰু যি প্লাষ্টিক–আৱৰ্জনা পৰ্যটকসকলে এৰি থৈ যায়, সেয়া পৰিষ্কাৰ কৰে৷ প্ৰদীপজীয়ে এতিয়ালৈ হিমালয়ৰ বিভিন্ন পৰ্যটন এলেকাৰ পৰা বহু টন প্লাষ্টিক পৰিষ্কাৰ কৰিছে৷ ঠিক সেইদৰে কৰ্ণাটকৰ এক যুৱ দম্পত্তি অনুদীপ আৰু মীনুষা৷ অনুদীপ আৰু মীনুষাই যোৱা নৱেম্বৰ মাহত বিবাহত আৱদ্ধ হৈছে৷ বিয়াৰ পিছত বহু লোক ফুৰিবলৈ যায় কিন্তু এওঁলোক দুয়োজনে অন্য কাম কৰিলে৷ এওঁলোকে প্ৰায়েই দেখা পায় যে যেতিয়াই মানুহে বাহিৰলৈ ফুৰিবলৈ যায় তেতিয়া তাত বহু আৱৰ্জনা এৰি থৈ আহে৷ কৰ্ণাটকৰ সোমেশ্বৰ তীৰৰো এই অৱস্থাই আছিল৷ অনুদীপ আৰু মীনুষাই সিদ্ধান্ত গ্ৰহণ কৰিলে যে সোমেশ্বৰ তীৰত যিসকলে আৱৰ্জনা এৰি থৈ যায়, সেয়া তেওঁলোকে পৰিষ্কাৰ কৰিব৷ দুয়ো স্বামী–স্ত্ৰীয়ে বিয়াৰ পিছত নিজৰ প্ৰথম সংকল্প এয়াই গ্ৰহণ কৰিলে৷ দুয়ো লগ হৈ সমুদ্ৰতীৰৰ পৰা বহু আৱৰ্জনা পৰিষ্কাৰ কৰিলে৷ অনুদীপে এই সংকল্পৰ বিষয়ে ছ’চিয়েল মিডিয়াত বিনিময় কৰিলে৷ এই সুন্দৰ চিন্তাধাৰাৰ দ্বাৰা প্ৰভাৱিত হৈ বহু যুৱক–যুৱতীয়ে তেওঁলোকৰ সৈতে জড়িত হৈ পৰিলে৷ আপোনালোকে জানি আচৰিত হ’ব৷ এই লোকসকলে একত্ৰিতভাৱে সোমশ্বৰ তীৰৰ পৰা ৮০০ কিলোতকৈও অধিক আৱৰ্জনা পৰিষ্কাৰ কৰিছে৷\nবন্ধুসকল, এই প্ৰয়াসসমূহৰ মাজত আমি এয়াও চিন্তা কৰিব লাগে যে এই আৱৰ্জনাসমূহ সমুদ্ৰতীৰত, পাহাৰত গৈ পায় কেনেকৈ? অৰ্থাৎ আমাৰ মাজৰেই কিছুমান লোকে এই আৱৰ্জনা সেই ঠাইত এৰি আহে৷ আমি প্ৰদীপ আৰু মীনুষাৰ দৰে চাফাই অভিযান চলাব লাগে৷ কিন্তু ইয়াৰ পূৰ্বে আমি এয়া সংকল্প গ্ৰহণ কৰিব লাগে যে আমি আৱৰ্জনাই নেপেলাও৷ স্বচ্ছ ভাৰত অভিযানৰ প্ৰথম সংকল্পই হ’ল এয়া৷ হয়, মই পুনৰবাৰ আপোনালোকক মনত পেলাই দিবলৈ বিচাৰিছো৷ ক’ৰোনাৰ বাবে এই বছৰ ইয়াৰ চৰ্চা অধিক নহ’ল৷ আমি দেশক এবাৰ ব্যৱহৃত প্লাষ্টিকৰ পৰা মুক্ত কৰিবই লাগিব৷ এয়াও ২০২১ৰ সংকল্পসমূহৰ ভিতৰত এটা৷ আপোনালোকক নতুন বৰ্ষৰ অনেক শুভকামনা জনাইছো৷ আপোনালোক নিজেও সুস্থ হৈ থাকক, পৰিয়ালকো সুস্থ কৰি ৰাখক৷ অহা বছৰত জানুৱাৰীত নতুন বিষয়ৰ ওপৰত ‘মন কী বাত’ হ’ব৷\nThe final #MannKiBaat of 2020 and as usual,alot of letters, inputs and thoughts have been shared.\nPeople have been sharing how the year went.\nPeople have paid tributes to the spirit of 130 crore Indians. pic.twitter.com/GFnIwcCbej\nWe saw the spirit of Aatmanirbhar Bharat in 2020. #MannKiBaat pic.twitter.com/HFM4lm9M5b\nGiving an impetus to @makeinindia. pic.twitter.com/WQhTxpSXVo\nVenkat Murali Prasad from Visakhapatnam shared an interesting chart.\nHe has compiledabroad list of things used at his home, saying that he plans to ensure he will use as many products made in India in 2021. #MannKiBaat pic.twitter.com/43dvjxXBuy\nThe people of India have taken many steps forward and are getting vocal for local.\nOur manufacturers are also thinking about making top quality products.\nThis will boost the efforts towards Aatmanirbhar Bharat. #MannKiBaat pic.twitter.com/KcJr5zcrOf\nGood news on the wildlife front!\nThe leopard population of India is rising.\nCentral Indian states, led by Madhya Pradesh have done well in preserving habitats for leopards.\nOver the last few years, the Lion and Tiger population have also risen. #MannKiBaat pic.twitter.com/g2ItK3NASG\nIndia is full of remarkable people who have shown great compassion toward animals. #MannKiBaat pic.twitter.com/wrsb2cKmuU\nIndia's youth is blessed with 'Can Do spirit' and 'Will Do approach.'\nPM @narendramodi highlightsaremarkable effort in Karnataka in whichateam of youngsters worked towards restoringaTemple to its original glory. #MannKiBaat pic.twitter.com/EkbUNh42Pw\nThe next time you want to buy Kesar, do try the Kesar from Kashmir! #MannKiBaat pic.twitter.com/idaQJhslHB\nWe remember the noble teachings in the sacred Gita.\nOne of the things the sacred Gita teaches us- to keep learning.\nMeet someone who is living these teachings, at the age of 92! #MannKiBaat pic.twitter.com/igdFsYY5U1\nFrom Gurugram to Karnataka, there are people whose passion towardsacleaner environment is outstanding.\nTheir efforts are both innovating and inspiring. #MannKiBaat pic.twitter.com/Ie67MyXsXY\nKeep our hills clean.\nThis year, the discussions around COVID took precedence but the work towardsaSwachh Bharat also went on with full vigour. #MannKiBaat pic.twitter.com/yuD0E9inam\nউত্তৰ প্ৰদেশৰ প্ৰয়াগৰাজত মহিলা-কেন্দ্ৰীক পদক্ষেপসমূহৰ শুভাৰম্ভ ঘোষণা কৰি প্ৰধানমন্ত্ৰীয়ে প্ৰদান কৰা ভাষণৰ পা 21 Dec, 2021\nপ্ৰধানমন্ত্ৰীয়ে ৩০ জানুৱাৰী, ২০২২ৰ ‘মন কী বাত’ কাৰ্যক্ৰমৰ বাবে দেশবাসীৰ পৰা তেওঁলোকৰ ধাৰণা আৰু পৰামৰ্শ আহ্বান জনাইছ 19 Jan, 2022\nপ্ৰধানমন্ত্ৰীয়ে প্ৰতিষ্ঠা দিৱসত এনডিআৰএফ দলক অভিনন্দন জ্ঞাপন কৰ 19 Jan, 2022\n১৫-১৮ বয়স সীমাৰ ভিতৰৰ যুৱপ্ৰজন্মৰ ৫০%ৰো অধিক সংখ্যকে প্ৰতিষেধকৰ প্ৰথম পালি লোৱাৰ বাবে প্ৰশংসা প্ৰধানমন্ত্ৰী 19 Jan, 2022\nবিশিষ্ট কাৰ্টুনিষ্ট শ্ৰী নাৰায়ণ দেৱনাথ জীৰ বিয়োগত প্ৰধানমন্ত্ৰীৰ শো 18 Jan, 2022\nসমাজকৰ্মী তথা পদ্ম সন্মান বিজয়ী শান্তি দেৱী জীৰ বিয়োগত প্ৰধানমন্ত্ৰীৰ শো 17 Jan, 2022


অনিমেষৰ প্ৰত্যেকজন হত্যাকাৰীক গ্ৰেপ্তাৰ কৰিব লাগিব : ড০ সমুজ্জ্বল ভট্টাচাৰ্য\n'যোৰহাট চহৰৰ মাজমজিয়াত সংঘটিত ঘটনাটো ভাবিব নোৱাৰা কথা। মানি ল'ব নোৱাৰা ঘটনা। ঘটনাটোৱে প্ৰমাণ কৰিছে হত্যাকাৰীয়ে আৰক্ষীক ভয় নকৰা হৈছে। উত্তৰটো কি? হত্যাকাৰীক গ্ৰেপ্তাৰ আৰু দৃষ্টান্তমূলক শাস্তি।'- এই মন্তব্য আছুৰ মুখ্য উপদেষ্টা ড০ সমুজ্জ্বল কুমাৰ ভট্টাচাৰ্যৰ।\nযোৰহাট চহৰৰ মাজমজিয়াত এদল বৰ্বৰ লোকৰ হাতত প্ৰাণ হেৰুওৱা অনিমেষ ভূঞাৰ বাসগৃহত মঙলবাৰে পুৱা উপস্থিত হৈ সাংবাদিকৰ আগত ড০ ভট্টাচাৰ্যই আৰু কয় যে চৰকাৰে প্ৰতিশ্ৰুতি অনুসৰি ঘটনাটোৰ বিচাৰৰ দায়িত্ব ফাষ্টট্ৰেক আদালতত দিয়ক। ১৫ দিনৰ ভিতৰত অভিযোগনামা দাখিলৰ ব্যৱস্থা কৰা কৰক। আছুৱে ইয়াত নজৰ ৰাখিব। প্ৰত্যেকজন হত্যাকাৰীক গ্ৰেপ্তাৰ কৰিব লাগিব।\nআনহাতে, যোৰহাটৰ মাজমজিয়াত সংঘটিত ঘটনাটোৰ সময়ত কোনেও অনিমেষহঁতক ৰক্ষা কৰিবলৈ আগবাঢ়ি নোযোৱাত উদ্বেগ ব্যক্ত কৰি ড০ সমুজ্জ্বল ভট্টাচাৰ্যই কয় যে অসমীয়া সমাজখন মানৱীয় সম্প্ৰতি, মানৱীয় সম্পৰ্ক আৰু মানৱীয় চেতনাৰে সমৃদ্ধ। এইবোৰ আজি ক'ত গ'ল? আমি সমাজখনৰ এইবোৰ গুণ আকৌ জীগ্ৰত কৰিব লাগিব।\nআনহাতে, অনিমেষৰ পৰিয়ালটোৰ দায়িত্ব চৰকাৰক ল'বলৈ আহ্বান জনাই কয় যে অনিমেষৰ পৰিয়ালটোৰ সাৰথি হৈ ৰ'ব ছাত্ৰ সন্থা। তেওঁ কয়- 'আছুৰ সদস্যসকলৰ দুটা পৰিয়াল। এটা নিজৰ পৰিয়াল। আনটো আছুৰ পৰিয়াল। আছুৰ সদস্যই নিজ পৰিয়ালতকৈ আছুৰ পৰিয়ালক বেছি সময় দিয়ে। মাক কৈছোঁ, অনিমেষৰ অভাৱৰ পূৰণ কৰিব নোৱাৰোঁ। কিন্তু পৰিয়ালটোৰ আছু সাৰথি হৈ থাকিব।'


হেঁপাহ (অনু-গল্প) - Fahujali\nনবীন স্ৰষ্টাৰ পৰিচয়\nPosted on January 18, 2017 by ranjit phukon in গল্পৰ টোপোলা\nঅনুৰাগ কাশ্যপ .\nনিশান্ত উভতি অহালৈ তাই আকুলতাৰে বাট চাই ৰ’ল ৷ ব্যৱসায়িক প্ৰতিস্থানটো সামৰি সি দহমান বজাত পাবহি৷\nএন্ধাৰখিনিত হঠাৎ তাইৰ বুকুত এটি হেঁপাহ গজি উঠিল৷মনত পৰিল কিছু স্মৃতি৷এনে সময়তে নিবিড়ে তাইক প্ৰায়ে গান শুনাইছিল ফোনত ৷ বৰ সুন্দৰকৈ আৰম্ভ কৰে সি—- আনটো মূৰত তাই নিশ্চুপ হৈ কান পাতি ৰয়৷আৰু সি তাইৰ মৌনতাৰ আঁচল ধৰি হঠাৎ এনে এটি বেসুৰা সুৰত গাব লয় যে তাই নাহাঁহি নোৱাৰে৷সি প্ৰায়ে কয়,তাইৰ এই প্ৰাণচঞ্চল হাঁহিটোৱে হেনো তাক জীয়াই থাকিব শিকায়৷\nগেটখন খুলি নিশান্ত সোমাই আহিল৷তাই মনতে ভাবিল ললে,আজি নিশান্তৰ বুকুত শুই তাক আব্দাৰ কৰিব,তাৰ এটা গান শুনিব ৷ ভাবি ভাবি তাই এটা এটাকৈ কৰি গ’ল কামবোৰ৷দুয়োৰে ভাত বাঢ়ি তাই নিশান্তক মাতি থৈ আহিল৷\nপাকঘৰৰ কামবোৰ সামৰি তাই গৈ নিশান্তৰ ওচৰতে শুই দিলে ৷ বেডচুইছটো অফ কৰি তাই তাৰ বুকুতে মুৰটো থলে তাই ৷ ক্ৰমে যেন তাই উদ্বাউল হৈ পৰিল ৷ এটা গান , এটা বেসুৰা সুৰ ৷ আজি তাই হাঁহিব বিচাৰে ৷ এটা প্ৰাণচঞ্চল হাঁহি৷\nতাই লাহেকৈ নিশান্তক হেচুকি দিয়ে—\nঐ শুনা না—-\nকাম এটা কৰিবা???\nগান এটা গোৱা না মোৰবাবে নিশান্ত!!!\nকি? পাগল হ’লা নেকি তুমি?? কাম নাই আৰু! শুই থাকা!!!৷\nনিশান্তই তাইৰ মুৰটো বুকুৰ পৰা আতৰাই বাগৰ সলাই ল’লে৷৷\nশিতান সমূহ Select Category আড্ডা (12) কবিতাৰ বাগিচা (134) কৰ্ম জীৱন (4) গল্পৰ টোপোলা (28) চিত্র (8) চিন্তন (42) ধাৰাবাহিক উপন্যাস (6) নবীন স্ৰষ্টাৰ পৰিচয় (7) পৰম্পৰা (14) ভিন্নস্বাদৰ ৰচনা (23) শিল্প (2) সম্পাদকীয় (11)\nতিনিটুকুৰা মেঘ ঘূৰাই পঠাবাঃ\nঢুলীয়া ওজা সীমান্ত তামুলীৰ সৈতে এখন্তেক\nRanjit Bhuyan on অন্ধবিশ্বাস আৰু বিজ্ঞান\nবাবুল হুছেইন on অসমীয়া ভাষা সাহিত্যৰ বিকাশত খ্ৰীষ্টান মিছনেৰী আৰু অৰুণোদই কাকতৰ অৱদান\nujjal bharali on তিহাৰঃ নেপালী সমাজৰ অন্যতম লোক উৎসৱ\nKkochari rajkonwar. on মিছিং জনগোষ্ঠীৰ কেইবিধমান সাজ-পাৰ\nbipul bora on মাকে জীয়েকলৈ লিখা এখন চিঠি\nআৰ্কাইভ Select Month April 2017 (24) March 2017 (14) January 2017 (20) April 2016 (7) March 2016 (21) February 2016 (15) January 2016 (16) December 2015 (28) November 2015 (45) October 2015 (48) September 2015 (53)


Class6General Science SEBA - Might Learn - Page 2\nগতি আৰু দূৰত্বৰ জোখ মাখ । অধ্যায় ১০ । Class6General Science Lesson 10 Question and Answer Assam | SCERT Class6G.Science Chapter 10 Solution | ষষ্ঠ মান শ্ৰেণীৰ বিজ্ঞান অধ্যায় ১০ গতি আৰু দূৰত্বৰ জোখ মাখ পাঠটোৰ প্ৰশ্ন আৰু উত্তৰ ।\nগতি আৰু দূৰত্বৰ জোখ মাখ ১। মাটি, পানী আৰু বায়ুত ব্য়ৱহাৰ কৰা পৰিৱহন ব্য়ৱস্থাৰ প্ৰতিবিধৰ দুটাকৈ উদাহৰণ দিয়া? উত্তৰ ঃ মাটি- বাছ আৰু ৰেল।পানী- নাওঁ আৰু জাহাজ। বায়ু- উৰাজাহাজ আৰু হেলিকপ্তাৰ। ২। খালী ঠাই পূৰ কৰা- (ক ) এক মিটাৰ মানে ১০০ চে.মি.।(খ ) পাঁচ কিলোমিটাৰ মানে ৫০০০ Read More …\nজীৱ আৰু ইয়াৰ চৌপাশ । অধ্যায় ৯ । Class6General Science Lesson6Question and Answer Assam | SCERT Class6G.Science Chapter9Solution | Assamese Medium Class6General Science Lesson9Answer | ষষ্ঠ মান শ্ৰেণীৰ বিজ্ঞান অধ্যায় ৯ জীৱ আৰু ইয়াৰ চৌপাশ পাঠটোৰ প্ৰশ্ন আৰু উত্তৰ ।\nজীৱ আৰু ইয়াৰ চৌপাশ ১। আৱাসস্থলী কি? উত্তৰঃ উদ্ভিদ বা জীৱই যি পৰিৱেশত বাস কৰে, তাকেই সিঁহতৰ আৱাসস্থলী বোলে। ২। মৰুভূমিত জীয়াই থাকিবলৈ কেকটাছে কেনেকৈ অভিযোজন কৰে? উত্তৰঃ ৩। খালী ঠাই পূৰ কৰা (ক) যিবিলাক বিশেষ ধৰণৰ লক্ষণৰ উপস্থিতিয়ে উদ্ভিদ বা প্ৰাণীক Read More …\nআমি খোৱা-বোৱাত সৰ্বদা বাৱহাৰ কৰা সাধাৰণ নিমখৰ ৰাসায়নিক নাম কি?\nক্লোৰোফৰ্মৰ প্ৰক-ত নাম কি?\nমেডাম কুৰীয়ে ৰসায়ন বিজ্ঞানত কেতিয়া নোবেল বঁটা লাভ কৰিছিল?\n10.1.3 Near or h- memory computation\nমাটিত কোন ধাতুৰ পৰিমাণ আটাইতকৈ বেছি?\n1 16878\nUsers Last7days : 5217\nUsers Last 30 days : 21328\nUsers This Month : 15290\nUsers This Year : 57523\nTotal Users : 116878\nViews Last7days : 9923\nViews Last 30 days : 44357\nViews This Month : 29969\nViews This Year : 116365\nTotal views : 259969


ইকৰা পাতৰ নাওঁ: পানেশৈৰ গল্প - Prangon\nইকৰা পাতৰ নাওঁ: পানেশৈৰ গল্প\nখিৰিকীৰে দেখা আকাশখন\nখিৰিকীৰে দেখা আকাশখন - ২\nখিৰিকীৰে দেখা আকাশখন - ৩\nপানেশৈ পানেশৈ মোৰ আই পানেশৈ:\nমোৰ এতিয়াও মনত আছে- আগনিশা শিল-বৰষুণ পৰিছিল।পুৱা ল’ৰাটোৱে বাৰীৰ পিছফালে পাণ কুৰুকি থাকোঁতে কিবা এটা পৰি থকা দেখা পাই কঁপি কঁপি মোৰ কাষ পালেহি।আহি দেখো – কানি-কাপোৰে মেৰিয়াই থোৱা গুলপীয়া কপাহৰ নোৰা এটা। মই আথে-বেথে বুকুৰ মাজত সোমোৱাই ল’লো। আয়ৈ দেহি ! এধানমানি অপেচৰীহে যেন – কোনোবা সৰোবৰত গা ধুবলৈ আহি উভতি যাব নোৱাৰি ৰৈ গ’ল এই মাটিতে।\nপাখি লগা কথাবোৰ নৈৰ ঘাটে-ঘাটে, মানুহৰ মুখে-মুখে, বিয়া-সবাহে বতাহৰ লগত ঘূৰি থাকিল। মোক কোনোবাই কিবা সুধিলে মই কণী ফাটি কণীৰ পৰা ওলাই আহিল বুলি কওঁ। কোনোৱে কাৰ ছোৱালী বুলি সুধিলে মই ‘মোৰ জী’ বুলি থৈ দিওঁ।\nদিনবোৰ বাগৰি গৈয়ে থাকিল। পানেশৈয়ে গাৰ গামোচা এৰি ৰিহা-মেখেলা পিন্ধিবলৈ ধৰিলে।ৰংচঙীয়া ৰিহা-মেখেলা, গোন্ধতেল , আৰ্চি, কাকৈ ক’ত কি যে যতনাই দিলোঁ এই দুখুনী আয়েকে।কাপোৰ বোৱা , ফুল তোলা, ভূঁই ৰোৱা যত যি কাম আছে এফালৰ পৰা সকলো শিকাই আনিলোঁ।\nনিশা মোৰ কাষতে শুই থকা পানেশৈৰ মুখখনলৈ চাওঁ- ৰান্ধনী বেলিৰ গোটেই পোহৰখিনি আহি যেন থুপ খাইছেহি মোৰ আইজনীৰ মুখখনত। এই পোহৰেই ভৰাই ৰাখিছে এইখন নিচলা সংসাৰ। মাজনিশা দূৰৈত কেতেকীয়ে বিননি জুৰে– মোৰ যে মনটো বৰ কেনেবা কেনেবা লাগে। দুদিন পিছতে বুকু শুদা কৰি এঘৰলৈ উলিয়াই দিব লাগিব।\nমোৰ ঘাটে চপাই দে নাওঁ:\nশালিকী এ ৰৌ তৌ তৌ\nশাক হ’ল ভাত হ’ল\nশালিকী বাই ক’লৈ গ’ল\nএইখিনিতে আছিলে জাবৰ খুচৰি\nকোনোবাই লৈ গ’ল ডিঙি মুচৰি….\nএইজনী পানেশৈ নাৰিকলৰ খোলাত ভাত সিঁজাই গীত গাই গাই শালিকীক খাবলৈ মাতি আছে।\nভাটৌ চৰাই এজনী পুহিবলৈ বৰ মন তাইৰ। মোক বহুদিনৰ পৰা কুটুৰি আছে। ককায়েকটো হৈ ভনীয়েকৰ কাৰণে সেইটোকে কৰিব নোৱাৰা বুলি ওফোন্দ পাতি এদিন ভাতকে নাখালে।\nভাটোয়ে মাত ল’লে। পানেশৈয়ে নাৰিকলৰ খোলাত ভাত ৰান্ধিবলৈ এৰি পাকঘৰৰ চৰু ধৰিলে।\nনিজম দুপৰীয়া এটাত বৰ পুখুৰীৰ পাৰত বহি বৰশী বাই আছিলোঁ। মই বহি থকা ঠাইখিনিৰ কাষতেই এটা কেঁকোৰাৰ গাঁত- গাঁতটো বন্ধ।তাৰমানে বৰষুণ নিদিয়ে আৰু চাগে! এনে সময়তে শাক বুটলিবলৈ বুলি আহি পানেশৈ সেই ঠাই পালেহি। তাইৰ ঢৌ খেলা চুলি, টেঙেচি শাকডৰাৰ মাজে মাজে বন হৰিণী যেন খোজ – পকা জেতুলিপকা হেন সেই আবেলিটোত মোৰ দুচকুয়ে আন একোকেই নেদেখা হৈ হৈ আহি দেখে পানেশৈৰ বাহিৰে…\nঘৰলৈ আহিও দুপৰ নিশালৈকে পানেশৈৰ চিন্তাত মোৰ টোপনি নাহে। তাইক মনৰ কথাটো কেনেকৈ যে কোৱা হ’ব! পিছে ক’লেও জানো তাই মানি ল’ব! তাইতো নাজানে যে তাই আৰু মোৰ মাজত তেজৰ সম্পৰ্ক নাই।\nমোৰ বুকুখন কলপাত এখিলাৰ দৰে চিৰিলি-চিৰিলি হৈ পৰিছে। পানেশৈক নাপালে এই জীৱন মোৰ অথলে যাৱ যেন লগা হৈছে মনত।\nডিঙিত চিপেজৰী লৈ মইনো যামে মৰি\nতোমাৰে আশাটি লৈ\nসেইহেন আশাটি। সিপুৰীত পুৰামগৈ\nযমৰে আলহী হৈ….\nচাৰিওফালে কুঁৱলী নামিছে। বিৰিয়াত বান্ধি অনা ডাঙৰিবোৰৰ পৰা সৰি পৰা ধানবোৰে বাটে-বাটে আঘোণৰ গোন্ধ সিঁচিছিল। ক’লাজহাৰ থোকবোৰ তেনেই শিয়ালনেজীয়া হৈছিল।শিলশালি, সুৱাগমণি, জলপনীয়া, মাগুৰি, ক’লাজহাৰ আমোলমোল গোন্ধে ভৰি পৰিছিল ভঁৰাল।\nপানেশৈয়ে লখিমী আদৰিছিল।মনতে সাহ কৰি পানেশৈকে ঘৰৰ লখিমী কৰাৰ কথাটো আইক জনালোঁ। আই মান্তি হোৱা নাছিল। কিন্তু পানেশৈক নাপালে মই নৈত জাঁপ দি আপোনঘাতী হ’ম বুলি কোৱাত আয়ে অহা ব’হাগত পানেশৈক মোলৈ চপাই আনি দিম বুলি মোক কথা দিলে।\nদুহাতে দুমুঠি নলওঁ চাৰিমুঠি:\nমোৰ আপোন ককাইদেউৰ বিয়া – পুৱাৰে পৰা মোৰ তৰণি নাই। আমদালি গঁঠাৰ পৰা মাহ-হালধি খুন্দালৈকে -কত কি যে কাম! বিয়াৰ দিনা নৈৰ ঘাটত মাহ-হালধি বটি থাকোঁতে ক’ৰবাৰ পৰা মাগনী বুঢ়ী এজনী আহি এইখন বিয়াৰ কইনা মইহে বুলি কৈ থৈ গ’ল। মোৰ মূৰতে আহি যেন সৰগ ভাঙি পৰিল।\nঘৰলৈ আহি মই ইকৰা পাতৰ নাওঁ আৰু ইকৰাৰ বঠা এপাত লৈ পুখুৰীত খেলাই থাকিবলৈ ধৰিলো। পাৰৰ পৰা আয়ে মাতিলে-\n“পানেশৈ পানেশৈ মোৰ আই পানেশৈ\nমোৰ ঘাটে চপাই দে নাওঁ\nদুহাতে দুমুঠি দি যাম চাৰিমুঠি\nডিঙিতো পিন্ধাম হাৰ।\nখাটলিপীৰাতে বহি ভাতে খাবি\nবেটিয়ে ধৰিব আল।”\nমই দুখেৰে ক’লো–\n” দুহাতে দুমুঠি নলওঁ চাৰিমুঠি\nতোৰ ঘাটে নচপাওঁ নাওঁ\nখাটলিপীৰাতে বহি মাতে নাখাওঁ\nবেটীয়েও নধৰক আল।”\nএইবাৰ ককাইদেৱে মৰমেৰে মাৰিলে মোক-\n” পানেশৈ পানেশৈ মোৰ ভনী পানেশৈ\nখাটলি পীৰাতে বহি মাতে খাবি\nবেটীয়ে ধৰিব আল।”\nমই খঙেৰে ক’লো-\n“ককাইদেউ ককাইদেউ, অ’ মোৰ ককাইদেউ\nদুহাতে দুমুঠি নলওঁ চাৰিমুঠি\nডিঙিতো নিপিন্ধো হাৰ।\nখাটলি পীৰাতে বহি মাতে নাখাওঁ\nবেটীয়ে নধৰক আল।\nআগেয়ে আছিলা মৰমৰ ককাইদেউ\nএতিয়া হ’লাহি স্বামী।”\nতেওঁলোক হেজাৰ মনেৰে ঘৰলৈ উভতি যোৱাৰ পিছত ৰাতি ছোৱা গছৰ মুঢ়া এটাতে মই সোমাই থাকোঁ।\nএদিন ককাইদেৱে আহি মুঢ়াটো কুঠাৰ এখন আনি চিটাচিট কৰি পেলালে। মই তেতিয়া মুঢ়াটোৰ ভিতৰতে সোমাই আছিলোঁ।\nনৈৰ পলশ বোকাত পৰি থকা কাঠ বুলিবলৈ অহা বুঢ়ী এজনীয়ে মোক তাতে অচেতন হৈ পৰি থকা দেখি নিজ ঘৰলৈ লৈ আহিল।\nকেও-কিছু নোহোৱা বুঢ়ীৰ লগতেই মই সুখে-সন্তোষে দিনবোৰ নিয়াবলৈ ধৰিলোঁ। বুঢ়ীয়ে অ’ৰ-ত’ৰ পৰা চাউল দুটিমান খুজি-মাগি আনে – শাক বুটলি আনে – মই ৰান্ধোঁ।\nএনেতে এদিন সেইফালেদি ককাইদেউ গৈছিল সমনীয়া ল’ৰা দুটামানৰ লগত। মই চোতালতে বহি আছিলোঁ। ককাইদেউ এপলক ৰৈ মোলৈ চাই গুচি গ’ল।সেই চাৱনিত মই মূহুৰ্তৰ বাবে হ’লেও জালত বন্দী চৰাই এটাৰ দৰে ধৰফৰাই উঠিলোঁ।\nএপষেকমান পিছত ককাইদেউ আৰু আই আহি বুঢ়ীক বৰকৈ ধৰি ৰূপবান, টকা-সিকি দি মোক আকৌ ঘূৰাই লৈ আহিল ঘৰলৈ।মোৰ শেষ ভৰষাকণো গ’ল।\nদুডাল সাপে যেন মোক মেৰিয়াই লৈ গৈ আছে সিঁহতৰ গাঁতলৈ।\nউৰিব নোৱাৰাকৈ দুয়োখন পাখি কাটি দিয়া হ’ল। মই মুচকছ্ গ’লো।জ্ঞান ঘূৰাই পাই দেখিলোঁ মই আজন্ম চিনাকী ঘৰটোৰ এখন বিচনাত শুই আছোঁ — মোৰ গোটেই গাতে মাহ-হালধি আৰু তেলৰ গোন্ধ। এতিয়ালৈ আগৰ মানুহজনীক জুইত জাহ দি চিন-মোকাম নোহোৱা কৰি পেলোৱা হৈছে। মই অৱশ হৈ পুনৰ শুই পৰিলোঁ তাতে।\nডিঙিতো পিন্ধাম হাৰ:\nএজনী বেলেগ মানুহৰ সৃষ্টি হ’ল। তাৰ পিছৰ কাহিনী সুখৰ……\nপৰিয়ালৰ মাজতেই তাই সকলো সুখ বিচাৰিবলৈ ধৰিলে। লাহে-লাহে পানেশৈ নামটো মানুহে পাহৰি থাকিল – অমুকৰ ঘৈণী, অমুকীৰ মাক বুলিহে মাতিবলৈ ল’লে। কেতিয়াবা কোনো এক একান্ত মূহুৰ্তত তাইৰ বুকুখনে হেৰাই যোৱা পানেশৈজনীৰ মায়াত হাহাকাৰ কৰি উঠে। কিন্তু এই উঠা-নমাৰ উমান বাহিৰত কাকোৱেই দিয়া নহয়।\nকি নাই তাইৰ! — নিজাকৈ এগোহালি গৰু , এখন শাক-পাচলিৰে ভৰা বাৰী, এখন তাঁত-শাল, হাঁহ-পাৰ, ধানেৰে ভৰা এটা ভঁৰাল। আৰু কিবা লাগে জানোঁ নিজাকৈ এজনী তিৰীক! থাকেই জানো কিবা নিজাকৈ তিৰীৰ জনমত!!!\nগিৰিহতঁৰ সকলো কথাকে মানি লোৱা পানেশৈয়ে পৰিয়ালৰ সৈতে বহুত দিন সুখেৰে পাৰ কৰিলে।\nচালত পৰিল ফেঁচা\nতামোলে মেলিলে ডাবি\nদুখবোৰ গ’ল থাকি।।\nDwakshya Saditya Gogoi October 2, 2020 At 12:36 am\nধুনীয়া হৈছে অ’ ছোৱালী\nK sarma October 21, 2020 At 6:59 pm


ফেচবুকৰ ফল’ৱাৰ বঢ়াই কাল হ’ল! শিলেৰে থেতালি পত্নীক হত্যা ঈৰ্ষাপৰায়ণ স্বামীৰ– News18 Assam\nফেচবুকৰ ফল’ৱাৰ বঢ়াই কাল হ’ল! শিলেৰে থেতালি পত্নীক হত্যা ঈৰ্ষাপৰায়ণ স্বামীৰ\n»ফেচবুকৰ ফল’ৱাৰ বঢ়াই কাল হ’ল! শিলেৰে থেতালি পত্নীক হত্যা ঈৰ্ষাপৰায়ণ স্বামীৰ\nমৃত ৰেশমা। (ফাইল ফটো)\nৰাজস্থানৰ জয়পুৰৰ ঘটনা।\nফেচবুকত ফটো আৰু ভিডিও শ্বেয়াৰ কৰাৰ লগে লগে ফল’ৱাৰৰ সংখ্যা বাঢ়িছিল মহিলাগৰাকীৰ। কিন্তু এই অনলাইন জনপ্ৰিয়তাই কাল হ’ল জয়পুৰৰ মহিলাগৰাকীৰ। অতি নৃশংসতাৰে স্বামীয়ে হত্যা কৰিলে পত্নীৰ। এই ঘটনা ৰাজস্থানৰ জয়পুৰৰ।\nম’বাইলত ব্যস্ত হৈ থকা মহিলাগৰাকীৰ ফেচবুকত ফল’ৱাৰ্ছ আছিল ৬০০০ৰো অধিক। ফটো আৰু ভিডিও আপলোড কৰি অনলাইন বহুতৰে দৃষ্টি আকৰ্ষণ কৰাৰ পিছতে এক প্ৰকাৰে ম’বাইল আসক্ত হৈ পৰিছিল মহিলাগৰাকী। এই কাৰণেই স্বামীয়ে অতি নৃশংসভাৱে হত্যা কৰে পত্নীৰ।\nজয়পুৰৰ আমেৰত সংঘটিত হৈছে এই অপৰাধ। তেজেৰে তুমৰলি মহিলাগৰাকীৰ মৃতদেহ উদ্ধাপ হোৱাৰ পিছতে আৰক্ষীৰ অনুসন্ধানত প্ৰকাশ পাইছে এই তথ্য। আৰক্ষীয়ে হত্যাৰ অভিযোগত স্বামী আয়াজ আহমেদক গ্ৰেপ্তাৰ কৰিছে।\nআৰক্ষীৰ মতে মহিলাগৰাকীক হত্যা কৰাৰ পিছত শিলেৰে খুন্দিয়াই মহিলাগৰাকীৰ মুৰ থেতালি পেলাইছিল স্বামীয়ে। জয়সিংহপুৰৰ নেনা ওৰফে ৰেশমা মংগলানী বুলি চিনাক্ত কৰা হৈছে মহিলাগৰাকীক।\nদুবছৰৰ পূৰ্বে প্ৰেমসূত্ৰে বিবাহ পাশত আৱদ্ধ হৈছিল ভিন্ন সম্প্ৰদায়ৰ দুই পতি–পত্নী।\nদুয়োৰে এটি তিনিমহীয়া সন্তানো আছে। হকে–বিহকে পত্নীৰ চৰিত্ৰৰ ওপৰত সন্দেহৰ আঙুলি উঠাই কাজিয়া কৰি থাকিছিল আয়াজে। ঘৰুৱা বিবাদৰ কাৰণেই ৰেশমাই বিগত বছৰৰ পৰা স্বামীৰ পৰা আঁতৰি থাকিছিল।\nবেলেগে থাকিলেও ফেচবুকত পত্নীৰ জনপ্ৰিয়তা বঢ়াটো সহ্য কৰিব পৰা নাছিল আয়াজে। সেই কাৰণে মীমাংসা কৰিবলৈ কথা পতাৰ চলেৰে মাতি পঠিয়াইছিল পত্নীক। প্ৰথমে দুয়ো সুৰাপাণ কৰিছিল আৰু তাৰ পিছতে আয়াজে মুৰ থেতালি হত্যা কৰিছিল পত্নীৰ।\nFirst published: January 21, 2020, 2:40 PM IST


xukhdukh.com October 10, 2014\n১. গেৰুৱা বসন পিন্ধা গুণ্ডা বাহিনীৰ প্ৰভাৱ কমিবলৈ ধৰিলে অনাগত বৰ্ষ কেইটাত আন্দোলনকাৰী সকলৰ মাজত গুজৰাটী ষ্টাইলৰ প্ৰতিমূৰ্তিৰ চাহিদা বাঢ়িব বুলি বিখ্যাত জ্যোতিষী হিৰো ইয়ঙে ভৱিষ্যতবাণী কৰিছে। এই ভৱিষ্যতবাণীৰ বাবে তেওঁৰ চেম্বাৰত গেৰুৱা শিলগুটি আৰু ইনকাম টেক্সৰ ৰেইড পৰিব পাৰে বুলিও তেখেতে নিজৰ ব্লগত শংকা প্ৰকাশ কৰাৰ কথা জানিব পৰা গৈছে।\n২. "স্থগিতাদেশ" নামৰ এখনি বাটৰ নাট সদৌ ভাৰত নিৰ্যাতিত নাগৰিক সন্থাই মঞ্চস্থ কৰিব বুলি জানিব পৰা গৈছে। ন্যায়হীনতাত পিষ্ট নাগৰিক সকলেই ধনে-জনে সহায় কৰি এই নাট প্ৰদৰ্শন কৰি ন্যায়ালয় সমূহক স্থগিতাদেশ আৰু তাৰিখৰ সলনি খৰতকীয়া সিদ্ধান্ত তথা ৰায়দান কৰিবলৈ সজাগ কৰিবলৈ এই প্ৰচেষ্টা হাতত লবলৈ মনসা কৰা বুলি গুজৱ ওলাইছে।\n৩. বিশ্ব অশান্তিৰ নোবেল বঁটাৰ বাবে অসমৰ পৰা পবেশ বউৱা আৰু ৰংবিজিতৰ নাম মনোনয় পত্ৰ সহ কমিটীলৈ পঠিওৱা বুলি জানিব পৰা গৈছে। অনৰ্থক হাঁহিৰ বাবে ৰসাল গগৈৰ নামো এই মনোনয়নৰ বাচনিত উঠাৰ গোপন খবৰ।\n৪. অসমত এখনি আন্দোলন বিশ্ববিদ্যালয় স্থাপন কৰিবলৈ যো-জা চলিছে বুলি জানিব পৰা গৈছে। উপাচাৰ্য পদৰ বাবে বৰদেউতা ভট্টাচাৰ্য অথবা হিমুকন নিৰুদ্দেশ শৰ্মাৰ নামেই চৰ্চালৈ অহা বুলিও জানিব পৰা গৈছে। আন্দোলন খেতি-বাতি বিভাগৰ মুৰব্বী ৰূপে নাঙল গগৈৰ নাম নিশ্চিত হোৱা বুলিও গোপন খবৰ প্ৰকাশ পাইছে।\n৫. "চাফাই কৰো আহক" শীৰ্ষক এটি বিশাল কাৰ্যসূচীৰ আয়োজন কৰিছে সদৌ অসম লক্ষ্মীপ্ৰিয় বিষয়া সন্থাই। ৰাজ্যৰ ঠিকাদাৰ সন্থাৰ পৃষ্ঠপোষকতাত এনেই পৰি থকা বা কেন্দ্ৰলৈ ঘূৰি যাবলৈ ধৰা সমূদায় ধন খাই চাফা কৰাৰ বাবে সজাগতা অনাৰ বাবেই বিষয়া সন্থাই এনে ব্যতিক্ৰমী কাৰ্যসূচী গ্ৰহণ কৰিছে বুলিও জানিব পৰা গৈছে।\n৬. বৰাকৰ প্ৰখ্যাত নাট্যকাৰ গৌতম বুদ্ধ ৰয়ে "হঠাত পেট্ৰিয়ট" নামৰ স্ব-ৰচিত বাটৰ নাটত অভিনয় কৰি দিছপুৰত সকলোকে চক খুৱাই দিয়া বুলি জানিব পৰা গৈছে। স্বৰ্গদেউৰ প্ৰতি অতিভক্তিমূলক গীত এটিত তেখেতৰ অভিনয় দেখি অসমীয়া ছবি জগতৰ কেইবাগৰাকীও নায়ক-নায়িকাই মানসিকভাৱে ভাগি পৰা বুলিও খবৰ ওলাইছে।\n৭. এইবাৰৰ চাইনীজ দেৱালীৰ প্ৰাক-মূহূৰ্তত সকলো এন্ধাৰ বিনাশ কৰিব খোজা ৰাইজলৈ শুভেচ্ছাবাণী প্ৰকাশ কৰিছে নিখিল ভাৰত বিদেশী বিনিয়োগ প্ৰেমী সন্থাই। বিনিয়োগ প্ৰেমী সন্থাতকৈ চাইনীজ মাল চোৰাং ব্যৱসায়ী সন্থাইয়ে এই দেৱালীত বেছি টকা উপাৰ্জন কৰিব বুলি ব্যৱসায়ী সন্থাই স্পষ্ট কৰি দিয়া বুলিও অৰ্থনৈতিক অপৰাধ শাখাৰ পৰা সূত্ৰত প্ৰকাশ।\n৮. "পৰমানন্দ ভাওনা" নামৰ ভাওনাখন সাহিত্য ক্ষেত্ৰত শেষ নোহোৱাত সদৌ অসম সাহিত্য প্ৰেমী ৰাইজ অতীষ্ঠ হৈ পৰা বুলি জানিব পৰা গৈছে। এইখন ভাওনা আৰু কিমানদিনলৈ চলি থাকিব সেয়া কথা অন্ততঃ নিশ্চিত কৰি দিবলৈকো সাহিত্য ক্ষেত্ৰৰ তত্বাৱধায়ক ডাঙৰীয়ালৈ ৰাইজে কাতৰ অনুৰোধ জনোৱাৰ খবৰৰো এতিয়া উজান উঠিছে।\n৯. বেমাৰ আজাৰ বিভাগত নিযুক্তি প্ৰক্ৰিয়াতে বেমাৰ লগা বুলি বাতৰি পৰিবেশিত হৈছে। ভুৱা চাকৰি কিনি টকা সৰ্বশ্ৰান্ত হোৱা সকলক এতিয়া ন্যায়ালয়ৰ পৰা ন্যায় দিয়াবই বুলিও সদৌ অসম বামউকীল সন্থাৰ সদস্য সকলে আগধন লবলৈ আৰম্ভ কৰাৰ বতৰ আহিল বুলিও গোপন খবৰ প্ৰকাশ পাইছে।\n১০. প্ৰতিবাদী বানাক্ৰান্তক প্ৰৱল অত্যাচাৰ কৰাৰ বাবে সদৌ অসম লালটুপি সন্থালৈ অভিনন্দন জ্ঞাপন কৰিছে পাশৱিক অত্যাচাৰী প্ৰশাসনিক বিষয়া সন্থাই। বানে ধুই নিয়াৰ পাছতো প্ৰতিবাদী কৰিবলৈ নেৰা সকলক উচিত শিক্ষা দিয়াত কোনো পধ্যেও পিছ নোহোঁহোকিবলৈকো সন্থাই আহ্বান জনাইছে।\nBy xukhdukh.com on October 10, 2014


জুবিন গাৰ্গক লগ কৰিবলৈ গৈ অসম ৰাইফলৰ হাতত গ্ৰেপ্তাৰ যুৱক! কিন্তু কিয়? -\nHomeআঞ্চলিকজুবিন গাৰ্গক লগ কৰিবলৈ গৈ অসম ৰাইফলৰ হাতত গ্ৰেপ্তাৰ যুৱক! কিন্তু কিয়?\nজুবিন গাৰ্গক লগ কৰিবলৈ গৈ অসম ৰাইফলৰ হাতত গ্ৰেপ্তাৰ যুৱক! কিন্তু কিয়?\nজুবিন গাৰ্গক লগ কৰিবলৈ গৈ অসম ৰাইফলৰ হাতত গ্ৰেপ্তাৰ যুৱক!\nডিজিটেল ডেস্ক: ৰাজ্যৰ যুৱক-যুৱতীসকলৰ আলফা স্বাধীনত যোগদান কৰাক লৈ বৃদ্ধি পোৱা প্ৰৱণতা উদ্বেগৰ বিষয় হিচাপে চৰ্চিত হৈছে। অলপতে ৰাজ্যৰ ৫গৰাকী যুৱতীয়ে আলফাত যোগদান কৰাৰ খবৰে সকলোকে হতবাক কৰি পেলাইছিলে৷ এনেতে টংলাৰ এজন উদয়ীমান যুৱকৰ আলফা স্বাধীনত যোগদান কৰাৰ ঘটনাই চাঞ্চল্যৰ সৃষ্টি কৰিছে৷ জানিব পৰা মতে, যুৱপ্ৰজন্মৰ হাৰ্টথ্ৰৱ জুবিন গাৰ্গক লগ কৰিবলৈ বুলি ঘৰৰ পৰা ওলাই গৈছিল টংলাৰ বিকাশ ডেকা নামৰ যুৱকজন৷\nতাৰপাছতে যুৱকজন অসম ৰাইফলচৰ হাতত গ্ৰেপ্তাৰ হোৱাৰ ঘটনাই চাঞ্চল্যৰ সৃষ্টি কৰিছে৷ বিগত মঙলবাৰৰ পৰা নিখোজ হৈ আছিল বিকাশ ডেকা৷ বিকাশৰ ঘৰ টংলাৰ জলাহ গাঁৱত। জানিব পৰা মতে, আলফা স্বাধীনত যোগদান কৰিবলৈ গৈ নাগালেণ্ডৰ মন’ জিলাত গ্ৰেপ্তাৰ হৈছিল তিনিজন যুৱক ।\nতাৰে মাজৰে এজন বিকাশ বুলি জানিব পৰা গৈছে৷ উল্লেখ্য যে, সৰুৰে পৰা সংগীতৰ চৰ্চা কৰি অহা বিকাশ ডেকাই নাট্য কৰ্মী পবিত্ৰ ৰাভাৰʼ আমাৰ গাঁৱতʼ জুবিন গাৰ্গক লগ পাইছিল। আৰু পৰিয়ালৰ লোকে জনোৱা মতে, মাজে মাজে জুবিন গাৰ্গক লগ কৰিবলৈকো গৈছিল বিকাশ। আনহাতে বিগত এবছৰ ধৰি গুৱাহাটীৰ এটা ব্যক্তিগত খণ্ডৰ কোম্পানীত কৰ্মৰত হৈ আছিল তেওঁ আৰু সেইদিনাও জুবিন গাৰ্গক লগ ধৰিবলৈ যাম বুলি ঘৰত মিছা কথা কৈ আলফা স্বাধীনত যোগদান কৰিবলৈ গৈছিল। ফলত অসম ৰাইফলছৰ হাতত গ্ৰেপ্তাৰ হয় যুৱকজন৷\nPrevious articleকথাশিল্পী ইমৰান শ্বাহলৈ ওপজা দিনৰ অলেখ শুভকামনা\nNext articleকলিয়াভোমোৰাৰ ৰেলিং ভাঙি লুইতত বাগৰিল ট্ৰাক: বৰ্তমানেও সন্ধানহীন চালক-হেণ্ডিমেন


Mednisol in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Mednisol ar byavahar, ppali, parshwakriya, upkaar, kriya-pratikriya aaru satarkatabani\nMednisol ৰ মূল্য আৰু পেকৰ চাইজ - Mednisol Price and Pack Size in Assamese - Mednisol ar mulya aaru pakor size\nMednisol की जानकारी\nMednisol ৰ লাভ আৰু ব্যৱহাৰসমূহ- Mednisol Benefits & Uses in Assamese- Mednisol ar laabh aaru byavaharsamuh\nMednisol ৰ পালি আৰু সেয়া কেনেদৰে ল'ব- Mednisol Dosage & How to Take in Assamese - Mednisol ar paali aaru xeya kenedore lobo\nMednisol ৰ পাৰ্শ্চক্ৰিয়াসমূহ- Mednisol Side Effects in Assamese- Mednisol ar parshwakriyasamuh\nMednisol সংক্ৰান্ত সতৰ্কতাবাণীসমূহ- Mednisol Related Warnings in Assamese- Mednisol xonkranta xatarkatabanisamuh\nঅইন দৰৱৰ সৈতে Mednisolৰ গুৰুতৰ ক্ৰিয়া-প্ৰতিক্ৰিয়া- Severe Interaction of Mednisol with Other Drugs in Assamese- Oinor xoite Mednisol ar gurutor kriya-pratikriya\nMednisol মতভেদসমূহ- Mednisol Contraindications in Assamese- Mednisol nishedhsamuh\nMednisol ৰ বিষয়ে সততে সোধা প্ৰশ্নসমূহ- Frequently asked Questions about Mednisol in Assamese- Mednisol ar bikhoye satate xodha prashnasamuh\nখাদ্য আৰু মদৰ সৈতে Mednisol ক্ৰিয়া-প্ৰতিক্ৰিয়া- Mednisol Interactions with Food and Alcohol in Assamese- khadya aaru modor xoite Mednisol kriya-pratikriya\nMednisol ৰ লাভ আৰু ব্যৱহাৰসমূহ - Mednisol Benefits & Uses in Assamese - Mednisol ar laabh aaru byavaharsamuh\nMednisol তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nMednisol ৰ পালি আৰু সেয়া কেনেদৰে ল'ব - Mednisol Dosage & How to Take in Assamese - Mednisol ar paali aaru xeya kenedore lobo\nMednisol-ৰ উপাদানসমূহ - Mednisol Active Ingredients in Assamese - Mednisol-ar upadaansamuh\nMednisol ৰ পাৰ্শ্চক্ৰিয়াসমূহ - Mednisol Side Effects in Assamese - Mednisol ar parshwakriyasamuh\nগৱেষণাৰ ভিত্তিত, Mednisol ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nMednisol সংক্ৰান্ত সতৰ্কতাবাণীসমূহ - Mednisol Related Warnings in Assamese - Mednisol xonkranta xatarkatabanisamuh\nMednisol-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাই Mednisol পাৰ্শ্ব-প্ৰতিক্ৰিয়াৰ কখা চিন্তা নকৰাকৈ গ্ৰহণ কৰিব পাৰে।\nMednisol-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nMednisol এ স্তনপান কৰোৱাৰ সময়ত কোনো ক্ষতিকৰ প্ৰভাব নেপেলায়।\nবৃক্কত Mednisol কি প্ৰভাৱ দেখা গৈছে?\nMednisolৰ বৃক্ক ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nযকৃতত Mednisol কি প্ৰভাৱ দেখা গৈছে?\nMednisolৰ কলিজা ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nহৃদযন্ত্ৰৰ ক্ষেত্ৰত Mednisol ৰ কি প্ৰভাৱ দেখা গৈছে?\nMednisol গ্ৰহণ কৰাৰ পিছত হৃদয় ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nঅইন দৰৱৰ সৈতে Mednisolৰ গুৰুতৰ ক্ৰিয়া-প্ৰতিক্ৰিয়া - Severe Interaction of Mednisol with Other Drugs in Assamese - Oinor xoite Mednisol ar gurutor kriya-pratikriya\nMednisol তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nMednisol মতভেদসমূহ - Mednisol Contraindications in Assamese - Mednisol nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Mednisol লোৱা অনুচিত যাতে -\nMednisol ৰ বিষয়ে সততে সোধা প্ৰশ্নসমূহ - Frequently asked Questions about Mednisol in Assamese - Mednisol ar bikhoye satate xodha prashnasamuh\nএই Mednisol-এ অভ্য়াস বা নিচাৰ সৃষ্টি কৰে নেকি?\nনহয়, Mednisolয়ে অভ্যাসৰ সৃষ্টি নকৰে।\nহয়, আপুনি আৰামত মেচিনেৰী চলাব পাৰে বা বাহন চলাব পাৰে, যিহেতু Mednisol লোৱাৰ পিছত ই আপোনাৰ টোপনি ভাৱ নানে।\nহয়, কিন্তু Mednisol লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nনহয়, মানসিক ৰোগৰ চিকিত্সাৰ ক্ষেত্ৰত Mednisolৰ ব্যৱহাৰ প্ৰভাৱশালী নহয়।\nখাদ্য আৰু মদৰ সৈতে Mednisol ক্ৰিয়া-প্ৰতিক্ৰিয়া - Mednisol Interactions with Food and Alcohol in Assamese - khadya aaru modor xoite Mednisol kriya-pratikriya\nখাদ্য আৰু Mednisolৰ ক্ৰিয়া-প্ৰতিক্ৰিয়া\nMednisol আৰু খাদ্যৰ প্ৰভাৱৰ ওপৰত কোনো তথ্য নাই কিয়নো এয়া এতিয়ালৈ বৈজ্ঞানিক ভাৱে গৱেষণা কৰা হোৱা নাই।\nমদ আৰু Mednisolৰ মাজৰ প্ৰতিক্ৰিয়া\nগৱেষণাৰ অভাৱ হেতুকে, মদৰ সৈতে Mednisol লোৱাৰ পাৰ্শ্চক্ৰিয়াৰ বিষয়ে তথ্য নাই।\nMednisol ৰ অনুকল্প - Substitutes for Mednisol in Assamese\nআপুনি বা আপোনাৰ পৰিয়ালৰ কোনোবাই Mednisol লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Mednisol ব্যৱহাৰ কৰিছিল নেকি?\nআপুনি কিমান পৰিমাণে Mednisol সেৱন কৰিছিল?\nআপুনি Mednisol ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Mednisol সেৱন কৰে?


চিৰিয়াখানা সুৰক্ষা মঞ্চৰ সভাপতি-সম্পাদকৰ বিৰুদ্ধে ডি এফ অ’ৰ গোচৰ\nকেলেংকাৰিৰ বিৰুদ্ধে সৰৱ হোৱাৰ পৰিণতি! : চিৰিয়াখানা সুৰক্ষা মঞ্চৰ সভাপতি-সম্পাদকৰ বিৰুদ্ধে ডি এফ অ’ৰ গোচৰ\nগুৱাহাটী , August 29, 2018 7:25 am\nচিৰিয়াখানাত চলি থকা দুৰ্নীতি, কেলেংকাৰি আৰু চিৰিয়াখানাৰ জীৱ-জন্তু মাৰি খোৱা বুলি গুৰুতৰ অভিযোগ উত্থাপন কৰি অহা চিৰিয়াখানা সুৰক্ষা মঞ্চৰ সভাপতি দীপক পাঠক আৰু সাধাৰণ সম্পাদক ৰাজকুমাৰ বৈশ্যৰ বিৰুদ্ধে অসম ৰাজ্যিক চিৰিয়াখানাৰ ডি এফ অ’ তেজস্ব মৰিস্বামীয়ে গীতানগৰ থানাত ভাৰতীয় দণ্ডবিধিৰ অধীনত ৩৩৫/১৮ আৰু ৫০০/৫০৫/৫০৬ নম্বৰৰ গোচৰ ৰুজু কৰিছে।\nউল্লেখ্য যে, চিৰিয়াখানা সুৰক্ষা মঞ্চই যোৱা ২৬ জুলাইৰ দিনা চিৰিয়াখানাৰ সন্মুখত এখন প্ৰতিবাদী অৱস্থান ধৰ্মঘট কাৰ্য্যসূচী ৰূপায়ণ কৰিছিল আৰু সেই প্ৰতিবাদী কাৰ্য্যসূচীতে চিৰিয়াখানা সুৰক্ষা মঞ্চৰ সাধাৰণ সম্পাদক ৰাজকুমাৰ বৈশ্যই চিৰিয়াখানাৰ জীৱ-জন্তু হত্যা কৰি খোৱাৰ গুৰুতৰ অভিযোগ তুলিছিল।\nএই অভিযোগ সম্পূৰ্ণ ভিত্তিহীন তথা ৰাইজৰ মানসত চিৰিয়াখানা তথা ডি এফ অ’ক হেয় প্ৰতিপন্ন কৰিবৰ বাবে এনেকুৱা অভিযোগ অনা বুলি ডি এফ অ’জনে থানাখনত গোচৰ ৰুজু কৰে।\nআনহাতে, চিৰিয়াখানা সুৰক্ষা মঞ্চৰ সাধাৰণ সম্পাদকগৰাকীয়ে ১৫ আগষ্টৰ পৰা ২০ আগষ্টলৈকে ৩০টাকৈ জীৱ-জন্তুৱে মৃত্যুক সাৱটি লোৱা বুলি অনা অভিযোগক মিছা প্ৰচাৰ বুলি এজাহাৰখনত উল্লেখ কৰা হৈছে।\nডিএফঅ’গৰাকীয়ে কয়, “সুৰক্ষা মঞ্চৰ এনে মিছা প্ৰচাৰে জনসাধাৰণক বিপদত পেলাব পাৰে আৰু চিৰিয়াখানাৰ কৰ্মচাৰীসকল জীৱ-জন্তু উদ্ধাৰৰ বাবে বাহিৰলৈ গ’লে জনতাৰ আক্ৰোশৰ বলি হ’ব পাৰে।”\nএজাহাৰত উল্লেখ কৰা অনুসৰি চিৰিয়াখানা সুৰক্ষা মঞ্চই তেওঁলোকৰ প্ৰতিবাদত তেওঁক বহিৰাগত শব্দ ব্যৱহাৰ কৰি তেওঁক বৰ্খাস্ত কৰাৰ লগতে ‘ডি এফ অ’ গ’ বেক’ ধ্বনি দিছিল।\nইফালে, চিৰিয়াখানা সুৰক্ষা মঞ্চই ডি এফ অ’গৰাকীয়ে দিয়া গোচৰ ভিত্তিহীন তথা চিৰিয়াখানাত চলি থকা কেলেংকাৰিসমূহ গাপ দিয়াৰ বাবে এনেধৰণে তেওঁলোকৰ বিৰুদ্ধে গোচৰ দিয়া হৈছে বুলি উল্লেখ কৰে।\nসুৰক্ষা মঞ্চই লগতে কয় যে যদি চিৰিয়াখানা কৰ্তৃপক্ষই হৰিণ ভক্ষণ কৰাই নাই, তথা অসৎ উদ্দেশ্য নাই তেন্তে চিৰিয়াখানাৰ চৌপাশৰ দেৱালসমূহ নিৰ্মাণ কৰা নাই কিয়? নিয়ম অনুসৰি যদি মুক্ত বিচৰণৰ হৰিণ থাকে তেন্তে দেৱাল থকাটো অত্যন্ত জৰুৰী বুলি তেওঁ কয়।\nইয়াৰোপৰি তেওঁ কয় “চিৰিয়াখানাখনক ধ্বংসৰ গৰাহৰ পৰা ৰক্ষা কৰিবলৈ প্ৰতিবাদ কৰাটো গণতান্ত্ৰিক অধিকাৰ। এইটো খৰ্ব কৰিবৰ কাৰণে চিৰিয়াখানা কৰ্তৃপক্ষই চেষ্টা কৰিছে।”\nআনহাতে, তেওঁ জানিবলৈ দিয়া অনুসৰি সংবিধানৰ ১৩ আৰু ১৪ নং অনুচ্ছেদ অনুসৰি যিকোনো এজন চৰকাৰী বিষয়াৰ দুষ্কাৰ্য্যৰ বিৰুদ্ধে সাধাৰণ ৰাইজে প্ৰতিবাদ সাব্যস্ত কৰিব পাৰে। লগতে বিষয়াগৰাকীৰ ওপৰত সন্দেহ হ’লে তাৰ ভিত্তিতো প্ৰতিবাদ কৰিব পাৰে বুলি তেওঁ কয়।\nলগতে প্ৰতিবাদকাৰীসকলে জাতীয় সম্পদ জহিখহি যোৱাৰ বাবে খং আৰু ক্ষোভত গ’ বেকসূচক ধ্বনি দিব পাৰে বুলি তেওঁ দাবী কৰে।\nইয়াৰোপৰি চিৰিয়াখানা সুৰক্ষা মঞ্চই চিৰিয়াখানাত চলি থকা কেলেংকাৰিৰ বিৰুদ্ধে দীৰ্ঘদিন ধৰি তদন্ত দাবী কৰি আহিছে যদিও চৰকাৰৰ সংশ্লিষ্ট কৰ্তৃপক্ষই এই ক্ষেত্ৰত কোনো ধৰণৰ তদন্ত ঘোষণা কৰা নাই বুলি তেওঁ দাবী কৰাৰ উপৰি বাৰম্বাৰ কৈ অহা সত্ত্বেও বৰ্তমানো চিৰিয়াখানাৰ ভগ্ন দেৱালসমূহ মেৰামতি নকৰা বুলি তেওঁ আমাক কয়।


এইবিধ ৰোগ আপোনাৰো হয় নেকি? তেন্তে কি কৰিব? – নিয়মীয়া বাৰ্তা\nBy নিয়মীয়া বাৰ্তা\t On Aug 8, 2020\nনিয়মীয়া বাৰ্তা, ৮ আগষ্টঃ সাধাৰণতে মুখত বা জিভাত হোৱা আলচাৰ বা ঘাঁ সকলোৰে পৰিচিত এক সাধাৰণ সমস্যা।এই সমস্যা সাধাৰণ যদিও ই জটিল হৈ পৰিব পাৰে আৰু ৰূপ, লক্ষণ আদিৰ সামান্য পৰিৱৰ্তন ঘটিয়েই দুৰাৰোগ্য ৰোগলৈ ৰূপান্তৰ হ’ব পাৰে। এইবিধ ৰোগ হ’লে জিভা আৰু মুখত অশান্তিজনক পীড়া হয়। এই ৰোগৰ কাৰণ সমূহ কি কি—-\nঅধিক গৰম বস্তু খোৱা বা দাঁত কামোৰা খোৱা\nপিত্তৰস বৃদ্ধি হোৱা, পেট পৰিষ্কাৰ নোহোৱা\nঅত্যধিক মছলাযুক্ত বস্তু খোৱা\nদেহৰ হৰমণৰ বিসংগতি\nভিটামিন Cৰ অভাৱ\nপাচনতন্ত্ৰ দুৰ্বল হোৱা\nআদিকে ধৰি বহু কাৰণত এই ৰোগ হ’ব পাৰে। সাধাৰণত কোনো চিকিৎসাৰ প্ৰয়োজন নোহোৱাকৈ প্ৰায় ৩-৪ দিনত এইৰোগৰ পৰা উপশম পায় যদিও ঘৰুৱা উপায়ৰে এই ৰোগ ভাল কৰিব পাৰি।\nআপোনাৰ N-95 মাস্ক আছে যদি কৰক এই কাম…\nঘৰুৱা পদ্ধতিৰে কি কি কৰিব—\nলং ভালকৈ চোবাই তাৰ ৰস ঘাঁ বিলাকলৈ যাব দিব লাগে আৰু মুখৰ পৰা ওলোৱা লেলাৱতী বোৰ বাহিৰত পেলাব লাগে।\nনাৰিকল আৰু নাৰিকলৰ পানী খালেও উপশম পাব পাৰি\nৰাতি শুবৰ সময়ত ঘাঁ হোৱা ঠাইত ঘি লগাই শুব লাগে\nঅত্যন্ত বিষ থাকিলে হালধি পানীত সিজাই সেই পানীৰে কুলকুলি কৰিলে উপশম পাব পাৰি\nমৌ লগালে ইয়াৰ বিষ দূৰ হয়\nমধুৰীআমৰ কুমলীয়া পাত চোবাব লাগে\nঅত্য়ধিক মছলাযুক্ত খাদ্য কম খাব লাগে আৰু অত্যধিক পানী খাব লাগে যাতে পেটত পিত্ত দোষ হ’ব নোৱাৰে। মুখ মণ্ডল ভালকৈ চাফা কৰিব লাগে। শাক পাচলি, ফল মুল, গাখীৰ আৰু গাখীৰৰ পৰা উৎপাদিত খাদ্যবস্তু বেছিকৈ খালে আৰু টোপনি ক্ষতি নকৰিলে এই ৰোগৰ পৰা সাধাৰণতে দূৰতে থাকিব পাৰি।\nবিজনীৰ মাৰণাস্ত্ৰ সহ ঔষধ উদ্ধাৰ\nকিয় এগৰাকী মৃত ছোৱালীক বদনাম কৰি থকা হৈছে? -দিশা চালিয়ানৰ মাতৃৰ ক্ষোভ\nবহু সময়লৈ মাস্ক পিন্ধিলে কষ্ট হয় হাঁওফাঁওৰ… বাচিবলৈ আছে এটা উপায়\nডেংগু বেমাৰ হোৱা লোকক ক’ৰোনাই সহজে কৰিব নোৱাৰে পৰাজিত, নতুন গৱেষণাৰ তথ্য\nদিল্লীৰ এই চিকিৎসালয়ত হ’ব কোৰোণা ৰোগীৰ ওপৰত যোগৰ প্ৰভাৱৰ অধ্যয়ণ\nমুষলধাৰ বৃষ্টিপাতৰ পিছতে পুনৰ বানত বুৰিল মায়ানগৰী মুম্বাই\nচীনবিৰোধী শ্লোগানত উত্তপ্ত নেপালৰ ৰাজধানী\nক’ভিড নীতি শিথিল কৰিবলৈ মুখ্য সচিবক পত্র আয়োগৰ\nবিটিএডিত ধন লৈ ভোটাৰক প্রভাৱিতৰ চেষ্টা আলোচনাপন্থী আলফাৰ\nPrev\tNext 1 of 3,325


দুখীয়া ল’ৰা- ছোৱালীক পঢ়ুৱাবৰ বাবে নিজৰ স্বচ্ছল জীৱন ত্যাগ কৰিলে কৰিলে এগৰাকী CA ই\nদিল্লী বিশ্ববিদ্যালয়ৰ পৰা বি কম কৰাৰ পিছত চি.এ. কৰিছিল কুঞ্জল সেহগলে....\nএটা ভাল চাকৰি এৰি আগম্ভ কৰিলে বেচৰকাৰী সংস্থা অধিযজ্ঞ....\nসৰিতা বিহাৰত দৰিদ্ৰ ল’ৰা ছোৱালীক পঢ়ুৱায় কুঞ্জল সেহগলে....\nপ্ৰতিযোগীতাৰ দৌৰত আনক পিছ পেলাই নিজে বহুদূৰ আগবাঢ়ি যাবলৈ সকলোৱে বিচাৰে। সকলোৱে বিচাৰে নিজৰ সফলতা আনৰ বাবে উদাহৰণ হোৱাটো। এখন সুন্দৰ ঘৰ হওক, এটা সুন্দৰ কেৰিয়াৰ হওক, সকলো সা-সুবিধাৰে ভৰপুৰ হওক জীৱন। ইয়াৰ বিপৰীতে এনে এচাম লোকো আছে, যিসকলে জীৱনটো অন্য দৃষ্টিকোণেৰে চায়। যেতিয়া নিজৰ আৰু আনৰ কেৰিয়াৰৰ তুলনা কৰাৰ সক্ষমতা আহে, এটা ডাঙৰ পদক্ষেপ লবলৈও কুন্ঠাবোধ নকৰে এইসকল লোকে। আৰু এটা ভাল পদবী, সা-সুবিধা সকলো এৰি নিজকে সমৰ্পণ কৰে দুখীয়া লোকৰ জীৱন সলনি কৰাত।\nএনে এগৰাকী মহিলা কুঞ্জল সেহগল। সেহগল পেছাত আছিল এগৰাকী চাৰ্টাৰ্ড একাউনটেন্ট। কিন্তু নিজৰ ভাল চাকৰিটো এৰি কুঞ্জলে ভৰি দিলে সমাজ সেৱাৰ ক্ষেত্ৰ খনত। আৰু দুখীয়া ল’ৰা ছোৱালীক ইংৰাজী পঢ়ুৱাবলৈ আৰম্ভ কৰিলে। কাম আৰম্ভ কৰাৰ কেইমাহমানৰ পিছতে কুঞ্জলৰ চেষ্টাৰ ফল দেখা গ’ল। ১০-১২ জনী ছোৱালীৰে আৰম্ভ কৰা কুঞ্জল এতিয়া বহু দূৰ আগবাঢ়ি গৈছে।\nকুঞ্জলে দিল্লী বিশ্ববিদ্যালয়ৰ হংসৰাজ কলেজৰ পৰা বি. কম অনাৰ্চ পাছ কৰি চি. এ সম্পূৰ্ণ কৰিলে। তাৰ পিছত মুম্বাইত কোটাক মহিন্দ্ৰা বেংকত চাকৰি কৰিলে। কিন্তু কুঞ্জল সদায় সামাজিক কামৰ প্ৰতি আকৰ্ষিত আছিল। সদায় সমাজখনৰ বাবে ভাল কিবা এটা কৰিব বিছাৰিছিল। পঢ়াৰ দিনতো কুঞ্জলে মাক দেউতাকক প্ৰায়ে কৈছিল যে- তাই চাকৰি নকৰে, বৰঞ্চ দুখীয়া লোকক সহায় কৰিব পৰা কিবা এটা কৰিব।\n২০১১ চনত কুঞ্জলে চি. এ কৰাৰ পাছত মুম্বাইত আঢ়ৈ বছৰ চাকৰিও কৰিলে । কিন্তু কুঞ্জলৰ চাকৰিত মন নাছিল। মন সামাজিক কাম কৰাৰ প্ৰতিহে আকৰ্ষিত। এদিন কুঞ্জলে উপলব্ধি কৰিলে এনেদৰে কেৱল ভাবি গুণি থাকিলেই নহব। সদায় সপোন দেখি থকা কামটো এতিয়াই আৰম্ভ কৰাৰ সময়। কুঞ্জলে চাকৰি এৰি ‘অধিযজ্ঞ’ নামৰ এটা বেচৰকাৰী সংস্থা আৰম্ভ কৰিলে।\nকুঞ্জলৰ এই সিদ্ধান্তত পৰিয়ালৰ লগতে বন্ধুবৰ্গয়ো সম্পূৰ্ণ সহযোগিতা কৰিলে আৰু কুঞ্জলৰ প্ৰতিটো পদক্ষেপতে সহায় সহযোগিতা আগবঢ়ালে।\n২০১৫ চনৰ জানুৱাৰী মাহত কুঞ্জলে নিজৰ এনজিঅ’টো পঞ্জীয়ন কৰিলে আৰু বহু গৱেষণাৰ অন্তত এপ্ৰিল মাহত ৰাজস্থানী কেম্প, সৰিতা বিহাৰত দৰিদ্ৰ ল’ৰা ছোৱালীক ইংৰাজী পঢ়ুৱাবলৈ আৰম্ভ কৰিলে। গৱেষণাৰ সময় চোৱাত কুঞ্জলে দেখিলে দুখীয়া ল’ৰা ছোৱালীহঁত চৰকাৰী বিদ্যালয়লৈ যায় ঠিকেই, পিছে ইংৰাজীত বৰ দুৰ্বল হয়। সেইবাবেই ব্যক্তিগত বিদ্যালয়ৰ ল’ৰা ছোৱালীৰ সৈতে প্ৰতিযোগিতাত পিছ পৰি ৰয় তেওঁলোক। ইংৰাজীৰ সাধাৰণ জ্ঞান খিনিও নাথাকে এনে ল’ৰা ছোৱালীৰ। কুঞ্জলে ল’ৰা ছোৱালী খিনিক ইংৰাজী পঢ়ুৱাবলৈ আৰম্ভ কৰিলে। এই কামটোত স্থানীয় লোকৰো বহু সহযোগিতা লাভ কৰিলে কুঞ্জলে। প্ৰথমে দুই এটা উৎপতীয়া ল’ৰাই নিজেও ক্লাচলৈ নাহে, আনক পঢ়ুৱাই থাকোতেও দিগদাৰ দি থাকিছিল। স্থানীয় লোকে তেনে ল’ৰাক নিয়ন্ত্ৰণ কৰি ক্লাচ কৰাত সুবিধা কৰি দিছিল। ১২ জনী ছোৱালীৰে ক্লাচ আৰম্ভ কৰা কুঞ্জলৰ শ্ৰেণীকোঠাত ছমাহৰ ভিতৰত এতিয়া ৯০তকৈও অধিক ল’ৰা ছোৱালী।\nআগষ্ট মাহত সৰিতা বিহাৰ অঞ্চলত কুঞ্জলে এটা অনুষ্ঠানৰ আয়োজন কৰিলে। অঞ্চলটোৰ লোক সকলে অনুষ্ঠানটোত সহযোগিতা আগবঢ়োৱাৰ লগতে এনজিঅ’টোতো বহুলোক সাঙোৰ খাই পৰিল। তেওঁলোকেও এতিয়া ল’ৰা ছোৱালী পঢ়ুৱায়।\nকুঞ্জলে ভাবে শিক্ষাৰ ওপৰতে সকলোৰে অধিকাৰ আছে আৰু দেশৰ সকলো ল’ৰা ছোৱালীকে বিনামূলীয়াকৈ ভাল শিক্ষা দিয়াটো চৰকাৰৰ কৰ্তব্য। কুঞ্জলে কয়- কেৱল শিক্ষাইহে মানুহৰ জীৱনৰ ধাৰণৰ মান সলনি কৰিব পাৰে, শিক্ষাই এজন ব্যক্তিক স্বনিৰ্ভৰশীল কৰি তোলে, সদায় আগবাঢ়িয়াবলৈ প্ৰেৰণা দিয়ে আৰু ইয়াৰ দ্বাৰা ব্যক্তিজনৰ সৈতে জড়িত সকলো লোকেই উপকৃত হয়। সেই বাবেই চৰকাৰ আৰু শিক্ষিত নাগৰিক সকল শিক্ষাৰ বিস্তাৰৰ বাবে আগবাঢ়ি আহি সহযোগিতা আগবঢ়োৱা উচিত।\nকুঞ্জলে পঢ়োৱাৰ লগতে শিশু সকলৰ সামগ্ৰীক উন্নতি কৰিব বিচাৰিছিল। সেয়ে বিভিন্ন প্ৰতিযোগিতা পাতি ল’ৰা ছোৱালী বোৰৰ আত্মবিশ্বাস বঢ়োৱাৰ চেষ্টা কৰিছিল। যাতে তেওঁলোকে কোনো এটা বিষয় নিজৰ ধৰণৰে চিন্তা কৰিব পাৰে।\nএতিয়া কুঞ্জলৰ ওচৰলৈ নতুন নতুন ল’ৰা ছোৱালী আহিয়েই থাকে। ল’ৰা ছোৱালী বোৰৰ মাজতো ইংৰাজী শিকাৰ আগ্ৰহ বৃদ্ধি পাবলৈ ধৰিছে। প্ৰতিমাহেই কুঞ্জলৰ ওচৰলৈ অহা ল’ৰা ছোৱালীৰ সংখ্যা বাঢ়ি গৈ আছে। কুঞ্জলে কোৱা মতে এতিয়া অভিভাবকেও আহি ঘৰত ল’ৰা ছোৱালীয়ে ইংৰাজীত কথা পতাৰ চেষ্টা কৰাৰ কথা কয়হি। এই পৰিবৰ্তনক খুবেই ইতিবাচক বুলি ক’লে কুঞ্জলে।\nকুঞ্জলে ল’ৰা ছোৱালীৰ ইংৰাজী গ্ৰামাৰ, পঠন আৰু লিখন দক্ষতাৰ ওপৰত জোৰ দিয়ে। ইয়াৰ ভাল ফলাফল দেখা গৈছে বিদ্যালয়ৰ পৰীক্ষাত। বিদ্যালয়ৰ পৰীক্ষাত ইংৰাজীত ভাল নম্বৰ পোৱাৰ বাবে ল’ৰা ছোৱালীবোৰৰ আত্মবিশ্বাসো বাঢ়িছে আৰু নতুন নতুন কথা জানিবলৈ আগ্ৰহী হৈ পৰিছে। বুজি পাইছে শিক্ষাৰ গুৰুত্ব।\nকুঞ্জল আৰু অন্যান্য স্বেচ্ছাসেৱী সকলে ল’ৰা ছোৱালীৰ সৈতে বন্ধুত্বপূৰ্ণ সম্পৰ্ক গঢ়ি তোলে। ৰাজস্থানী কেম্পত প্ৰায় প্ৰতি দিনেই পাঠদান হয়। য’ত দ্বিতীয় শ্ৰেণীৰ পৰা দ্বাদশ শ্ৰেণীৰ ল’ৰা ছোৱালী উপস্থিত থাকে।\nকুঞ্জলৰ এনে পদক্ষেপ দেখি বহু কেইজন লোকে আৰ্থিক সাহাৰ্য দিব বিচাৰিছিল। কিন্তু বৰ্তমান কুঞ্জলে কোনো ধৰণৰ সাহাৰ্য লব বিচৰা নাই, বৰঞ্চ নিজৰ সঞ্চয়ৰ পৰাই খৰচ বহন কৰি আহিছে। নিজৰ কামকলৈ কুঞ্জল খুবেই সুখী। কুঞ্জলে কয় প্ৰতিটো দিনেই তেওঁলৈ নতুন প্ৰেৰণা কঢ়িযাই আনে। অনাগত দিন বোৰত কুঞ্জলৰ লক্ষ্য- যিমানে পাৰে সিমানে ল’ৰা ছোৱালীক শিক্ষিত কৰি তোলা।\nমূলঃ আশুতোস খান্তৱাল


শ্বহীদ ভগৎ সিং আৰু আমি\nby নিৰংকুশ নাথ\n১৯৩১ চন। ২৩ মাৰ্চৰ আজিৰ দিনটোত ২৩ বছৰীয়া এজন যুৱক ভগৎ সিং আৰু তেওঁৰ দুই সতীৰ্থ – সুখদেৱ আৰু ৰাজগুৰুক ব্ৰিটিছ চৰকাৰে ফাঁচী কাঠত ওলোমাই হত্যা কৰিছিল।\nতেওঁলোকৰ দোষ- দেশদ্ৰোহীতা, being Anti-National ! কিয়নো তেওঁলোকে সেই সময়ৰ ব্ৰিটিছ চৰকাৰক প্ৰশ্ন কৰিছিল । ৰাইজৰ কথা নুশুনা কলা অত্যাচাৰী চৰকাৰক এটা বোমা ফুটুৱাই সকীয়াই দি গৰ্জি উঠিছিল ইনকালাব জিন্দাবাদ, Long Live Revolution !!\nভাৰতৰ স্বাধীনতা আন্দোলনৰ উজ্জ্বল নক্ষত্ৰ ভগৎ সিং আৰু তেওঁৰ সতীৰ্থসকল। এই যুৱক কেইজনক হত্যা কৰা হ’ল যদিও তেওঁলোকৰ চিন্তা আৰু মতাদৰ্শ আজিৰ যুৱ ভাৰতৰ বাবে বেছিকৈ প্ৰাসংগিক হৈ পৰিছে।\nস্বাধীনতাৰ ৭৫ বছৰ গৰকিবলৈ আগবঢ়া ভাৰতবৰ্ষৰ আজিৰ যুৱ প্ৰজন্মই নতুন ভাৰতবৰ্ষ নিৰ্মাণৰ উদ্দেশ্যে তেওঁলোকৰ ‘ইনকালাব’ৰ ধাৰণালৈ ঘূৰি চাব লাগিব। স্বাধীনতাৰ অৰ্থ ভগৎ সিঙ আৰু তেওঁৰ কমৰেডসকলৰ বাবে ইংৰাজৰ পৰা কেইজনমান ভাৰতীয়লৈ ক্ষমতাৰ হস্তান্তৰ নাছিল।\nতেওঁলোকে স্বাধীনতাৰ অৰ্থ তেতিয়াহে ফলপ্ৰসূ হ’ব বুলি কৈছিল যেতিয়া ই গৰিষ্ঠ সংখ্যক ভাৰতীয়, অৰ্থাৎ কৃষক আৰু শ্ৰমিকৰ অৱস্থাৰ উন্নত কৰিব পাৰিব। তেওঁলোকে এক সমাজতান্ত্ৰিক ব্যৱস্থা গঠন কৰিব বিচাৰিছিল য’ত সকলো অংশৰ লোকৰ সমান অধিকাৰ থাকিব তথা ধৰ্মৰ নামত, জাতিৰ নামত বেহা-বেপাৰ নচলিব।\nএই দিশত ভাৰতবৰ্ষ আগবঢ়াই নিবলৈ বিপ্লৱীসকলে বিভিন্ন পথৰ সন্ধান কৰিছিল। সেইসময়ত তেওঁলোকক অনুপ্ৰেৰণা যোগাইছিল ৰুচ দেশৰ মহান অক্টোবৰ বিপ্লৱে। লেনিন হৈছিলগৈ পথ প্ৰদৰ্শক।\nমহাত্মা গান্ধীৰ অহিংস আন্দোলনৰ সমান্তৰালভাৱে চলিছিল নৈৰাজ্যবাদী, ছোচিয়েলিষ্ট আৰু কমিউনিষ্টৰ স্বাধীনতা আন্দোলনত অংশগ্ৰহণ। স্বাধীনতা আন্দোলনৰ সময়ত মূলতঃ তিনিটা ধাৰা দেখা গৈছিল- কংগ্ৰেছৰ লক্ষ্য আছিল দেশক স্বাধীন কৰা আৰু ইয়াক এক ধৰ্মনিৰপেক্ষ গণতন্ত্ৰ হিচাপে প্ৰতিষ্ঠা কৰা।\nদ্বিতীয় ধাৰাক প্ৰতিনিধিত্ব কৰা কমিউনিষ্টসকলে ধৰ্মনিৰপেক্ষ গণতন্ত্ৰতেই ক্ষান্ত নাথাকি সমাজতন্ত্ৰৰ দিশে আগবঢ়াৰ কথা কৈছিল। তেওঁলোকে বিশ্বাস কৰিছিল যে ধৰ্মনিৰপেক্ষ গণতন্ত্ৰৰ প্ৰতি ভাবুকি সৃষ্টি হ’ব যদিহে মানুহৰ আৰ্থিক আৰু সামাজিক সমতা প্ৰতিষ্ঠা নহয়।\nআৰু তৃতীয়টি ধাৰা যিটোক প্ৰতিনিধিত্ব কৰিছিল দুই যমজ ভাতৃ- মুছলিম লীগ আৰু হিন্দু মহাসভাই, যি দ্বিজাতি তত্বত বিশ্বাসী আছিল আৰু ভাৰতবর্ষক হিন্দু আৰু ইছলামিক ৰাষ্ট্ৰত ভাগ কৰিব বিচাৰিছিল।\nব্ৰিটিছক খেদিবলৈ চলা স্বাধীনতা আন্দোলনত দেশৰ জমিদাৰ শ্ৰেণী আৰু সংঘ পৰিয়ালৰ বাহিৰে সকলোৱে অংশগ্ৰহণ কৰিছিল। কংগ্ৰেছৰ নেতৃত্বত চলা জনগণৰ আন্দোলন সফল হ’ল- দেশ স্বাধীন হ’ল। অৱশ্যে দ্বিজাতি তত্বত বিশ্বাসী মুছলিম লীগো পাকিস্তান গঠন কৰাত সফল হ’ল। কিন্তু সফল নহ’ল হিন্দুবাদীসকল।\nস্বাধীন ভাৰতবর্ষ ধৰ্মনিৰপেক্ষ গণতন্ত্ৰ হিচাপে প্ৰতিষ্ঠা লাভ কৰিলে। জাতি, ধৰ্ম, বৰ্ণ, লিংগ আৰু আৰ্থিক অৱস্থা নিৰ্বিশেষে সকলো ভাৰতীয়ক সাৰ্বজনীন ভোটাধিকাৰ প্ৰদান কৰি বিশ্বতেই বৃহত্তম গণতন্ত্ৰৰ ইতিহাস সৃষ্টি হ’ল।\nকিন্তু এই ৰাজনৈতিক অধিকাৰক সুৰক্ষিত কৰিবলৈ প্ৰয়োজনীয় অৰ্থনৈতিক আৰু সামাজিক ৰূপান্তৰ যি গতিত আগবাঢ়িব লাগিছিল, সেয়া নহ’ল। স্বাধীনতাৰ পিছত দেশৰ শাসকসকলে বৃহৎ পুঁজিপতিৰ স্বাৰ্থৰক্ষাকাৰী আৰ্থিক নীতিহে গ্ৰহণ কৰিলে।\nএনে এক অৱস্থা সম্পৰ্কে সেই তেতিয়াই অনুমান কৰিব পাৰি ভগৎ সিঙে সাৱধান কৰি কৈছিল- “ভাৰত চৰকাৰৰ নেতৃত্ব লৰ্ড ৰিডিং নে ছাৰ পুৰুষোত্তম ঠাকুৰদাসৰ হাতত আছে, তাক লৈ তেওঁলোকৰ (কৃষক আৰু শ্ৰমিক) তাতে কি আহে যায়? এজন কৃষকৰ বাবে লৰ্ড আৰ্ৱিনৰ ঠাইত ছাৰ তেজ বাহাদুৰ চাপৰু আহিলে কি পাৰ্থক্য এনে!”\nবৰ্তমান এই অৱস্থা অধিক ভয়াৱহ হৈছে। আৰ্থিক আৰু সামাজিক সমতা প্ৰতিষ্ঠা কৰাৰ দিশত সঠিকভাৱে আগবাঢ়ি যাব নোৱাৰাৰ বাবে ‘ধৰ্মনিৰপেক্ষ গণতন্ত্ৰ’ৰ প্ৰতি ভাবুকি সৃষ্টি হৈছে।\nৰাষ্ট্ৰৰ ক্ষমতাত মহাত্মা গান্ধীৰ হত্যাকাৰী গডছেৰ আদৰ্শত বিশ্বাসী সকল অধিষ্ঠিত হৈছে। তেওঁলোকে সকলোৰে বিকাশৰ কথা কৈ কেৱল আম্বানী, আদানী আদিৰ স্বাৰ্থ ৰক্ষা কৰিবলৈ উঠি পৰি লাগিছে।\nসেইসময়ৰ দৰে আজিও ইয়াৰ বিৰুদ্ধে প্ৰতিবাদ হৈছে। কৃষকৰ আন্দোলন, শ্ৰমিকৰ সৰ্বভাৰতীয় হৰতাল। আনকি সময়ে সময়ে সৰু সৰু ব্যৱসায়ী, কৰ্মচাৰী, যুৱক, ছাত্ৰৰ প্ৰতিবাদে দেশ কঁপাই তুলিছে। সমানে সমানে চলিছে দমন। চলিছে sedition, গণতন্ত্ৰৰ ওপৰত আক্ৰমণ আৰু ব্ৰিটিছৰ ‘দ্বিভাইড এণ্ড ৰুল’ নীতি।\nঐক্যবদ্ধ প্ৰতিবাদ বিনষ্ট কৰিবলৈ সাম্প্ৰদায়িক বিষবাষ্প বিয়পোৱা হৈছে। ভগৎ সিঙে তেওঁৰ ‘সাম্প্ৰদায়িক সংঘৰ্ষ আৰু তাৰ সমাধান’ শীৰ্ষক এটি লেখাত সাম্প্ৰদায়িক ৰাজনীতিৰ বিৰুদ্ধে থিয় দিয়াৰ কথা কৈছে। যুক্তি দিছে কিয় ৰাজনীতি আৰু ধৰ্মক পৃথক কৰাৰ প্ৰয়োজন।\nসাম্প্ৰদায়িকতাৰ বিৰুদ্ধে যুঁজ দিয়াৰ ক্ষেত্ৰত মিডিয়াৰ ভূমিকা সম্পৰ্কে তেওঁ লিখিছে- “বাতৰিকাকতসমূহৰ প্ৰকৃত দায়িত্ব হৈছে জনগণক শিক্ষিত কৰা, মনবোৰ নিকা কৰা, ঠেক বিচ্ছিন্নতাবাদী বিভেদৰ পৰা ৰক্ষা কৰা আৰু সাম্প্ৰদায়িক চিন্তাক মষিমূৰ কৰি এক উমৈহতীয়া ৰাষ্ট্ৰীয়তাবাদৰ সম্প্ৰসাৰণ কৰা।”\nআজিৰ বহু মিডিয়াৰ বাবে এনে কথা কাৰ্যকৰী কৰাটো দূৰৰ কথা হজম কৰাটোও মস্কিল হ’ব। তেওঁলোকৰ এটা অংশই ‘উমৈহতীয়া ৰাষ্ট্ৰীয়তাবাদ’ অৰ্থাৎ যি ৰাষ্ট্ৰীয়তাবাদে দেশৰ সকলো ৰাজ্য, ভাষা, কৃষ্টি, জাতি, ধৰ্মৰ ভিন্নতাৰ মাজতো ঐক্য গঢ়ি তোলে বা এক শব্দত কবলৈ হ’লে ভাৰতীয় ৰাষ্ট্ৰীয়তাবাদৰ সলনি মোদী আৰু আৰ এছ এছৰ ‘হিন্দুত্ববাদী ৰাষ্ট্ৰীয়তাবাদ’ৰ প্ৰবক্তা হৈ পৰিছে।\nএনে ‘Godi Media’ সম্পৰ্কে ভগৎ সিঙে লিখিছিল কিদৰে তেওঁলোকৰ “মূল উদ্দেশ্য হৈছে অজ্ঞানতাৰ প্ৰচাৰ কৰা, বিচ্ছিন্নতা আৰু গোড়ামী বিয়পাই জনগণৰ মন-মগজু সাম্প্ৰদায়িক কৰি তুলি সংমিশ্ৰিত সংস্কৃতি আৰু উমৈহতীয়া ঐতিহ্য ধ্বংস কৰা।”\nঅতি নির্লজভাৱে একাংশ মিডিয়াই ‘The nation wants to know’ বুলি চিঞৰি চিঞৰি এইয়াই কৰি থকা নাই জানো? ভাৰতৰ স্বাধীনতা আন্দোলনত অংশ নোলোৱা সাম্প্ৰদায়িক বিচ্ছিন্নতাবাদী আৰ এছ এছ-এ ব্ৰিটিছৰ দৰে ‘সকলো সম্প্ৰদায়ৰ মাজত বিৰাজ কৰা সাধাৰণ ঠেক মনোবৃত্তিক ব্যৱহাৰ কৰে’।\nআজি দেশৰ বৃহৎ পুঁজিপতিৰ স্বাৰ্থ ৰক্ষাকাৰী আৰু সাম্প্ৰদায়িক শক্তিক প্ৰতিহত কৰাৰ প্ৰয়োজন হৈ পৰিছে। এনে বিভেদকামী শক্তি পৰাস্ত কৰাৰ উপায় ভগৎ সিঙৰ লিখনিত পোৱা যায়।\nতেওঁ লিখিছিল “এই সকলো সংঘৰ্ষৰ অন্ত কেৱল ভাৰতবৰ্ষৰ অৰ্থনৈতিক দিশ পৰিবৰ্তন কৰিহে সম্ভৱ। কিন্তু বৰ্তমানৰ আৰ্থিক নীতি পৰিবৰ্তন কৰাটো কঠিন। সেয়ে জনগণে চৰকাৰ পৰিবৰ্তন নোহোৱালৈকে চৰকাৰৰ বিৰুদ্ধে সংগ্ৰাম কৰি যাব লাগিব।”\nকাৰণ তেওঁ জানিছিল কিদৰে শাসক শ্ৰেণীয়ে নিজৰ স্বাৰ্থতেই বিভেদৰ বীজ সিচে আৰু সেয়ে তেওঁ লিখিছে- “জনতাই যাতে নিজৰ মাজত যুজঁ নকৰে তাৰ বাবে শ্ৰেণী সচেতনতাৰ প্ৰয়োজন। দুখীয়া, শ্ৰমিক শ্ৰেণী আৰু কৃষকক স্পষ্ট কৰিব লাগিব যে পুঁজিবাদ হৈছে তেওঁলোকৰ আচল শত্ৰু।জাতি, ধৰ্ম, বৰ্ণ আৰু অঞ্চল নিৰ্বিশেষে সকলো দুখীয়াৰ অধিকাৰ একেই। ঐক্যবদ্ধ হৈ সকলো বিভেদ আঁতৰাই ক্ষমতা দখল কৰিলেহে সামগ্ৰিক উন্নয়ন সম্ভৱ হ’ব। এই প্ৰচেষ্টাৰে আপোনালোকে একো নেহেৰুৱাই বৰঞ্চ এই চেষ্টাৰে এদিন দাসত্বৰ শৃংখল চিঙিব পাৰিব আৰু অৰ্থনৈতিক স্বাধীনতা অর্জন কৰিব পাৰিব।”\nএই সঠিক ৰূপৰেখা কাৰ্যকৰী কৰাত আজি সমস্যা জৰ্জৰিত যুৱ সমাজৰ ভূমিকা হ’ব উল্লেখযোগ্য। যুৱকসকলে নতুন ভাৰতবৰ্ষ নিৰ্মাণ কৰিবলৈ সাম্প্ৰদায়িক ৰাজনীতিক প্ৰতিহত কৰি এক বিকল্প জনমুখী অৰ্থনীতি গঢ়ি তুলিব পৰা ৰাজিনীতিৰ সূত্ৰপাত কৰিব লাগিব।\nআৰু সেয়ে “আজি আমি যুৱকসকলক পিষ্টল বা বোমা তুলি ল’বলৈ ক’ব নোৱাৰো। আজিৰ ছাত্ৰসকলৰ সন্মুখত ইয়াতকৈ গুৰুত্বপূৰ্ণ কাম আছে। আজি বিপ্লৱৰ বাৰ্তা দেশৰ বিভিন্ন প্ৰান্তলৈ যুৱকসকলে বিয়পাই দিব লাগিব। কল-কাৰখানাৰ বস্তি অঞ্চলৰ আৰু গ্ৰামাঞ্চলৰ কোটি কোটি জনতাক জগাই তুলিব লাগিব যাতে তেওঁলোক স্বাধীন হয় আৰু মানুহৰ মানুহৰ ওপৰত চলা শোষণ অসম্ভৱ হৈ উঠিব”।\nদেশৰ মুঠ জনসংখ্যাৰ ৬৫% আমি ৩৫ বছৰ বয়সৰ তলৰ যুৱসমাজ। আমিয়েই ভগৎ সিং আৰু তেওঁৰ সতীৰ্থসকলৰ সপোন বাস্তৱায়িত কৰাৰ বাবে সম্পূৰ্ণ শক্তি নিয়োজিত কৰিব লাগিব। ভগৎ সিঙৰ দৰেই শাসক শ্ৰেণীক প্ৰশ্ন কৰিব লাগিব।\nপ্ৰশ্ন কৰিব লাগিব কিয় এইবেলি নিবনুৱাৰ হাৰ যোৱা ৪৫ বছৰৰ আটাইতকৈ বেছি হৈছে? কিয় চকীদাৰৰ নামত নাটক কৰা চৰকাৰে দেশৰ বিভিন্ন প্ৰান্তত কৰ্মৰত চিকিউৰিটি গাৰ্ড সমূহক যোৱা ৫ বছৰে নূন্যতম মজুৰি প্ৰদান কৰিব নোৱাৰিলে? কিয় ভাল দিনৰ সলনি ‘ঘৰ বাপচী’, ‘লাভ জিহাড’, ‘গৌ ৰক্ষা’ আদিহে প্ৰদান কৰিলে? কিয় পুঁজিপতিৰ স্বাৰ্থত প্ৰতি মুহূৰ্ততে প্ৰকৃতিৰ ওপৰত লুণ্ঠন চলোৱা হয়?\nআজি দেশৰ যুৱশক্তিয়ে সংবিধান ৰক্ষা কৰি গণতন্ত্ৰ অধিক শক্তিশালী কৰিব লাগিব। অনবৰতে আগবঢ়াই নিব লাগিব ‘Battle of Ideas’। এই যুঁজত আমি দৃঢ় বিশ্বাসী যে আমাৰ জয় অনিবাৰ্য। কাৰণ জনগণেই প্ৰকৃত ইতিহাস সৃষ্টি কৰে, ৰজাই নহয়।


January 2020 ~ Daily Assam Daily Assam\nঅসমীয়া কবিতা সিদিনা চোতালত 'হিমাদ্ৰী গগৈ'\nসিদিনা চোতালত সিদিনা চোতালৰ বেলিঘড়ীত ভেজাদি সময় আগবাঢ়িছিল- - - - মৰণে সুহ…\nজোনবিল মেলা Junbeel Mela Morigaon সুৰভি ডেকা\nজোনবিল মেলা ✍সুৰভি ডেকা মৰিগাঁও আৰু নগাঁও জিলাতে অসমৰ সৰ্বাধিক তিৱা জন…\nঅন্য়ৰ প্ৰতি ব্য়ৱহাৰ সত্যনাথ বৰা | Lesson6| Class9Assamese | Question Answer Assam |\nChapter6অন্যৰ প্ৰতি ব্য়ৱহাৰ ভাৱ-বিষয়ক : ১) ক) `সাৰথি' পুথিখন কাৰ ৰচনা?…\nনিলাজ ফাগুন 'বৰ্ণালী হেমন্ত শ্যাম' Assamese Poem nilaj phagun 'varnali hemanta shyam\n.....নিলাজ ফাগুন.... . নৈপৰীয়া আজাৰজোপাত আটি আটি বান্ধি থওঁ খৰাং বুকুখন এছাটি…\nকেতিয়াও নেদেখা এবিধ মাহ?\nকেতিয়াও নেদেখা এবিধ মাহ ? এইবিধ মাহৰ বিষয়ে যিসকল ব্যক্তিয়ে জানে ইয়াৰ নাম উপ…\nLast's Writeastory | Lesson5| Class5English Lesson5Last's Writeastory | Assam New SCERT English Book | Answer |\nLesson5Last's Writeastory There isatiger in the fores…


৭৪৫ দিনৰ মুৰত পাৰপত্ৰ পালে বিজয় নাহাটাই\nচৰকাৰী বিষয়াৰ দৃষ্টিত একপ্ৰকাৰৰ অপৰাধেই! দীৰ্ঘদিনৰ পৰা চলি অহা অলিখিত নিয়ম নমনাৰ অপৰাধ। পৰিণতি হ’লগৈ কঠোৰ শাস্তি। অপৰাধ হ’ল নীতি-নিয়ম মানি পাৰপত্ৰ বিচৰাটো। অৱশ্যে কলকাতাৰ বিজয় নাহাটাও এলা-পেছা ভকত নহয়। সম্পূৰ্ণ ৭৪৫ দিন যুঁজি নিজৰ অধিকাৰ আদায় কৰিবলৈ সক্ষম হ’ল বিজয়।\nপ্ৰকৃততে কি হৈছিল বিজয়ৰ? আন দহজন ভাৰতীয়ৰ দৰেই তেওঁ পাৰপত্ৰৰ আবেদন কৰিছিল।নিয়ম মানি যি যি কৰিব লাগে সকলো কৰিছিল।আবেদনপত্ৰৰ সৈতে প্ৰয়োজনীয় কাগজ-পত্ৰ, বিষয়াৰ প্ৰশ্নৰ সঠিক উত্তৰো দিয়া হৈছিল। সেই সময়ত পাৰপত্ৰ হাতত পৰাটো জৰুৰী আছিল।সেইবাবে লৰালৰি কৰিবলৈ গৈ একাংশ লোকৰ কথা শুনি দুই-এজন কেৰাণীক হাতত কেইটমান টকাও গুজি দিছিল।আবেদন পত্ৰ জমা কৰাৰ পিছত আহিছিল সত্যাৰোপনৰ সময়।সেইমৰ্মে ঘৰত বিষয়াৰ দল উপস্থিত হয়।প্ৰয়োজনীয় সকলো নথি-পত্ৰই প্ৰদৰ্শন কৰিছিল ছেণ্ট জেভিয়াৰ্ছৰ এইজন প্ৰাক্তন ছাত্ৰই।এইপৰ্যন্ত সকলো চলিছিল লিখিত নিয়মত।এইবাৰ আহিছিল অলিখিত নিয়মৰ পৰ্ব।\nকি সেই নিয়ম? ভেৰিফিকেশ্যনৰ বাবে অহা বিষয়াক দিব লাগে চাহ-তামোলৰ(?)খৰছ।যদি এয়া দিয়া নহয় তেনেহ’লে দেখা-দেখি সঁচা কথাকো মিছা সজোৱা হয়।কাগজ-পত্ৰৰে আপুনি যিমানেই প্ৰমাণ নিদিয়ক কিয় বিষয়াৰ পকেট ভৰ্তি নহ’লে ‘পাছপৰ্ট’ বৈতৰণী পাৰ হোৱা অসম্ভৱ।বিজয়ৰ ক্ষেত্ৰতো সেয়াই হ’ল।কাৰণ ইয়াৰ আগতেই পাৰপত্ৰ কাৰ্যালয়ৰ কেৰাণীক উৎকোচ দি তেওঁ অপৰাধবোধত ভুগি আছিল। বিভিন্নজনৰ ‘সদুপদেশ’ শুনিও তেওঁ নিজৰ স্থিতিৰ পৰা নাঁতৰিল।ভেৰিফিকেশ্যন বিষয়াক তেওঁ কোনোপধ্যেই উৎকোচ নিদিলে।\nপৰিণতি যি হ’বলগীয়া আছিল সেয়াই হ’ল।পাৰপত্ৰ পোৱাটো দূৰৈৰ কথা নিজৰ নাগৰিকত্ব পৰ্যন্ত হেৰুওৱাৰ পৰা কথমপি ৰক্ষা পৰিছিল বিজয়।“মোৰ কি দোষ আছিল? মই ভেৰিফিকেশ্যন বিষয়াক উৎকোচ দিয়া নাছিলো...যাৰবাবে সেই বিষয়াই নিজৰ ক্ষমতা দেখুৱালে। মোৰ সকলো কাগজ-পত্ৰ পৰিষ্কাৰকৈ দেখুওৱাৰ পিছতো তেওঁ স্পষ্টকৈ একো কোৱা নাছিল।কোনো কোনোৱে কৈছিল উৎকোচ দিয়াটো অলিখিত নিয়ম।একাংশই আকৌ এখোপ আগুৱাই গৈ কৈছিল,ভালে ভালে যদি পাৰপত্ৰ পাবলৈ মন তেনেহ’লে গান্ধীগিৰি ত্যাগ কৰাটোৱে বুদ্ধিমানৰ কাম, সিংঘম হোৱাৰ দৰকাৰ নাই। কিন্তু মইও ঠিৰাং কৰিছিলো প্ৰথমবাৰ উৎকোচ দিয়াৰ ভুল কৰিছো ঠিক আছে কিন্তু আৰু নহয়।” বিজয়ে কয়।\nযুদ্ধত নামিছিল কলকাতাৰ যুৱকজন।এজন ককায়েকৰ কথামতে বিদেশমন্ত্ৰী সুষমা স্বৰাজলৈ এখন ইমেইল প্ৰেৰণ কৰে তেওঁ।কেৱল সুষমা স্বৰাজেই নহয়,ইয়াৰ এটা এটা প্ৰতিলিপি তেওঁ প্ৰেৰণ কৰে গৃহমন্ত্ৰী ৰাজনাথ সিং আৰু কেন্দ্ৰীয় গৃহ ৰাজ্য মন্ত্ৰী কিৰেণ ৰিজিজুলৈও।ইয়াৰ লগত তেওঁ গাঁথি দিয়ে নিৰ্দিষ্ট বিষয়াজনৰ নাম আৰু সকলো নথি-পত্ৰ।৬ডিচেম্বৰ,২০১৫ত তেওঁ এই মেইল প্ৰেৰণ কৰিছিল।ইয়াৰ ঠিক দহ দিন পিছত অৰ্থাৎ ১৬ ডিচেম্বৰত বিজয়ৰ ঘৰলৈ ডাকযোগে আহে তেওঁৰ পাৰপত্ৰ।৭৪৫দিনীয়া এক যুদ্ধ জয় কৰিবলৈ সক্ষম হয় বিজয়।বৈদেশিক মন্ত্ৰী,কেন্দ্ৰীয় চৰকাৰক ইয়াৰ বাবে তেওঁ ধন্যবাদ জ্ঞাপন কৰে।এই যুদ্ধ জয় কৰি তেওঁ পৰিচিতসকলৰ পৰা যথেষ্ট সন্মান বুটলিবলৈও সক্ষম হৈছে।যুদ্ধত জয়ী বিজয়ৰ হুংকাৰ,\n“আম আদমী শোতা হোৱা শ্যেৰ হ্যে...উংগলি মত কৰো...জাগ গয়া তো চিৰফাড় দেগা...” এনেদৰে হিন্দী ছবিৰ জনপ্ৰিয় সংলাপেৰে বিজয়ে যুদ্ধ কৰাৰ সাহস দেখুৱালে আৰু জয়ীও হ’ল।কিন্তু পাৰপত্ৰ সকলো নাগৰিকৰ অধিকাৰ।ইয়াৰ বাবে বিষয়াক কিয় উৎকোচ দিব লাগে? কি কাৰণে এই অলিখিত নিয়ম? উৎকোচ নিদিলে নাগৰিকক নিজৰ অধিকাৰৰ পৰা বঞ্চিত কিয় কৰা হয়?বিজয়ৰ জয়ৰ পিছতো উত্থাপন হৈছে এনে ধৰণৰ অলেখ প্ৰশ্নৰ। সাধাৰণভাৱে আমি হয়তো মাথো আশাৰ আঁচল খামুচি থাকিব পাৰোঁ যে এনেবোৰ কুপ্ৰথা এদিন ভংগ হ’বই।কিন্তু ইয়াৰ মাজতে বিজয়ে সাহসেৰে অন্ততঃ ‘হেয়াৰ লাইন ফ্ৰেকচাৰ’ হোৱাকৈ আঘাত হানিলে।\nমূল বাংলা-তিয়াছা বিশ্বাস


ব্ৰুচ ৱিলিছ - অসমীয়া ৱিকিপিডিয়া\n১৯ মাৰ্চ, ১৯৫৫\nঅভিনেতা, প্ৰযোজক, সংগীতজ্ঞ\nগ’ল্ডেন গ্ল’ৱ, এমী এৱাৰ্ড\nব্ৰুচ ৱিলিছৰ (ইংৰাজী: Bruce Willis) সম্পূৰ্ণ নাম 'ৱাল্টাৰ ব্ৰুচ ৱিলিছ' (জন্ম ১৯৫৫ চনৰ ১৯ মাৰ্চ) ৷ জাৰ্মানত জন্মগ্ৰহণ কৰা এইজন আমেৰিকান অভিনেতা একেৰাহে এজন সংগীতজ্ঞ হোৱাৰ উপৰিও এজন প্ৰযোজকো৷ ১৯৮০ চনত দূৰদৰ্শনৰ মাধ্যমেৰে কেৰিয়াৰ আৰম্ভ কৰা ব্ৰুচ ৱিলিছে এতিয়ালৈকে চলচ্চিত্ৰ তথা দূৰদৰ্শন, দুয়োটা মাধ্যমতে তেওঁৰ সুনামৰ জয়যাত্ৰা অব্যাহত ৰাখিছে৷ ঘাইকৈ তেওঁ কৌতুক, নাটক তথা একচন চৰিত্ৰত অভিনয় কৰে৷ সৰ্বাধিক সমালোচিত হোৱা তথা ব্যৱসায়িকভাৱে সফল চলচ্চিত্ৰ ডাই হাৰ্ডৰ (Die Hard) ‘John McClane’ চৰিত্ৰটোৰ বাবে ব্ৰুচ উইলিচ বিখ্যাত৷ ৬০ খনৰো অধিক চলচ্চিত্ৰত অভিনয় কৰা ব্ৰুচ উইলিচে ঘাইকৈ Pulp Fiction (1994), 12 Monkeys (1995), The Fifth Element (1997), Armageddon (1998), The Sixth Sense (1999), Unbreakable (2000), Sin City (2005), and Red (2010) ছবিকেইখনত অনবদ্য অভিনয় কৰিছে৷ উত্তৰ আমেৰিকাৰ চলচ্চিত্ৰৰ বক্স অফিচত US$2.64ৰ পৰা 3.05 বিলিয়ন ডলাৰ উপাৰ্জন কৰি নৱম সৰ্বাধিক উপাৰ্জনকাৰী অভিনেতা হিচাপে ব্ৰুচ উইলিচ পৰিচিত হৈছে৷ তেওঁ দুবাৰকৈ এমী এৱাৰ্ড লাভ কৰাৰ লগতে গ’ল্ডেন গ্ল’ব বঁটাও লাভ কৰিছে৷\n1 বৈবাহিক জীৱন\n2 চলচ্চিত্ৰ পঞ্জী\nব্ৰুচ উইলিচে অভিনেত্ৰী ডেমী মুৰক বিয়া কৰায়৷ তিনিটা সন্তান জন্ম হোৱাৰ পিছত ২০০০ চনত তেওঁলোকৰ বিবাহ-বিচ্ছেদ ঘটে৷\n1994 North Narrator/Guardian Angel Nominated — Razzie Award for Worst Actor\n12 Monkeys James Cole Nominated — Saturn Award for Best Actor\n1998 Mercury Rising Art Jeffries Razzie Award for Worst Actor\nSixth Sense, TheThe Sixth Sense Dr. Malcolm Crowe Nominated — Saturn Award for Best Actor\n2012 Cold Light of Day, TheThe Cold Light of Day Martin post-production\nLay the Favorite Dink Heimowitz filming\n2013 A Good Day to Die Hard John McClane pre-production\nটেলিভিছন ছিৰিজ মুনলাইটৰ বাবে এমী এৱাৰ্ড\nComedy/Musical টেলিভিছন ছিৰিজৰ বাবে গ’ল্ডেন গ্ল’ব বঁটা\nবিখ্যাত ‘মেক্সিম’ আলোচনীৰ দ্বাৰা ‘কালাৰ অব নাইট’ চিনেমাখনৰ বাবে চলচ্চিত্ৰ ইতিহাসত শ্ৰেষ্ঠ যৌন আবেদনৰ দৃশ্যত অংশ লোৱাৰ বাবে স্বীকৃতি\n১৯৯৯ চনত The Sixth Sense ৰ বাবে Blockbuster Entertainment বঁটা\n২০০৬ চনত হলীউডৰ বিখ্যাত Walk of Fame বঁটা\nৱিকিমিডিয়া কমন্সত Bruce Willis সম্পৰ্কীয় মিডিয়া ফাইল আছে।\nৱিকি উদ্ধৃতিত ব্ৰুচ ৱিলিছ বিষয় সংক্ৰান্তত উদ্ধৃতি আছে।\nব্ৰুচ ৱিলিছ সম্পৰ্কে ইণ্টাৰনেট মুভি ডাটাবেছত থকা তথ্য।\nব্ৰুচ ৱিলিছ at the Internet Off-Broadway Database\nব্ৰুচ ৱিলিছ at People.com\nDeLucia, Matt (July 2007). "The West Bank Café". Restaurant Insider. http://www.newyorkrestaurantinsider.com/july2007-west-bank.asp। আহৰণ কৰা হৈছে: May 9, 2009.\n"https://as.wikipedia.org/w/index.php?title=ব্ৰুচ_ৱিলিছ&oldid=181017"ৰ পৰা অনা হৈছে\nএই পৃষ্ঠাখন ১০ আগষ্ট, ২০১৮ তাৰিখে ১৪:৩২ বজাত অন্তিম সংশোধন কৰা হৈছিল।


প্ৰেমিকৰ সৈতে লগ হৈ নিজ কন্যাই হত্যা কৰিলে পিতৃক! পিছত youtube-ত ভিডিও আপলোড কৰি জনালে ঘটনাৰ সবিশেষ teenager-girl-16-with-boyfriend-18-murdered-her-father-laugh-joke-youtube-video-after-killing-dad-hb– News18 assam\nLast Updated : June 12, 2021, 23:05 IST\nকিশোৰ-কিশোৰীৰ কীৰ্তি জানিলে চকু কপালত উঠিব আপোনাৰ! নিজৰ সন্তানৰ আনন্দৰ বাবে দেউতাক, মাকে নিজৰ সকলো ত্যাগ কৰিবলৈ প্ৰস্তুত। কিন্তু সেই সন্তানেই কেতিয়াবা পিতৃ-মাতৃক অৱজ্ঞা কৰা দেখা যায়। এইবাৰ সংঘটিত হৈছে এক ভয়ংকৰ ঘটনা। ঘটনাটো সংঘটিত হৈছে আমেৰিকাৰ লাচ-ভেগাচত।\nছোৱালীজনীৰ বয়স মাত্ৰ ১৬ বছৰ। আৰু বয়ফ্ৰেণ্ডৰ বয়স ১৮ বছৰ। আৰু দুয়োজনে লগ হৈ হত্যা কৰিলে ছোৱালীজনীৰ দেউতাকক। আৰু দেউতাকৰ মৃত্যু হোৱাৰ পিছতে দুয়ো অৱসৰ বিনোদনৰ বাবে যায়। আৰু সেই ঠাইৰ পৰাই youtubeত ভিডিও আপলোড কৰি কিদৰে হত্যাকাণ্ডটো সংঘটিত কৰিলে, সেই সবিশেষ জনায়।\nভিডিওটোত দুয়োজনে একেলগে ঘটনাৰ বিৱৰণ দিয়া দেখা গৈছে। ভিডিওটোত কোৱা হৈছে যে, কিদৰে দেউতাকক হত্যা কৰিলে আৰু ঘটনাটো বুজাবলৈ তেওঁলোকে কেমেৰাৰ সন্মুখত দেউতাকৰ তিনিটা আঙুলি দেখুৱায়। দেউতাকক হত্যা কৰাৰ অনুতাপ নাছিল তেওঁলোকৰ মুখত। অত্যন্ত ফুৰ্তিত বৰ্ণনা কৰি গৈছিল সকলো কথা।\nFirst published: June 12, 2021, 23:05 IST


AXD 205: 11TH MAY 2013 - অসমীয়াৰ সুখ-দুখ\nHome Unlabelled AXD 205: 11TH MAY 2013\nxukhdukh.com May 11, 2013\nপ্ৰথম বছৰঃ ২০৫তম সংখ্যাঃ ১১ মে ২০১৩\n১. মন্ত্ৰীৰ পদ আৰু ক্ষমতাৰ অপ-ব্যৱহাৰ কৰি দুৰ্নীতিৰে পৰিয়ালে টকাৰ পাহাৰ গঢ়াৰ বাতৰিলে জোকাৰিলে ৰাষ্ট্ৰীয় সংবাদ মাধ্যমঃ অৱশেষত পদত্যাগ কৰিবলৈ বাধ্য হ’ল ৰেলমন্ত্ৰী পৱন কুমাৰ বাঞ্চাল ৷\n২. উচ্চতম ন্যায়ালয়ে কৰিছিল সমালোচনাঃ কয়লা ক্ষেত্ৰ আবণ্টন কেলেংকাৰীৰ তদন্ত হস্তক্ষেপ কৰি সলাই পেলাইছিল "তদন্তৰ মূল হৃদয়": এই অভিযোগৰ ধুমুহাত পদ এৰিবলৈ বাধ্য হ’ল কেন্দ্ৰীয় আইন মন্ত্ৰীয়ে ৷\n৩. কে. সিদ্দাৰামাইয়া কৰ্ণাটকৰ নতুন মুখ্যমন্ত্ৰী ৰূপে নিযুক্তঃ ৰাজ্যপালে দিলে চৰকাৰ গঠন কৰিবৰ বাবে আমন্ত্ৰণ ৷\n৪. এইবাৰ নৰেন্দ্ৰ মোদীৰ অনলাইন যাদুঃ ভিডিঅ’ কনফাৰেন্সিঙৰ সহায়ত আমেৰিকাৰ ১৮খন চহৰৰ প্ৰৱাসী ভাৰতীয়ক দিব ভাষণ ৷\n৫. পশ্চিম বংগৰ পঞ্চায়ত নিৰ্বাচনঃ তিনিটা পৰ্যায়ত কেন্দ্ৰীয় সুৰক্ষা বাহিনীৰ উপস্থিতিত অনুষ্ঠিত কৰিবলৈ কলকাতা উচ্চ ন্যায়ালয়ে জাৰি কৰিলে নিৰ্দেশ ৷\n১. গুৱাহাটীত চলিত বৰ্ষতে আৰম্ভ হ’ব মেট্ৰ’ ৰেলৰ কামঃ ৰাজ্য চৰকাৰৰ ব্যয় সংকোচনৰ বাবে শীঘ্ৰে কমিটি গঠন কৰিব মুখ্যমন্ত্ৰীয়ে ৷\n২. সাক্ষীক ভাবুকি দিয়াৰ আশংকাত পুনৰ চিণ্ডিকেটৰ নায়ক নানকা, মাইনা আৰু ধ্ৰুৱৰ জামিন আবেদন নাকচ কৰিলে উচ্চ ন্যায়ালয়ে ৷\n৩. অহা ১৩মে’ত দুদিনীয়া কাৰ্যসূচীৰে অসমলৈ আহিব দেশৰ ৰাষ্ট্ৰপতিঃ শংকৰদেৱ বঁটা আৰু অসম ৰত্ন বঁটা প্ৰদান অনুষ্ঠানত থাকিব উপস্থিত ৷\n৪. সাৰদাৰ চেয়াৰমেন সুদীপ্ত সেনক অসম আৰক্ষীয়ে আনিব জিম্মালৈঃ মুখ্যমন্ত্ৰীয়ে জনালে সংবাদ মাধ্যমক ৷\n৫. সংখ্যালঘু মানেই মুছলিম নহয়ঃ ধৰ্মীয় সংখ্যালঘু ৰূপে ভাৰতীয় বৌধধৰ্মী কাউন্সিল, সদৌ বড়ো খ্ৰীষ্টিয়ান এচোচিয়েচন, আহোম বৌদ্ধধৰ্মী(ফুৰালুং) সংঘ আদিয়ে দেশৰ সংখ্যালঘু মন্ত্ৰালয়ক শিক্ষা তথা নিয়োগৰ ক্ষেত্ৰত সংৰক্ষণৰ সুবিধা এইসকল খিলঞ্জীয়াক দিবলৈ দাবী তুলি প্ৰেৰণ কৰিলে স্মাৰক পত্ৰ ৷\n৬. ধৰা পৰিল ২৯ এপ্ৰিলৰ চান্দমাৰীত বোমা ফুটোওৱা উগ্ৰপন্থীঃ আলফা আলোচনাপন্থীৰ সদস্য বুলি নিজকে চিনাকি দিলে ধৃত মনোজ ৰাজবংশীয়ে ৷ ধন সংগ্ৰহৰ বাবে মানুহৰ মাজত শংকা বিয়পাবলৈকে বোমা ফুটোৱা বুলি সৈ কাঢ়িলে আৰক্ষীৰ জেৰাত ৷\n৭. নেছ’ অৰ্থাৎ উত্তৰ পূৱ ছাত্ৰ সন্থাই তুলিলে উত্তৰ পূৱক বিশেষ সাংবিধানিক সুৰক্ষাৰ মৰ্যদা প্ৰদানৰ দাবীঃ মাটি আৰু সম্পদৰ সুৰক্ষাৰ বাবে এই দাবী জনালে প্ৰধানমন্ত্ৰীক ৷ এই বিষয়ত দেশৰ সকলো মুখ্য ৰাজনৈতিক দলকো সহমতৰ বাবে অনুৰোধ জনাব বুলি নেছৰ সূত্ৰই কৰিলে প্ৰকাশ ৷\n৮. বিসম্বাদীয়ে চলাই আছে ৰাজনীতিঃ বহুত আকৰ্ষণীয় কথা অচিৰেই সমুখলৈ আহিব বুলি সংবাদ মাধ্যমক দিল্লীত অৱগত কৰিলে ৰাজ্যৰ শিক্ষা মন্ত্ৰী হিমন্ত বিশ্ব শৰ্মাই ৷\n৯. অসম আৰোগ্য নিধিৰ পৰা ১.৫লাখ টকালৈকে চিকিৎসা খৰছ বহনৰ যি আঁচনি, তাৰ সুফল গ্ৰহণ কৰিবলৈ অসমৰ ৰাইজলৈ আহ্বান জনালে অসম চৰকাৰেঃ এতিয়াও আঁচনিত পৰি আছে কেইবাকোটি টকা ৷\n১০. ৰামদিয়াত দামোৰদেৱৰ তিথিত পোৰাভিটা সত্ৰত বিতৰণ হ’ল দুইলাখ লাড়ু ৷\n১. দিল্লীত দ্বাদশ শ্ৰেণীৰ ছাত্ৰীক ঘৰতে গুলীবিদ্ধ কৰি কৰিলে হত্যাঃ দেউতাকে কৰিলে সম্পৰ্কীয় লোকক সন্দেহ ৷\n২. গাজিয়াবাদত অচিনাক্ত লোকৰ হাতত চলিত অটোৰিক্সাত গণ-ধৰ্ষণৰ বলি হ’ল এগৰাকী নাৰীঃ নাৰী নিৰ্যাতনৰ এনে নতুন ঘটনাই চকু তুলিলে কপালত ৷\n৩. গীতিকা শৰ্মী হত্যাকাণ্ড সন্দৰ্ভত কৰ্টে দিলে ইংগিতঃ তদন্তত হেৰফেৰ কৰাৰ পোৱা গৈছে সংকেত ৷ গোপাল কাণ্ডাই চলোৱা অপ্ৰাকৃতিক যৌন নিৰ্যাতনৰ অভিযোগনামা সন্দৰ্ভত গোচৰ ল’লে ন্যায়ালয়ে ৷\n৪. মহাৰাষ্ট্ৰৰ লাটুৰত চৰকাৰী বাছত বিস্ফোৰণৰ খবৰঃ ১০জন আঘাতপ্ৰাপ্ত ৷\n১. অৰুণাচলে পঞ্চায়ত নিৰ্বাচনৰ বুথ বনাব খুজিলে অসমতঃ শিৱসাগৰ প্ৰশাসনে দৰ্শালে প্ৰৱল আপত্তি ৷\n২. সঞ্জয় দত্তৰ শেষ আবেদন নৰজিল উচ্চতম ন্যায়ালয়তঃ ১৫মে’ৰ ভিতৰত জেললৈ যাব লাগিব মুন্না ভাই ৷\n৩. পবিতৰাৰ সমীপত চোৰাং চিকাৰী আটক হোৱাৰ খবৰ ৷\n৪. গেৰুৱা দলৰ বিৰুদ্ধে নেছৰ বিস্ফোৰক অভিযোগঃ সশস্ত্ৰ বাহিনী বিশেষ ক্ষমতা আইন বিচাৰে বিজেপিয়ে ৷\n৫. ৰাজ্যসভাত বিৰোধীৰ শক্তি নাথাকিলেও থিয় কৰাব প্ৰাৰ্থীঃ অগপত চলি আছে গুণাগঁথা ৷\n৬. সংখ্যালঘু জনসাধাৰণৰ আশা আকাংখ্যা পূৰণৰ বাবে অগপ এৰি কংগ্ৰেছত যোগ দিলে প্ৰাক্তন বিধায়ক আজিজে ৷\n৭. দুই ৰাভা ৰাজনীতিকক লৈ উত্তপ্ত গোৱালপাৰাঃ টংকেশ্বৰৰ গ্ৰেপ্তাৰৰ দাবী সংখ্যালঘু ছাত্ৰৰ, প্ৰণয়ৰ প্ৰৱেশ কৰিলে নিষিদ্ধ৷\n৮. দিল্লীত লাখ টকাত বিক্ৰী হ’ল বৰপেটাৰ ছাত্ৰীঃ গোচৰ ৰুজু হোৱাৰ পাছতো আৰক্ষীয়ে ব্যৱস্থা নোলোৱাৰ উঠিল অভিযোগ ৷\n৯. অধ্যক্ষৰ বিৰুদ্ধে স্বেচ্ছাচাৰী হোৱাৰ অভিযোগ তুলি পদত্যাগ কৰিলে দৰং কলেজৰ উপাধ্যক্ষই ৷\n১০. যোৰহাট জিলাত ধোঁৱাচাংত ধঁপাত বিৰোধী আইনঃ গুটখাৰ মুকলি বেহা বহাৰ উঠিল অভিযোগ ৷\n১১. অসম জাতীয়তাবাদী যুৱ ছাত্ৰ পৰিষদে তুলিলে অভিযোগঃ সৰ্বশিক্ষাত সংঘটিত হৈছে ২০০কোটি টকাৰ কেলেংকাৰী ৷\n১২. দিল্লীৰ সংস্থাই চলাইছিল সমীক্ষাঃ উত্তৰ পূৱত অত্যাধিক হাৰত বায়ু প্ৰদূষণ বৃ্দ্ধি পোৱাৰ তথ্য কৰিলে প্ৰকাশ ৷\n১৩. এজাক বৰষুণতে ত্ৰাহি মধুসুধন দেখিলে গুৱাহাটীবাসীয়েঃ জনপ্ৰতিনিধিৰ ওপৰত উজাৰিলে ক্ষোভ ৷ বিদ্যুত পৰিবাহী তাঁৰত লাগি এগৰাকী মহিলাৰ মৃত্যুৰ খবৰ ৷\n১. পৰিবৰ্তনৰ বাণী লৈ আগবাঢ়িছে ইমৰাণ খান পাকিস্তানৰ নিৰ্বাচনতঃ মঞ্চৰ পৰা পৰি নিৰ্বাচনী সভাত আঘাতপ্ৰাপ্ত হোৱা খানক লাহোৰৰ চিকিৎসালয়ত কৰিলে ভৰ্তি ৷\n২. ভাৰতবৰ্ষ আৰু চীনৰ মাজত সহযোগিতা বৃদ্ধিত আৰোপ কৰিলে গুৰুত্বঃ বৈদেশিক মন্ত্ৰী চলমান খুৰশ্বিদে সাক্ষাৎ কৰিব চীনৰ ৰাষ্ট্ৰপতিক ৷\n৩. পাকিস্তানত হোৱা আমেৰিকাৰ দ্ৰোণ আক্ৰমণত অবৈধ ঘোষণা কৰিলে পাকিস্তানী আদালতে ৷\n৪. আং চাং চু-কীয়ে বিচাৰিলে বাৰ্মীজ বিশ্ববিদ্যালয়ৰ বাবে ইংলেণ্ডৰ পৰা সহায় ৷\n৫. চিৰিয়াক নতুন কোনো অস্ত্ৰ বিক্ৰী নকৰাৰ সিদ্ধান্তৰ কথা সদৰী কৰিলে ৰাছিয়াৰ প্ৰশাসনে ৷\n৬. আজি পাকিস্তান সাধাৰণ নিৰ্বাচনঃ ৰক্তাক্ত কৰাৰ হুমকি দিলে পাক তালিবানীয়ে ৷\n(সামাজিক ব্যংগৰে সপোনৰ খবৰৰ সন্ধানত, নিজকে কোনোৱে সাঙুৰি ল’লে সুখদুখ.কম দায়ী নহয়)\n১. ভাগিন ভতিজাৰ নামত কমেও দহটা কোম্পানী নাথাকিলে লাভ কৰিব নোৱাৰিব ৰেলৱে মন্ত্ৰালয়ঃ সিঙ চাৰে দিলে নতুন নিৰ্দেশনা ৷\n২. "এশ কোটি মাৰিলে মন্ত্ৰীৰো মৰণ" বুলি অসমীয়া খণ্ডবাক্যটি গগৈচাৰৰ মুখত শুনাৰ পাছতে দুজন মন্ত্ৰীৰ চাকৰি খালে চানিয়া মেডামে !\n৩. অসমক নাৰী চালান বাহিনীৰ স্পেচিয়েল অপাৰেটিঙ জ’ন ৰূপে ঘোষণা কৰিবলৈ ক’লে দিল্লী চহৰৰক্ষী বাহিনীয়ে ৷\n৪. লোকসভা নিৰ্বাচনৰ আগে আগে বিৰোধীৰ পিছত মেলিব চিবিআইঃ বিষয়াক সাজু কৰি ৰাখিবলৈ ৰেচ কৰ্চৰ পৰা আহিল গোপন নিৰ্দেশ ৷\n৫. আহি আছে আৰু বহু আকৰ্ষণীয় কাৰ্যসূচীঃ নতুন নতুন কাৰ্যসূচীৰে ৰাইজক শিক্ষা দিব বুলি দোহাৰিলে জালুকবাৰীৰ যুৱকে ৷\n৬. অসমত বনিব মেট্ৰ ৰেল’, বানপানীৰ সময়ত মেট্ৰত উঠি কৰিব পাৰিব আত্মৰক্ষাঃ নাগৰিক সমিতিয়ে গগৈচাৰলৈ যাচিলে হিয়া ভৰা অভিনন্দন ৷\n৭. ভূমি নীতি সলাব চৰকাৰেঃ অতি সহজে বেপাৰীক ভূমি গতাব পৰাকৈ আৰু সেইবোৰত যাতে অখিলপন্থীয়ে বাধা দিব দিব নোৱাৰে তাৰ বাবে বিশেষ ব্যৱস্থা ৰখাৰ কথা নিশ্চিত হোৱাৰ কথা ফোন যোগে জনালে পিঠানি ভাতৃদ্বয়ে ৷\n৮. দেওবাৰে দেওবাৰেও বিশেষ শিক্ষাদান কৰিব মহাবিদ্যালয়তঃ মহাবিদ্যালয় শিক্ষক সংস্থাৰ এনে কাৰ্যসূচীত উৎফুল্লিত হৈ পৰিছে অধ্যক্ষ সংস্থা ৷\n৯. ভোটজলকীয়া তাবিজ পিন্ধি দিল্লীলৈ যায় বিসম্বাদীঃ নলবাৰীৰ বৰ্মন বীৰাই যাতে আক্ৰমণ কৰিব নোৱাৰে, তাৰ বাবে তেওঁলোকে লৈছে এই বিশেষ ব্যৱস্থা ৷\n১০. গুটখাৰ বিক্ৰীত বাধা দিয়াৰ পৰা গোপনে অধিক দাম দি কিনিব লগা হৈছে গুটখা ঃ এনে মূল্যবৃদ্ধি ৰোধ কৰাৰ বাবে স্বাস্থ্য বিভাগৰ হস্তক্ষেপ দাবী কৰিলে গুটখাপ্ৰেমী ছাত্ৰ সংস্থাই ৷\n১১. গোৱালপাৰাত দৰৱত দিব পৰাকৈ সুৰক্ষিত হৈছে মানৱ অধিকাৰঃ এইবোৰ খৰ্ব নকৰি প্ৰশাসনে গৰ্ব কৰাকলৈ চিন্তিত হৈছে মানৱ অধিকাৰ কৰ্মী, একো ইছ্যু নাপাই মৰ্মাহত হোৱাৰ বাতৰি ৷\n১২. ৰাজনেতাৰ ফোন টেপ কৰাটো হব বাধ্যতামূলকঃ নিৰ্বাচনৰ আগে আগে গৰম হব ৰেকৰ্ডৰ ব্লেকমেইলিঙৰ মাৰ্কেট ৷\n১৩. জেলত গৈ ধৰ্মগ্ৰন্থ পঢ়িব মুন্না ভাইয়েঃ ওলায়েই ধৰ্মীয় ছবি কৰাৰ বাবে চুক্তিত কৰি যাব চহী ৷\n(২০০তম সংখ্যা উপলক্ষে প্ৰকাশ হোৱা বিশেষ ৰহঘৰা পঢ়িবৰ বাবে ইয়াত ক্লিক কৰক)\nBy xukhdukh.com on May 11, 2013


November 2020 - Factcrescendo Assamese\nNovember 26, 2020 November 26, 2020 Manjori BorkotokyLeaveaComment on FACT CHECK: ট্ৰাম্পে মাৰাডোনাৰ বিষয়ে এইদৰে টুইট কৰা নাই!\n২০২০চনৰ ২৫ নৱেম্বৰত আৰ্জেন্টিনাৰ ফুটবল কিংবদন্তী ডিয়েগো মাৰাডোনাই শেষ নিশ্বাস ত্যাগ কৰে আৰু তেতিয়াৰে পৰা ছ’চিয়েল মিডিয়াত বিভিন্ন ধৰণৰ শ্ৰদ্ধাঞ্জলীমূলক পোষ্ট উভৈনদী হৈ পৰা পৰিলক্ষিত হৈছে। তাৰ মাজতে আমেৰিকাৰ ৰাষ্ট্ৰপতি ডনাল্ড জে.ট্ৰাম্পৰ নামত কৰা এটা টুইটৰ স্ক্ৰিনশ্বট টুইটাৰ আৰু ফেচবুকত ভাইৰেল হৈ পৰা দেখা গৈছে, য’ত মাৰাডোনাক এগৰাকী মহিলা আৰু গায়িকা হিচাপে লিখা দেখা গৈছে। […]\nনীতা আম্বানী নামৰ এটা টুইটাৰ হেণ্ডেলৰ পৰা দুটা ধৰ্মক লৈ কৰা এটা টুইটৰ স্ক্ৰিনশ্বট শেহতীয়াভাৱে অসমৰ ছোচিয়েল মিডিয়াত ভাইৰেল হৈ পৰা পৰিলক্ষিত হৈছে। স্ক্ৰিণশ্বটটোত লিখা আছিল “পেটৰ পৰাটো হিন্দুয়েই ওলাই কিন্তু পাছত বাহিৰত তাক মুচলমান বনোৱা হয় । আল্লাৰ যদি শক্তি আছে… কেঁচুৱা জন্ম দিয়ক…”। Archived Link এগৰাকী হোৱাটছএপ ব্যৱহাৰকাৰীয়ে আমাৰ ফেক্টলাইন নম্বৰ 9049053770লৈ সেই […]\nNovember 21, 2020 November 21, 2020 Manjori BorkotokyLeaveaComment on Fact check: মাজ পথত সিংহৰ জাকে প্ৰাৰ্থনাৰত ব্যক্তিক নিৰাপত্তা প্ৰদান কৰা ফটোখন মিছা!\nএজন লোকে ৰাজপথৰ মাজত নামাজ পঢ়িবলৈ আৰম্ভ কৰোতে তেওঁ প্ৰাৰ্থনাত ব্যাঘাত নোহোৱাকৈ পথটোৰ যাতায়াতক বাধা দি এজাক সিংহই তেওঁক নিৰাপত্তা প্ৰদান কৰা বুলি এখন ফটো শেহতীয়াকৈ অসমৰ ছ’চিয়েল মিডিয়াত ভাইৰেল হৈ পৰিছে । শ্বেয়াৰ হৈ থকা ফটোখনত কেপচন দিয়া হৈছে “ভাৰতৰ গুজৰাটত”। আমাৰ ফেক্টলাইন নম্বৰ 9049053770লৈ এজন হোৱাটছএপ ব্যৱহাৰকাৰীয়ে ইয়াৰ সত্যতা নিৰূপনৰ বাবে প্ৰেৰণ কৰিছে। […]\nNovember 16, 2020 November 16, 2020 Manjori BorkotokyLeaveaComment on FACT CHECK: জ’ বিডেনে কোনো ভাৰতীয় মূলৰ লোকক ৰাজনৈতিক উপদেষ্টা নিয়োগ কৰা নাই\nআমেৰিকা যুক্তৰাষ্ট্ৰৰ নৱনিৰ্বাচিত ৰাষ্ট্ৰপতি জ’ বিডেনে তেওঁৰ প্ৰশাসনীয় কামকাজৰ বাবে মূলগত কামখিনি আৰম্ভ কৰিছে। ইয়াত মাজতে ভাৰতীয় মূলৰ এজন ব্যক্তিৰ বিডেন আৰু তেওঁৰ পত্নী জিল বিডেনৰ সৈতে উঠা এখন ফটো ছ’চিয়েল মিডিয়াত ভাইৰেল হৈ পৰিছে। প্ৰচাৰ কৰা হৈছে যে আহমেদ খান নামৰ এই লোকজনক নৱনিৰ্বাচিত ৰাষ্ট্ৰপতি বিডেনে তেওঁৰ ৰাজনৈতিক উপদেষ্টা হিচাপে নিয়োগ কৰিছে। তেনেকুৱা এটা […]


বলীউডৰ কিং খান ওৰফে শ্বাহৰুখ খানৰ আজি ৫৩সংখ্যক জন্মদিন\nবলীউডৰ কিং খান ওৰফে...\nবলীউড চুপাৰষ্টাৰ,কিং খান হিচাপে পৰিচিত আজি অৰ্থাৎ ২নৱেম্বৰত ৫৩সংখ্যক জন্মদিন । শ্বাহৰুখ খানে নিজৰ জন্মদিনৰ দিনা তেওঁৰ অনুৰাগী সকলক জন্মদিনৰ ৰিটাৰ্ন গিফ্ট হিচাপে তেওঁৰ আহিবলগীয়া নতুন ছবি "জিৰ"ৰ ট্ৰেইলাৰ মুকলি কৰাৰ কথা প্ৰতিশ্ৰুতি প্ৰদান কৰিছিল ।সেয়ে আজি মুক্তি পাব জিৰ'ৰ ট্ৰেইলাৰ ।\nলগতে মাজনিশা পৰিয়ালৰ সৈতেও পালন কৰা দেখা গ'ল জন্মদিন ।চ'চিয়েল মিডিয়াৰ জড়িয়তে প্ৰকাশ পাইছে এখন ফটো ।ফটো খনত দেখা পোৱা অনুসৰি শ্বাহৰুখে পত্নী গৌৰীক কেক খুওৱাই আছে । গৌৰ আৰু শ্বাহৰুখৰ এই সুন্দৰ ফটো খন তেওঁলোক অন্তৰংগ বন্ধু তথা ছবি নিৰ্মাতা কৰন জহৰে নিজ ইনষ্টাগ্ৰাম একাউণ্টৰ জড়িয়তে প্ৰকাশ কৰিছে । শ্বাহৰুখৰ এইবাৰৰ জন্মদিনৰ এই খনেই হৈছে প্ৰথম ফটো । ফটো খম চ'চিয়েল মিডিয়াত বহু খিনি ভাইৰেল হোৱা দেখিবলৈ পোৱা গৈছে ।\nকৰন জহৰে ছবি খন প্ৰকাশ কৰোতে কেপছন লিখিছে ঠিক এইদৰে,"Happy birthday bhai!!!! Have known Gauri and you for 25 years and it will always be the most special relationship of my life!!! Thank you for being family and for all the memories ...and here’s to many more!!! May #zero be your biggest and hugest blockbuster!!!❤❤❤??\n১৯৬৫চনৰ আজিত দিনটোত মুম্বাইত জন্ম লাভ কৰা ৫৩বছৰীয়া শ্বাহৰুখ খানক ছবি জগতত ৰোমাঞ্চকৰ বাদচাহ হিচাপে জনা যায় । ইয়াৰোপৰি তেওঁ ড্ৰামা,কমেডী,এক্সনৰ দৰে বহু ছবিত অভিনয় কৰি দৰ্শকৰ মন জয় কৰিবলৈ সক্ষম হৈছে ।\nশ্বাহৰুখে আজি দুগুন সুখ পালন কৰিছে,এটা হৈছে তেওঁৰ আজি জন্মদিন আনহাতে তেওঁৰ নতুন ছবি খনৰ ট্ৰেইলাৰ মুকলিৰ বাবে । ছবি খনৰ ট্ৰেইলাৰৰ বাবে ছবি খনৰ সদস্যই মুম্বাইৰ বডালাস্থিত আইমেক্স থিয়েটাৰ বুক কৰে । ট্ৰেইলাৰ মুকলি হোৱাৰ পূৰ্বেই থিয়েটাৰ হলৰ বাহিৰত অসংখ্য অনুৰাগীৰ ভিৰ দেখা পোৱা গৈছে ।


হঠাতে কিয় অতি হিন্দু হৈ পৰে ৰাহুল-মমতা-কেজৰিৱাল\nভাৰতবৰ্ষ হিন্দুৰ ওপজাভূমি। দেশখনৰ কোটি কোটি লোক হিন্দু ধৰ্মত বিশ্বাসী। এককথাত ক’বলৈ গ’লে হিন্দু এটা মাথোঁ ধৰ্ময়েই নহয়, ই ভাৰতবৰ্ষৰ পৰিচয়। ভাৰতৰ আত্মা। স্বাভাৱিকতে েদেশখনৰ ৰাজনীতিত ইয়াৰ প্ৰভাৱ থাকিব। ৰাজনৈতিক দলৰ সাফল্য-বিফলতাৰ বাবে ই এটা নিৰ্ণায়ক সক্তি হৈ থাকিব। ইয়াক অস্বীকাৰ কৰাসকলে অৱশ্যে ইফতাৰ পাৰ্টীত ভাগ লোৱা বা আয়োজন কৰাত বিবেক দংশনত নোভোগে। যি কি নহওক, ভাৰতীয় ৰাজনীতিত হিন্দু আৰু হিন্দুত্বৰ এৰাব নোৱাৰা প্ৰভাৱৰ যুগ এটা ইতিমধ্যে াহিছে। দেশখনৰ কোটি কোটি লোকৰ মাজত নিজকে হিন্দু হিচাপে গৌৰৱ কৰাৰ যুগ এটাৰ সৃষ্টি হৈছে। ইয়াৰ পূৰ্বে কংগ্ৰেছৰ দীঘলীয়া শাসনকালত হিন্দুসকলে নিজকে মই হিন্দু হিচাপে ক’বলৈ ইতস্ততবোধ কৰিছিল। কিজানি দেশৰ ধৰ্মনিৰপেক্ষতা সংকটত পৰে। ইয়াৰ বিপৰীতে আন ধৰ্ম বিশেষকৈ আফগানিস্তান, ইৰান, তুৰস্ক আদিৰ পৰা অহা আক্ৰমণকাৰীসকলে বলপূৰ্বকভাৱে জাপি ধিয়া ধৰ্ম এটাৰ লোকে বুকু ফিন্দাই নিজৰ ধৰ্মীয় পৰিচয় জাহিৰ কৰিছিল। সেয়া লাগিলে ব্যস্তা ৰাজপথত হেঙাৰৰ সৃষ্টি কৰি নেদেখাজনৰ আৰাধনা কৰাই হওক বা কাহিলিপুৱাতে মাইকটো বজাই জনসাধাৰণৰ সুখনিদ্ৰা ভংগ কৰিয়েই হওক। সেইবোৰ কৰিব নিদিলে দেশৰ ধৰ্মনিৰপেক্ষতা সংকটত পৰিব বুলি গান্ধী পৰিয়ালে দেশবাশীক বুজাই থৈছিল। কিন্তু দিন যেতিয়া সলনি হ’ল, ভাৰতৰ ৰাজনীতিত হঠাৎ হিন্দু নেতাৰ আবিভাৰ্ৱো বাঢ়িবলৈ ধৰিলে। ৰাজনৈতিক নেতাৰ হিন্দুপ্ৰীতিও বাঢ়িবলৈ ধৰিলে। সেয়ে কংগ্ৰেছৰ তথাকথিত যুৱৰাজ ৰাহুল গান্ধী, দলটোৰ জ্যেষ্ঠ নেতা চলমান খুৰশিদ আদিৰ মুখত শেহতীয়াকৈ হিন্দু আৰু হিন্দুত্বক লৈ বৰ বৰ কথা শুনা গৈছে। স্বাধীনতাৰ পিছত দেশখন সুদীৰ্ঘকাল শাসন কৰা দলটোৱে এতিয়া অস্তিত্বৰ সংকটৰ পৰা নিজকে সুৰক্ষিত কৰিবলৈ আৰম্ভ কৰিছে হিন্দুৰ ধ্বনি দিবলৈ। কিন্তু ইমান বছৰে যিটো দলৰ হাতত হিন্দু আৰু হিন্দুত্বই নিজৰ ওপজাভূমিতে অৱহেলিত হৈ থাকিবলগীয়া হৈছিল, সেই দলটোৰ পৰা প্ৰকৃতাৰ্থত হিন্দুৰ কল্যাণ কামনা কৰিব পাৰিনে? এই প্ৰশ্নটোৰ উত্তৰ কংগ্ৰেচে নিজেই দিছে। সংখ্যালঘুৰ সন্তুষ্টিকে ৰাজনীতিৰ একমাত্ৰ উদ্দেশ্য আৰু লক্ষ্য হিচাপে লোৱা কংগ্ৰেছৰ হিন্দু আৰু হিন্দুত্বৰ ব্যাখাতো মুছলমানৰ তোষামোদ স্পষ্ট হৈ উজলিল। হিন্দুৰ নাম লৈ দলটোৱে হাজাৰ হাজাৰ বছৰ প্ৰাচীন ধৰ্মটোৰ মাজত বিভাজন অনাৰ অপচেষ্টাত লিপ্ত হ’ল। হিন্দু দুৰ্বল হ’লে সবল হ’ব সংখ্যালঘুৰ মনোবল। একপ্ৰকাৰ এই নীতিকে সাৰোগত কৰি চলমান খুৰছিদ, ৰাহুল গান্ধীয়ে হিন্দু আৰু হিন্দুত্বৰ অপব্যাখ্যা আৰম্ভ কৰি দিছে। ৰাহুল গান্ধী আৰুচলমান খুৰছিদৰ ব্যাখ্যাত হিন্দু আৰু হিন্দুত্বক একেশাৰীয়ে ৰখা হৈছে। জনসাধাৰণক বুজাই দিবলৈ চেষ্টা চলোৱা হৈছে যে হিন্দু ভাল, হিন্দুত্ব বেয়া। অৰ্থাৎ হিন্দু ভাল কিন্তু ইয়াৰ ismটো বেয়া। এনে নিকৃষ্ট চিন্তা কেৱল মুৰ্খইহে কৰিব পাৰে। জ্ঞানীয়ে তেনে কথা কল্পনাও কৰিব নোৱাৰে। চলমান খুৰছিদ, ৰাহুল গান্ধীয়ে পাৰে। কিয়নো তেওঁলোকৰ বাবে হিন্দু, হিন্দুত্ব ৰান্ধে নে তিয়াই খাবলগীয়া বস্তু নে আধ্যাত্মিকতাৰ বিষয়, সেইটো লৈ মূৰ ঘমাবলগীয়া নাই। মূল কথাটো হৈছে ৰাজনৈতিক মুনাফা আদায় কৰা। মানুহৰ মাজত বিভ্ৰান্তিৰ সৃষ্টি কৰি সমাজখন ভাগ ভাগ কৰা আৰু ভোট আদায় কৰা। কিন্তু ইয়াৰ জৰিয়তে হিন্দুক আত্মাৰ সৈতে বিচ্ছিন্ন কৰাৰ যি ধৃষ্টতা দেখুৱাইছে, তাৰ বাবে ভাৰতবৰ্ষৰ জনসাধাৰণে তেওঁলোকক ক্ষমা কৰা উচিতনে? সেয়া ক্ষমাৰ যোগ্যনে?\nকংগ্ৰেছৰ প্ৰাক্তন সভাপতি ৰাহুল গান্ধীয়ে অলপতে জয়পুৰত অনুষ্ঠিত এখন সভাত নিজকে আৰু সভাত উপস্থিত থকা সকলোকে হিন্দু বুলি পৰিচয় দিয়াই হিন্দুত্ব অৰ্থাৎ হিন্দুত আত্মাটোক উগ্ৰপন্থীৰ সৈতে তুলনা কৰিছে। তুলনা কৰিছে এইবাবেই যে দলটোৰ প্ৰধান প্ৰতিপক্ষ বিজেপিক জনসাধাৰণৰ দৃষ্টিত হিন্দুবিৰোধী সজাব লাগে। বিজেপি-আৰ এছ এছৰ জনভিত্তি নাইকিয়া কৰিব লাগে। এজন ৰাজনৈতিক নেতা হিচাপে বিজেপি-আৰএছএছক সমালোচনা কৰাৰ অধিকাৰ ৰাহুল গান্ধীৰ আছে। এয়া তেওঁৰ সংবিধানপ্ৰদত্ত অধিকাৰ। কিন্তু প্ৰতিপক্ষক সমালোচনাৰ নামত বিশ্বৰ সবাতকৈ প্ৰাচীন আৰু সমৃদ্ধিশালী ধৰ্ম এটাৰ অপব্যাখা কৰাৰ অধিকাৰ তেওঁৰ আছেনে? হিন্দুক হিন্দুত্বৰ পৰা আঁতৰোৱা মানে ধৰ্মটোক আত্মাৰ পৰা বিচ্ছিন্ন কৰাৰ অপচেষ্টা নহয়নে? যদিওবা এইটোও সত্য যে কংগ্ৰেছৰ পৰা প্ৰকৃতাৰ্থত হিন্দু আৰু হিন্দুত্বৰ সঠিক ব্যাখ্যা কোনোৱে কামনা নকৰে। ইতিহাস ইয়াৰ সাক্ষী হৈ আছে।\nএতিয়া আহো চলমান খুৰছিদৰ প্ৰসংগলৈ। অলপতে তেওঁৰ গ্ৰন্থ এখন উন্মোচন হৈছে। অযোধ্যা বিষয়ক গ্ৰন্থখনত খুৰছিদে হিন্দুত্বক আইছিছ, বকো হাৰামৰ দৰে কুখ্যাত জেহাদী-সন্ত্ৰাসবাদীৰ সৈতে তুলনা কৰিছে। পিছত তেওঁ ইয়াৰ স্পষ্টীকৰণ এটা দি কৈছে যে তেওঁ ধ্রুপদী ‘হিন্দু ধর্ম’ক ধর্মীয় বিশ্বাস আৰু ‘হিন্দুত্ব’ক রাজনৈতিক শোষণৰ মাধ্যম বুলি অভিহিত কৰি দুয়োৰে মাজত পাৰ্থক্যৰেখা টনাৰ প্ৰয়াস চলাইছে। অৰ্থাৎ সেই একেই কথাটো-হিন্দু ভাল, হিন্দুত্ব বেয়া। ধৃষ্টতাৰো এটা সীমা থকা উচিত।\nকংগ্ৰেছে উত্তৰ প্ৰদেশকে ধৰি দেশৰ পাঁচখনৰ বিধানসভা নিৰ্বাচনৰ পূৰ্বে হিন্দু আৰু হিন্দুত্বক পৃথকীকৰণৰ জৰিয়তে নতুন ৰাজনৈতিক সমীকৰণ গঢ়িব বিচৰা কংগ্ৰেছৰ এই স্থিতিয়ে এপিনে যিদৰে হিন্দুবিৰোধী স্থিতিক পুনৰবাৰ জনসাধাৰণৰ মাজলৈ লৈ আহিছে, একেদৰে দলটোৰ নেতৃত্ব যে বিজেপিৰ বিৰুদ্ধে নিৰ্বাচনী সমৰত অৱতীৰ্ণ হ’বলৈ কোনো ইছ্যু বিচাৰি নাপাই দিশহাৰা হৈ পৰিছে, তাকো উন্মোচিত কৰিছে। চাৰি বছৰ পূৰ্বে, ২০১৭ চনত অনুষ্ঠিত গুজৰাট বিধানসভা নির্বাচনৰ সময়ত ৰাহুল গান্ধী হঠাৎ হিন্দু হৈ পৰিছিল আৰু মন্দিৰ পৰিদৰ্শন কৰিবলৈ গৈছিল। তেওঁ নিজকে নিষ্ঠাৱান হিন্দু ৰূপে দাবী কৰিছিল। আন আন বিৰোধী নেতাসকলেও নিজৰ নিজৰ হিন্দু পৰিচয় প্ৰকাশ্যে আনি হিন্দুৰ সৈতে নিজকে সংযুক্ত কৰাৰ চেষ্টা ২০২০ চনৰ দিল্লী বিধানসভা নির্বাচনৰ আগে আগে অৰবিন্দ কেজৰিৱালে হনুমান চালিশা পাঠ কৰিছিল। এই বছৰৰ আৰম্ভণিতে অনুষ্ঠিত পশ্চিমবংগ বিধানসভা নিৰ্বাচনৰ পূৰ্বে মমতা বেনাৰ্জীয়ে হিন্দু ব্ৰাহ্মণ কন্যা হিচাপে তেওঁ যে চণ্ডীপাঠ কৰিব পাৰে, সেয়া বুজাই হিন্দু মন্ত্রক কৌশলগতভাৱে ‘নৰম’ হিন্দুত্বত ডিজাইন কৰি ব্যৱহাৰ কৰা হৈছে হিন্দু ভোটবেংকৰ ওপৰত বিজেপি নেতৃত্বৰ থকা একচেটিয়া অধিকাৰক চেলেঞ্জ কৰিবলৈ।\nবিজেপিয়ে একেদিনাই নতুন দিল্লীৰ শাসনত উপৱিষ্ট হোৱাৰ সক্ষমতা অৰ্জন কৰা নাই। ইয়াৰ বাবে ৰাজনৈতিক দলটোৱে বহু সংগ্ৰাম আৰু কঠিন শ্ৰমৰ দীঘলীয়া পথ এটা অতিক্ৰম কৰি আহিবলগীয়া হৈছে। দলটোৰ নীতিৰ সৈতে হিন্দু আৰু হিন্দুত্বৰ প্ৰসাৰ, প্ৰচাৰ আৰু ঐতিহ্য-পৰম্পৰা, স্থাপত্য আদি সকলো সংযুক্ত হৈ আছে। তথাপি প্ৰায় ৮০ শতাংশ হিন্দুৰ দেশ ভাৰতবৰ্ষৰ ক্ষমতালৈ আহিবলৈ দলটোৱে কঠিন সংগ্ৰামৰ মাজেৰে আহিবলগীয়া হৈছে। হিন্দু আৰু হিন্দুত্বত সমৰ্পিত দলটোৱে জনসাধাৰণৰ আস্থা-বিশ্বাস জয় কৰিবলৈ বহু পৰীক্ষা দিবলগীয়া হৈছে। ইয়াৰ বিপৰীতে কংগ্ৰেছৰ দৰে দলৰ ইতিহাস মাথোঁ হিন্দু আৰু হিন্দুত্বক অৱজ্ঞাৰহে। কংগ্ৰেছে ভাৰতৰ সৰ্ববৃহৎ জনসমষ্টি হিন্দুসকলৰ বাবে উছৰ্গিত মনোভাৱ প্ৰদৰ্শন কৰাহেঁতেন ভাৰতীয় ৰাজনীতিত বিজেপিৰ উত্থান সম্ভৱেই নহ’লহেঁতেন। এতিয়া যদি বিজেপিৰ উত্থান আৰু শক্তিৰ ওচৰত অসহায়বোধ কৰি হিন্দুৰ জয়গান আৰম্ভ কৰে, জনগণে তেওঁলোকক গ্ৰহণ কৰিবনে? যদি অলপমান গ্ৰহণযোগ্যতাৰ সম্ভাৱনাও আছিল, সেয়াও হিন্দু আৰু হিন্দুত্বৰ মাজত ভাল-বেয়াৰ প্ৰভেদ আনি নষ্ট কৰিলে। এতিয়া দলটো জনসাধাৰণৰ প্ৰশ্নৰহে সন্মুখীন হ’ব লাগিব।কংগ্ৰেছ তথা আন আন বিৰোধী ৰাজনৈতিক দলৰ বাবে সংঘ পৰিয়ালৰ হিন্দুত্বক ‘হিন্দুবিৰোধী’ বুলি অভিহিত কৰা ব্যর্থ রাজনৈতিক কৌশল হিচাপে থাকি যাব, যদি সেয়া কোনো শক্তিশালী, বিকল্প আদর্শগত অৱস্থান বা বিশ্বাসযোগ্য নেতৃত্বৰ দ্বাৰা সমর্থিত হয়। ২০১৩ চনত প্রাক্তন গৃহমন্ত্রী সুশীলকুমাৰ সিন্দেৰ ‘গেৰুৱা সন্ত্রাস’ মন্তব্যৰ তীব্র প্রতিক্রিয়াৰ মনত পেলাব পাৰে। উদাহৰণস্বৰূপে, ৰাহুল-খুৰছিদৰ সমালোচনা সংঘ পৰিয়ালক ‘হিন্দু খতৰে মে হ্যায়’ বা্ৰ্তা জনসাধাৰণৰ মাজলৈ নিয়াত অধিক সুবিধা কৰি দিব। বিৰোধীৰ দিল্লী দখল সপোন হৈয়েই ৰ’ব।


হেট ইউ জিন্দেগী – তৃষ্ণা সোণোৱাল – ফটাঢোল\nJune 1, 2019 গল্প\t14 Comments\nহেট ইউ জিন্দেগী – তৃষ্ণা সোণোৱাল\nকলেজৰ দিনবোৰত সমীৰণৰ কাৰণে আমি তিনিওজনীয়েই পাগল আছিলোঁ। তাৰ সুদৰ্শন চেহেৰাই মহিমাক মুহি ৰাখিছিল, উপমা বলিয়া আছিল তাৰ কবিতাৰ বাবে আৰু তাৰ ব্যক্তিত্বৰ প্ৰেমত পৰিছিলোঁ মই। তাৰ প্ৰতি থকা আকৰ্ষণৰ কথা সি জানিছিল নে নাই সেই কথা আমি এজনীয়েও নুবুজিলোঁ। পাকে প্ৰকাৰে, আকাৰে ইংগিতে প্ৰতিজনীয়ে তাৰ দৃষ্টি আকৰ্ষণ কৰিবলৈ চেষ্টা কিন্তু এৰা নাছিলোঁ।\nউপমা আছিল এখোপ চৰা, তাইহে যেন সমীৰণৰ সুবিধা অসুবিধা সকলোবোৰৰ ঠিকা লৈ থৈছে। ক্লাছত প্ৰায়ে তাই সমীৰণৰ প্ৰক্সি মৰাৰ বাবে ভূঞা ছাৰৰ গালি খায়।\n: মিছ উপমা দেৱী। সমীৰণ নহৈ যদি সমীৰা হ’লহেঁতেন মই নিশ্চয় তোমাৰ প্ৰক্সি মানি ল’লোহেঁতেন। যিহেতু তুমি উপম নহৈ উপমাহে আৰু ময়ো ভগৱান নহৈ ভূঞাহে, গতিকে পুৰস্কাৰৰূপে তোমাৰ আজিৰ এটেনডেন্স এবছেণ্ট বুলিয়েই প্ৰদান কৰিলোঁ৷\nসমীৰণক ৰেগুলাৰ কৰিবলৈ গৈ বেচেৰী প্ৰায়েই ননকলেজিয়েট হওঁ হওঁ হয়গৈ। সমীৰণ বুলিলে কেৱল আমি তিনিজনীয়েই নহয় গোটেই কলেজৰ ছোৱালীবোৰৰ হৃদয়তে চাগৈ ঠাই আছিল। সি কিন্তু বন্ধুতকৈ বেছি পাত্তা কাকো দিয়া নাছিল, হৃদয়চূৰ্ণ হোৱা সুন্দৰী ছোৱালীবোৰৰ মতে সি এটা মস্ত বুৰ্বক।\nকিন্তু মই ভাবোঁ সি আচলতে শিয়ালতকৈ টেঙৰহে। বেষ্ট ফ্ৰেণ্ড পাতি ছোৱালীবোৰৰ হতুৱাই কাম আদায় কৰাত সি ওস্তাদ আছিল। প্ৰেক্টিকেল, ড্ৰয়িং, এছাইনমেণ্ট আদি যিকোনো কাম তাৰ বাবে কৰি দিবলৈ ছোৱালীবোৰ সদায়েই প্ৰস্তুত। মহিমাও ব্যতিক্ৰম নাছিল, সমীৰণৰ প্ৰেক্টিকেল পৰীক্ষাবোৰত উপযাচি গৈ হাঁহি হাঁহি পঁইতাচোৰা, গৰৈ মাছ, ভেকুলীৰ অপাৰেচন কৰি আহি আমাৰ আগত ওকালি ওকালি তত নাপাইছিল। প্ৰেমে কি কি নকৰায় মানুহক।\nতিনিটা বছৰ তেনেকৈয়ে শেষ হৈছিল, ভাল পাইছিলোঁ যদিও বন্ধুত্ব ছিঙাৰ ভয়ত মহিমা, উপমা আৰু মই সেই কথা তাক কেতিয়াও মুখ খুলি ক’ব নোৱাৰিলোঁ। আফচোচ থাকি গ’ল সেয়াই….\nসময়ৰ লগে লগে ঢেৰ কিবা কিবি সলনি হ’ল, কলেজ শেষ কৰি সি গুচি গৈছিল গুৱাহাটীলৈ আৰু আমি ৰৈ গ’লোঁ সেই সৰু মফচলীয় চহৰখনতে। উপমা জাতীয় বিদ্যালয়ত আৰু মই সোমালোঁ ডেভেল্‌পমেণ্ট ব্লকৰ ঠিকাভিত্তিত কম্পিউটাৰ এছিছটেণ্ট হিচাবে।\nমহিমা বিয়া হৈ নগাঁও পালেগৈ মানে আমাৰপৰা একেবাৰেই আঁতৰত। বাকী থকা আমি দুজনীৰ বিয়াও ওচৰৰ একেখন চহৰলৈকে হ’ল। একেই চহৰ একেই সহপাঠী সেই সুবিধাতে লগ হৈ থাকোঁ দুইজনীয়ে প্ৰায়ে।\nআবেলি সময়ত উপমা আহিছিল হাজবেণ্ডৰ বাইকৰ পাছফালে বহি। উপমাৰ গিৰিয়েক পশু চিকিৎসক, ক্ষীণ চেহেৰাৰ উপমাই গিৰিয়েকক জিণ্টিয়ে ‘তন্ত্ৰী নামৰ মন্ত্ৰী’ নাম দি লৈছে।\nআজিও চিঞৰিছিলেই, দেউতাকৰ ধমক খাইহে তাই পলাল। সেই উপমাই খবৰ দিলেহি,\n: সমীৰণ ইয়ালৈ ট্ৰেন্সফাৰ হৈ আহিল নহয়।\nসমীৰণ তেতিয়ালৈ পাহৰণিৰ এটা চুকত কোঁচ খাই সোমাই আছিল, খোঁচ এটা খালেই মনত অহাকৈ। তাক শেষ লগ পাইছিলোঁ মহিমাৰ বিয়াতে, ফৰেষ্ট বিভাগৰ চাকৰি হৈছিল তাৰ। মহিমাৰ দুখ আৰু আমাৰ দুজনীৰ চকুত সুখৰ ফুল ফুলাই সি আগতকৈয়ো সুন্দৰ হৈ ধৰা দিছিল। নতুন চাকৰি, লোভনীয় দৰমহাৰে তাৰ উজ্জ্বল ভৱিষ্যত এটা দেখি আমি দুইজনীয়ে সঁচাকৈয়ে সুখী হৈছিলোঁ।\n: উফ্ সমীৰণটো ইমান ধুনীয়া হৈ গৈছে কিয় বাৰু? এতিয়াই এই অৱস্থা, ইয়াক দৰাৰ সাজত দেখিলেতো মই পাগল হৈ যাম জান সুজাতা।\nউপমাই গোটেই বাট সেইদিনা তাৰ কথাই কৈ আহিছিল। ময়ো ভাল পাইছিলোঁ তাক কিন্তু কিয় জানো তাৰ লগত বিয়া হোৱাৰ কথা কেতিয়াও কল্পনা কৰিব নোৱাৰিলোঁ। দুবছৰৰ ভিতৰতে আমাৰ দুইজনীৰো বিয়া হৈ গ’ল, উপমাক সমীৰণৰ কথা সুধিছিলোঁ তাইৰ বিয়াৰ দিনা। সমীৰণৰো তাইৰ প্ৰতি দূৰ্বলতা এটা আছিল বুলি মই জানো।\n: ধুইত এইজনী, সমীৰণৰ লগত চেনি খাবলৈহে ভাল বুজিছ বিয়া হৈ পস্তালেহে হ’ব।\n: কিয়? তাৰ কেৰিয়াৰ ভাল, পাৰ্ছনেলিটিও বঢ়িয়া আৰু হেণ্ডচামো।\n: সেইটোৱেই কথা। ইমান হেণ্ডচাম মানুহ এটাৰ ৱাইফ হৈ জ্বলি পুৰি মৰোঁ বুলিলেহে হ’ব।\nউপমাই হাঁহি উৰুৱাই দিলে কথাবোৰ। তাইৰ মতে অমুকৰ তুলনাত ঘৈণীয়েক বৰ ধুনীয়া টাইপৰ মানুহৰ লগতহে বিয়া পাতিব লাগে। কথাটো হয়ো পিচে, তন্ত্ৰীক দেখি মানুহবোৰৰ অট’মেটিক সেই ফিলিংটো আহিয়েই যায়। সমীৰণ আমাৰ চহৰলৈ অহাৰ কথা মই স্বৰাজক ক’লোঁ। সহপাঠী বন্ধুক এবাৰ লগ কৰাৰ কথা শুনি তেওঁ মোক ঘোপাকৈ চালে, অৰ্থ কাম নাই আৰু তোমাৰ! বাদ দিলোঁ সেইবাৰলৈ। বন্ধ দিনবোৰত আমি দুয়োটা পৰিয়ালে মিলি প্ৰায়ে ফুৰোঁ। ফৰ্থ ছেটাৰডেৰ বন্ধ, পুৱাতে উপমাই অগ্নিগড়লৈ বুলি লগ ধৰিলে। স্বৰাজৰ মন নাছিল যাবলৈ, গাড়ীত যোৱাকালি তেল ভৰাইছে। শুনিয়েই ভোৰভোৰালে, মিছাতে ইমান দূৰ গৈ খৰচ কৰাৰ কি দৰকাৰ, ওচৰৰ ইক’লজখনতে পাক এটা মাৰি ঘূৰি আহিলেই হ’ল।\nআচলতে স্বৰাজে উপমাৰ গিৰিয়েকৰ সংগ সমূলিয়েই ভাল নাপায়। স্বৰাজৰ স্বভাৱ যিমানে নীৰৱ, সুধীৰ সিমানেই কথকী। সুধীৰে আকৌ ভাৱে স্বৰাজ প্ৰকৃততে এজন ভাল শ্ৰোতা। যিহেতু সমস্যা স্বৰাজৰহে, মোৰ বা সুধীৰৰ নহয়। কাজেই স্বৰাজৰ কথা নৰজিল, আগবেলাতেই আমাৰ গাড়ীখন লৈ যাত্ৰা আৰম্ভ কৰিলোঁ। কিনকিনিয়া বৰষুণৰ মাজেৰে গাড়ী আগবাঢ়িল, আগচিটত সুধীৰৰ নৱগঠিত চৰকাৰৰ ওপৰত বিৰাট বিশ্লেষণ। আটাইতকৈ মজাৰ কথাটো হ’ল, স্বৰাজৰ ভাষাত হাজাৰবল্কি সুধীৰৰ ভাষণ এওঁ নিজেও পূৰ্ণোদ্যমে ভাগ লৈছে আজি। সঁচাকৈ, ৰাজনীতিৰ আলোচনা কৰিবলৈ পালে নিবোকা পুৰুষো যে বিদূৰ হৈ যায় কথাটো ভালকৈয়ে বুজিলোঁ।\nটাউন সোমোৱাৰ ঠিক আগে আগে আমাৰ গাড়ীখন ঘপহকৈ ৰৈ গ’ল। হঠাতে কিনো হ’ল একোৱেই ধৰিব নোৱাৰিলোঁ আমি।\n: উস্! মোৰ পেটত প্ৰচণ্ড বিষ।\nস্বৰাজে পেটটো খামুচি কৈ উঠিল, মই ধৰফৰাই নামি তেওঁৰ ওচৰ পালোঁগৈ।\n: ওচৰতে নাৰ্চিংহোম এখন আছে, ব’লাচোন ব’লা।\nসুধীৰে অট’ এখন ৰখাবলৈ লওঁতেই কলা ধুনীয়া গাড়ী এখন ৰ’লহি।\n: হেই তোমালোক!!!!!\nদুৱাৰ খুলি নামি অহা আগন্তুকক দেখি হতবাক হ’লোঁ।\nআন সময়ৰ কথা বেলেগ আছিল কিন্তু এইটো সময়ত মই তাৰ উপস্থিতি একেবাৰেই কাম্য কৰা নাছিলোঁ। পৰিস্থিতি বিষম দেখি সিয়েই লৰালৰিকৈ আমাক নি নাৰ্চিংহোম পোৱালেগৈ। বিশেষ একো হোৱা নাছিল, গেছৰ প্ৰব্লেম। ডাক্তৰে ইনজেকচন এটা দি বিদায় দিলে। সমস্যা হ’ল আহোঁতেহে, এইটো অৱস্থাত স্বৰাজক গাড়ী চলাবলৈ দিব নোৱাৰি। সুধীৰৰ হাতত ফ্ৰেকচাৰ আৰু আমি দুজনীতো একো কামৰে নহয়। সমীৰণে প্ৰস্তাৱ দিলে তাৰ গাড়ীত অহাৰ, উপমা আৰু মই ইজনী সিজনীৰ মুখলৈ চালোঁ।\n: নালাগে দিয়ক, গাড়ীখন এৰি থৈ যাব নোৱাৰি। অলপ ৰৈয়ে দিওঁ, ভাল পালে গুচি যাম নে কি কোৱা।\nস্বৰাজে পিছৰখিনি মোক উদ্দেশ্যি ক’লে, বুজিলোঁ ধোঁৱা ওলাইছে অলপ চলপ, নিশ্চয় ক’ৰবাত জুই জ্বলিছে। সমীৰণে মানি লোৱাৰ কথাই নাহে, আমাৰ গাড়ীখন থ’বলৈ ইয়াত তাৰ চিনাকি বহুত। পাছত বাৰু সিয়েই নিয়াৰ ব্যৱস্থা কৰিব গাড়ীখন, শেষত তাৰ গাড়ীত অহাটোৱেই খাটাং হ’ল।\nসমীৰণৰ চিকচিকিয়া ক’লা ৰেনাল্ট ডাষ্টাৰ বৰষুণ ফালি আগবাঢ়িল। গাড়ীৰ গতিৰ সমান্তৰালকৈ ফ্লেছবেকৰ দৰে কলেজৰ দিনবোৰ মোৰ মনলৈ আহিল, উপমাৰো চাগে একেই গতি। সমীৰণে এতিয়াও বিয়া পতা নাই, তাৰ ভাষাত বিন্দাচ লাইফ এনজয়। ক’লা টি চাৰ্ট, মাখন ৰঙী জিন্সে তাক কলেজৰ দিনতকৈ ধুনীয়াকৈ তুলি ধৰিছে। তাৰ দেহৰ উগ্ৰ পাৰফিউমৰ গোন্ধটো গাড়ীখনৰ ভিতৰত দুলি থাকিল।\nনিজকে অস্বস্তি অনুভৱ কৰিলোঁ, দুবছৰৰ পাছত চল্লিশ চুমগৈ আমি কিন্তু সমীৰণৰ তুলনাত নিজকে মান্ধাতা যুগৰ আপচু যখিনী যেন লাগিল। হাতৰ নখকেইটালৈ চালোঁ, চেঃ নতুন ৰং নাই বাৰু কমচেকম পুৰণাখিনিকে এৰুৱাই আহিব নোৱাৰিলোঁ নে? উফ…. জীৱন কি হৈ গ’ল।\nহাতত কিবা আঠা যেন লগাত উপমালৈ চকু গ’ল, তাই বেচেৰী ইমান খৰখেদাকৈ আহিছে যে পিন্ধি থকা নতুন শাড়ীখনৰ প্ৰাইচ টেগটোকে এৰুওৱা নাই।\nচে…. ৰে… ক..\nলাহেকৈ এৰুৱাইছিলোঁ, যিটো শব্দ হ’ল উপমাৰ লগতে সুধীৰ আৰু সমীৰণেও ঘূৰি চালে। বেঙীৰ হাঁহিটো মাৰিলোঁ, উপমাই ঘোপাকৈ চাই আছে মোক। মনত ভাৱিছে চাগে, লাজ দিবলৈ ঠাই নাপালি তই। সমীৰণ আগতকৈয়ো সপ্ৰতিভ হ’ল, অনৰ্গল কথা তাৰ। সমীৰৰ চাকৰি, অফিচ ট্যুৰ, মুম্বাই আৰু ৰুৰকিত লোৱা নতুন ফ্লেট দুটা, শ্বেয়াৰ মাৰ্কেটৰ গধুৰ ইনভেষ্টমেণ্টৰ বিষয়ে সি উৎসাহেৰে কৈ গ’ল, সঁচা অৰ্থত সফল সি। সুধীৰে মাহিলী ইনষ্টলমেণ্টৰ দীঘলীয়া তালিকাখন গাই গৈছে, মাজে সময়ে সমীৰণৰ দুই এটা পৰামৰ্শ। উপমাই খিৰিকীৰ গ্লাছত আউজি একান্ত মনে বাহিৰলৈ চাই গৈছে, মুখত স্পষ্ট বিৰক্তি।\n: পিচে তুমি ক’লৈ আহিছিলা সমীৰণ?\nসুধীৰ আৰু সমীৰণৰ কথাৰ মাজতে মাত দিলোঁ মই, বিষয়টো সলনি হ’ব লাগে মুঠতে।\n: কি ক’বা। এইযে চলাই আহিছোঁ গাড়ীখন, ছমাহ হৈছে কি নাই অফিচৰ জুনিয়ৰ এজনে একেই এখন ল’লে। তাৰ পাছত আৰু কি, কোনে চলাই এইখন। নতুন এখন বুক কৰি থৈ আহিলোঁ।\n: বাঃ বৰুৱা, অভিনন্দন৷ পিচে কোনটো মডেল এইবাৰ?\nউপমাৰ গিৰিয়েক তেনেই নিৰীহ প্ৰাণী, এখেতৰ মনত জ্বলা পোৰা বোলা বস্তু এটা ভগৱানে হয়তো নিদিলেই। মই জ্বলিছোঁ, পুৰামাত্ৰাই জ্বলিছোঁ আৰু এশএক শতাংশ নিশ্চিত যে উপমাও জ্বলিছে।\n: মাহিন্দ্ৰা এক্স ইউ ৱি ফাইভ ডাবল জিৰ।\nসমীৰণে উৎসাহেৰে উত্তৰ দিলে। কিনো হ’ল জানো, মোৰ বুকুখন হমহমাই উঠিল। স্বৰাজলৈ চালোঁ, টোপনীত লালকাল দি মোৰ গাত ঢলি পৰিছে তেওঁ। হঠাতে খং এটা ভমককৈ উঠিলহি, কৰ সমীৰণৰ ছমাহো নোহোৱা নতুন গাড়ী এৰি এক্স ইউ ভি নে ৱি কিনাৰ প্লেন আৰু ক’ৰ আমাৰ ইফালে গেষ্ট্ৰিকত লেবেজান হোৱা ৰাইজ। সন্মুখৰ চিটৰ আঙুলিৰ মূৰত মাহিলী কিস্তিৰ হিচাব দিয়া ভেটেৰনেৰী ডাক্তৰডাল আছেই। মূৰটো টিংটিঙাই উঠিল, এজনকো দেখিবলৈ মন নোযোৱা হৈ থাকিল মোৰ। স্বৰাজৰ ওপৰতে খংটো উঠি আহিল, তোমাৰনো আজিয়ে গেষ্ট্ৰিক উক দিব লাগেনে। দিনটোৰ উৎসাহত পানী পৰিল, তাতে লগ পালোঁ এইডালক। মিছামিছি টেনচন এখিনি গোটাই ললোঁ, উফ এই নোপোৱাৰ বেদনাখিনি৷\nকিয় কিন্তু নাজানো, কাঠ এডালেৰে নিজৰ মূৰতে মৰিয়াই দিম যেন লাগিল। অলপ আগত পেহী এগৰাকীৰ ঘৰ আছে, স্বৰাজক চোঁচোৰাই হ’লেও লৈ যাম। মই জানো উপমাও হয়তো নামিব মোৰ লগত, মুঠতে এনেকৈ গৈ থাকিব নোৱাৰি আৰু।\nজোৰেৰে চিঞৰি উঠিলোঁ,\n: গাড়ী ৰখোৱা……\n« ফটাঢোল নিউজ – হেমন্ত কাকতি\nমই তোমাৰ গল্পকেইটাৰ বাবে সদায়েই আগ্ৰহেৰে বাট চাওঁ তৃষ্ণা। আগৰদৰেই ভীষণ ভাল লাগিল পঢ়ি। আগবাঢ়ি যোৱা এনেদৰেই। শুভাশীষ সদায়েই আছে।\nধন্যবাদ নীলাক্ষি বা।\nকানিয়া স্বভাৱটো এৰা আৰু চিৰিয়াচলি লিখা-মেলা কৰা আৰম্ভ কৰা।\nএজ ইউজুৱেল, এটাই শব্দ, অতীৱ সুন্দৰ\nবৰ ভাল পাওঁ তোমাৰ গল্পবোৰ। সদায়েই বেলেগ বেলেগ সোৱাদেৰে পূৰ্ণ তোমাৰ গল্পবোৰ। আজিও ব্যতিক্ৰম নহ’ল।\nসেই একেই সাৱলীল লিখনী ,\nমজা লাগিল গল্পটি ।\nতোমাৰ বৰ্ণনা অতুলনীয় ৷ বৰ ভাল লাগিল পঢ়ি ৷ সদায়েই আমেজ পাঁও তোমাৰ গল্প পঢ়ি ৷\nবেলেগকৈনো কি ক’ম। আৰু বিচাৰোঁ তোমাৰ পৰা।\nখুব ভাল লাগিল৷\nগল্পটো ত বাস্তৱ ৰ জীয়া ছবি এখন প্ৰতিফলিত হোৱা দেখা গৈছে—- বৰ ভাল লাগিল পঢ়ি\nগল্পটো পঢ়ি ভাল লাগিল। কোনোবা এজনীয়ে হ’লেও সময়ৰ শৰ সময়ত মাৰিব লাগিছিল।\nআপোনালোকৰ বহুমূলীয়া মন্তব্যৰ বাবে ধন্যবাদ।\nবৰ ধুনীয়া তৃষ্ণা৷ ভাল লাগিল\nকি যে দিন কাল পৰিল। নিজৰ গাড়ীখনৰ নিচিনা কোনোবাই গাড়ী ললেও কোনো কাৰণ নোহোৱাকৈ গাড়ী সলোৱা হ’ল। মুঠতে সকলোতকৈ ওপৰত থকাটো বিচাৰে। ভাল লাগিল দেই তৃষ্ণা।


কামিনী ৰায় - অসমীয়া ৱিকিপিডিয়া\n১২ অক্টোবৰ, ১৮৬৪\nBasanda, Bengal Presidency, British India\n২৭ ছেপ্টেম্বৰ, ১৯৩৩ (৬৮ বছৰ)\nHazaribagh, Bihar and Orissa Province, British India\nAlo O Chhaya\nকামিনী ৰায় (১২ অক্টোবৰ ১৮৬৪ - ২৭ ছেপ্টেম্বৰ ১৯৩৩) ব্ৰিটিছ শাসনৰ সময়ৰ এগৰাকী শীৰ্ষ বঙালী কবি, সমাজকৰ্মী ও নাৰীবাদী আছিল। ব্ৰিটিছৰ সময়ত স্নাতক ডিগ্ৰী লাভ কৰা প্ৰথম মহিলা সকলৰ মাজৰ এগৰাকী আছিল।\n3 ৰচিত কবিতা পুথি\n১৮৬৪ চনৰ ১২ অক্টোবৰ তাৰিখে বঙালী প্ৰেসিডেন্সিৰ বাকেৰগঞ্জ জিলাৰ বছন্দ গাঁও তথা বৰ্তমান বাংলাদেশৰ বৰিশাল জিলাত তেখেতৰ জন্ম হয়। ১৮৮৩ চনত তেওঁ বেথুন কলেজত নামভৰ্তি কৰে। কমিনী ৰায় সেইসময়ৰ ব্ৰিটিছ শাসন কালত স্নাতক পঢ়িবলৈ আগবঢ়া প্ৰথম মহিলা সকলৰ ভিতৰত এগৰাকী। ১৮৮৬ চনত কলিকতাৰ বেথুন কলেজৰ পৰা তেওঁ সংস্কৃত বিষয়ত মেজৰ লৈ স্নাতক ডিগ্ৰী লাভ কৰে আৰু সেই বছৰেই সেই কলেজত শিক্ষকতা আৰম্ভ কৰে। দেশৰ প্ৰথম দুই মহিলা স্নাতক ডিগ্ৰী ধাৰীৰ মাজৰ এগৰাকী কাদম্বিনী গাংগুলী একেই প্ৰতিষ্ঠানৰ পৰা ৰায়তকৈ তিন বছৰ পূৰ্বেই স্নাতক ডিগ্ৰী লাভ কৰিছিল। কামিনী ৰায় কলিকতাৰ এটি অভিজাত পৰিয়ালৰ সন্তান আছিল। তেওঁৰ দেউতাক চণ্ডী চৰণ সেন এজন ন্যায়াধীশ আৰু লেখক তথা ব্ৰহ্ম সমাজৰ অন্যতম সদস্য আছিল। তেওঁ, তেওঁ সংগ্ৰহ কৰা কিতাপ পঢ়িয়ে নানান কথা শিকিছিল। তেওঁ তৈয়াৰ কৰা পুথিভঁৰালতোৰ প্ৰয়োগ তেওঁ বিস্তাৰিত ৰূপত কৰিছিল। কামিনী ৰায় এগৰাকী গাণিত প্ৰবক্তা আছিল যদিও পিছলৈ তেওঁ সংস্কৃতৰ প্ৰতি হে ধাউতি দেখুৱায়। তেওঁৰ ভায়েক নিশিথ চন্দ্ৰ সেন কলকাতা হাইক'ৰ্টৰ এজন সুপৰিচিত ব্যাৰিস্টাৰ আৰু পিছলৈ কলিকতাৰ মেয়ৰ হৈছিল আকৌ ভনীয়েক জামিনী সেইসময়ৰ নেপালৰ ৰাজকীয় পৰিয়ালটিৰ গৃহ চিকিৎসক আছিল। ১৮৯৪চনত কামিনী ৰায় কেদাৰনাথ ৰায়ৰ সৈতে বিবাহপাশত আবদ্ধ হয়।\nতেখেতৰ লিখন শৈলী সহজ তথা মাৰ্জিত। ১৮৮৯চনত তেওঁৰ প্ৰথম সংগ্ৰহ 'আলো ছায়া' প্ৰকাশ কৰে তাৰ পিছত আৰু দুখন পুথি প্ৰকাশ কৰি তেওঁ বিবাহ আৰু মাতৃৰ ভূমিকা পালন কৰি এই যাত্ৰাৰ পৰা দীৰ্ঘ দিনলৈ বিৰতি লয়। তেওঁ এগৰাকী প্ৰাপ্তবয়স্ক নাৰীবাদী নাৰী আছিল যি নেকি সেই সময়ৰ মানুহে নাৰীৰ শিক্ষা গ্ৰহণ ব্যৱস্থাটোকে নিষিদ্ধ মানিছিল। কলিকতাৰ এখন বালিকা বিদ্যালয়ত তেওঁ এবাৰ ভাষণ দি কৈছিল যে নাৰীৰ শিক্ষাৰ লক্ষ্য হ'ল তেওঁলোকৰ সৰ্বাংগীন বিকাশ তথা তেওঁলোকৰ সম্ভাব্যতাক পূৰ্ণতা প্ৰদান কৰা। শৈশবত তেওঁৰ পিতামহে তেওঁক কবিতা তথা স্তোত্ৰ আবৃত্তি কৰিবলৈ শিকায়। এনেদৰেই নিচেই কম বয়সতে কামিনী ৰায়ে সাহিত্য ৰচনা কৰে তথা কবিত্ব-শক্তিৰ স্ফূৰণ ঘটায়। তেওঁৰ মাকেই তেওঁক আঙুলিধৰি গোপনে আখৰ শিকাইছিল। কাৰণ তেতিয়াৰ দিনত হিন্দু মহিলা সকলে লেখা-পঢ়া, শিক্ষা কৰাটো একান্তই নিন্দনীয় আৰু গৰ্হিত কাম হিচাপে বিবেচনা কৰা হৈছিল।\nমাত্ৰ ৮ বছৰ বয়সতে তেওঁ কবিতা লিখিবলৈ আৰম্ভ কৰে। ৰচিত কবিতা সমূহত জীবনৰ সুখ-দুঃখ, আশা-আকাঙ্ক্ষা, আনন্দ-বেদনাৰ সহজ-সৰল তথা সাবলীল প্ৰকাশ ঘটিছে।\nৰচিত কবিতা পুথি[সম্পাদনা কৰক]\nতেওঁ লিখা উল্লেখযোগ্য কাব্যগ্ৰন্থৰ কেইখনমান হ'ল-\nমাল্য ও নিৰ্মাল্য (১৯১৩)\nঅশোক সঙ্গীত (সনেট সংগ্ৰহ, ১৯১৪)\nঅম্বা, নাট্যকাব্য, ১৯১৫\nদীপ ও ধূপ" (১৯২৯)\n↑ "Kamini Roy's 82nd death anniversary today". http://www.observerbd.com/2015/09/29/112606.php.\n↑ Sarna, Jasveen Kaur (7 July 2017). "Kamini Roy: Poet, Teacher And The First Woman Honours Graduate In British India". https://feminisminindia.com/2017/07/07/kamini-roy-essay/.\n↑ 3.0 3.1 3.2 Sengupta, Subodh Chandra and Bose, Anjali (editors), 1976/1998, Sansad Bangali Charitabhidhan (Biographical dictionary) Vol I, বঙালী, p83, ISBN 81-85626-65-0\n↑ "StreeShakti - The Parallel Force". www.streeshakti.com. http://www.streeshakti.com/bookK.aspx?author=12.\n↑ বঙালী একাডেমী চৰিতাভিধান, সম্পাদক: সেলিনা হোসেন ও নূৰুল ইসলাম, ২য় সংস্কৰণ, ২০০৩, বঙালী একাডেমী, ঢাকা, পৃ. ১১৯\n"https://as.wikipedia.org/w/index.php?title=কামিনী_ৰায়&oldid=225576"ৰ পৰা অনা হৈছে\nএই পৃষ্ঠাখন5মে' 2020 তাৰিখে ২০:৩৪ বজাত অন্তিম সংশোধন কৰা হৈছিল।


উপলব্ধ হ'ল ৰন্ধন গেছৰ সৰবৰাহ স্বয়ংক্ৰিয়ভাবে বন্ধ কৰি দিব পৰা ৰেগুলেটৰ\nদুৰ্ঘটনাৰ পৰা ৰক্ষা পাবলৈ উপলব্ধ হ’ল ৰন্ধন গেছৰ সৰবৰাহ স্বয়ংক্ৰিয়ভাবে বন্ধ কৰি দিব পৰা ৰেগুলেটৰ\nNovember 3, 2021 4:58 pm\nআজি গুৱাহাটী প্ৰেছ ক্লাৱত আই জি টি নৰ্থ ইষ্ট (IGT Northeast) ৰ এখন সংবাদলে আয়োজন কৰা হয়।\nউক্ত সংবাদমেলখনত আই জি টি নৰ্থ ইষ্টৰ প্ৰচাৰক হিতেশ দাসে সাংবাদিকক সম্বোধন কৰে।\nসংবাদমেলত তেওঁ কয় “বর্তমান সময়ত আমি প্ৰায়ে ঘৰত ব্যৱহাৰ কৰা এল. পি. জি. চিলিণ্ডাৰৰ পৰা হোৱা দুৰ্ঘটনাবোৰ দেখা আৰু শুনা পাই আহিছো। যাৰ ফলত সম্পত্তিৰ ক্ষয়- ক্ষতিৰ লগতে বহু মানুহ বিকলাঙ্গ হৈছে আৰু মৃত্যুবৰণো কৰিবলগীয়া হৈছে।”\n“তথাপিটো এল. পি. জি. (LPG) ব্যৱহাৰ নকৰাকৈ বৰ্তমান সময়ত কোনেও জীৱন যাপন কৰিব নোৱাৰে। সেয়েহে চৰকাৰৰ অনুমোদন লৈ আই. এছ. আই (ISI) স্বীকৃতিপ্রাপ্ত ভাৰতৰ হায়দৰাবাদত Integrated Gas Contoal Technology নামে এটি কোম্পানী প্রতিষ্ঠা কৰে। এই প্রতিষ্ঠানটোৱে IGT LPG Safety নামেৰে এটা ৰেগুলেটৰ প্রস্তুত কৰে।” সংবাদমেলত কয় প্ৰতিষ্ঠানটোৰ প্ৰচাৰক হিতেশ দাসে।\nবহু আগৰে পৰা ভাৰতৰ বাহিৰে বিশ্বৰ বহুকেইখন আগশাৰীৰ দেশত এই ৰেগুলেটৰটো ব্যৱহাৰ কৰি আহিছে বুলি তেওঁ জানিবলৈ দিয়ে।\nএই ৰেণ্ডলেটৰটোৱে এল. পি. জি. (LPG) চিলিণ্ডাৰৰ পৰা হবলগীয়া দুৰ্ঘটনাৰ পৰা সম্পূৰ্ণৰূপে সুৰক্ষা প্রদান কৰে বুলি তেওঁ জনায়।\nতেওঁ আৰু কয় “যদি আমি ব্যৱহাৰ কৰা এল. পি. জি. চিলিণ্ডাৰ বা গেছৰ সংযোগ হোৱা নলী বা চৌকাত লিকেজ হয় তেনেহ’লে এই ৰেণ্ডলেটৰটোৱে চিলিণ্ডাৰৰ পৰা ওলোৱা গেছ স্বয়ংক্রিয়ভাবে বন্ধ কৰি দিয়ে”।\nযাৰফলত হ’বলগীয়া দুৰ্ঘটনাৰপৰা হাত সাৰিব পাৰি বুলি তেওঁ সদৰী কৰে। তেওঁ লগতে কয় “অসমৰ লগতে উত্তৰ পূৱৰ সকলো অঞ্চলত এই ৰেগুলেটৰটো উপলব্ধ কৰিবৰ বাবে গুৱাহাটীৰ মালিগাঁওত উত্তৰ পূৱৰ মুখ্য কাৰ্য্যলয়টো স্থাপন কৰা হৈছে।\nসবিশেষ জানিবৰ বাবে এই 6901413221 ফোন নম্বৰত যোগাযোগ কৰিব পাৰে বুলি তেওঁ জনায়।


তৃতীয় পৰ্যায়ৰ পৰীক্ষণত কোৰোণাৰ ভেকচিনে ৯০ শতাংশ কাম কৰিছে, ক’লে Pfizer, BioNTech-এ! | Pfizer Says its Covid-19 Vaccine 90% Effective in Phase3Trial– News18 assam\nHome » photogallery » world »তৃতীয় পৰ্যায়ৰ পৰীক্ষণত কোৰোণাৰ ভেকচিনে ৯০ শতাংশ কাম কৰিছে, ক’লে Pfizer, BioNTech-এ!\nতৃতীয় পৰ্যায়ৰ পৰীক্ষণত কোৰোণাৰ ভেকচিনে ৯০ শতাংশ কাম কৰিছে, ক’লে Pfizer, BioNTech-এ!\nসেইদৰে ২০২১ৰ ভিতৰত ১৩০ কোটি কোৰোণাৰ ভেকচিন প্ৰস্তুতৰ লক্ষ্য স্থিৰ কৰিছে সংস্থাই\n| November 09, 2020, 20:16 IST\n৯০ শতাংশ কাম কৰিছে কোৰোণাৰ ভেকচিনে। এই কথা জনালে মাৰ্কিন ফাৰ্মা সংস্থা Pfizer আৰু জাৰ্মানীৰ বায়োটেক সংস্থা BioNTech-এ। এই টীকাকৰণৰ ফলত কোনো ধৰণৰ সংক্ৰমণ হোৱা নাই। গতিকে এতিয়া চিকিত্‍সা বিজ্ঞানীয়ে এই পৰ্যন্ত এই ভেকচিনক সুৰক্ষিত বুলি জনাইছে।\nকোৰোণাৰ সৈতে যুদ্ধ অব্যাহত থকাৰ সময়তে ঔষধ প্ৰস্তুতকৰ্তা আৰু গৱেষকে কৈছে যে, ৭৫ শতাংশ কাৰ্যক্ষম হৈ উঠিলে ব্যৱহাৰৰযোগ্য হৈ পৰে ভেকচিন। সেইদৰে হোৱাইট হাউচৰ উপদেষ্টা ডা০ এন্থনী ফাউকীৰ মতে, ৫০ৰ পৰা ৬০ শতাংশ কাৰ্যকৰী হ’লেই মানুহৰ দেহত ঠিক মতে কাম কৰিব কোৰোণাৰ ভেকচিনে।\n•Pfizer সংস্থাৰ চেয়াৰমেন ও চি ই অ’ এলবাৰ্ট বাউৰলাই জনাৱা মতে, ইতিমধ্যে বহুকেইটা পথৰ সন্ধান লাভ কৰা হৈছে। বিশ্বজুৰি এই অতিমাৰীক পৰাস্ত কৰিবলৈ মাত্ৰ কেইটামান পৰ্যায় বাকী। আমাৰ ভেকচিন প্ৰস্তুত কৰাৰ কাম এতিয়া ফেজ থ্ৰীত। ইতিমধ্যে প্ৰথম পৰ্যায় সফলতাৰে শেষ হৈছে।\nযিদৰে এতিয়া কোৰোণাৰ ভেকচিনৰ ওপৰত পৰীক্ষা-নিৰীক্ষা চলিছে, সেই দিশলৈ চাই, ভাল খবৰ লাভ কৰিবলৈ বৰ বেছি দিন অপেক্ষা কৰিব নালাগে। ভেকচিন প্ৰস্তুত হ’লেই ৫ কোটি ডোজ বিশ্বৰ বিভিন্ন প্ৰান্তলৈ প্ৰেৰণ কৰিব সংস্থাই। ২০২০ৰ ভিতৰতে এয়া সম্ভৱ হৈ উঠিব বুলি জনাইছে সংস্থাই।\nসেইদৰে ২০২১ৰ ভিতৰত ১৩০ কোটি কোৰোণাৰ ভেকচিন প্ৰস্তুতৰ লক্ষ্য স্থিৰ কৰিছে।